އެޑިޓަރު5އޯގަސްޓު 2020 12:52\nއިންޑިއާ ސިފައިން ކަޝްމީރުގައި\nމިއަދަކީ އިންޑިޔާގެ މައި ސަރުކާރުގެ އަތްދަށަށް ކަޝްމީރު ވެއްޓުނު ދުވަހަށް އެއް އަހަރު ފުރޭ ދުވަހެވެ.\nމިކަންވެގެންދިޔައީ އިންޑިޔާގެ ޤާނޫނު އަސާސީން ކަޝްމީރަށް މިނިވަންކަމުގެ މިންވަރެއް ޔަޤީންކޮށްދިން މާއްދާ 370 އިންޑިޔާގެ ޤާނޫނު ހަދާ މަޖިލީހުން އުވާލުމުންނެވެ. ބައި މިލިޔަން އިންޑިޔާ ސިފައިން ޤާއިމުވެ ތިބޭ ކަޝްމީރަށް ދެން ފެނުނީ އެތައްހާސް އިންޑިޔާ ސިފައިން (ބައެއް ރިޕޯޓު ތަކުން ދައްކާނަމަ 35،000) އެ ސަރަހައްދަށް އަރާތަނެވެ. އިންޓަނެޓާއި ފޯނު ފަދަ މުވާސަލާތީ ގުޅުންތައް އިންޑިޔާއިން ކަނޑާލިއެވެ. ޗެކުޕޮއިންޓުތައް ޤާއިމުކުރެވުނެވެ. ނޫސްވެރިންގެ މަސައްކަތާއި ދެކޮޅަށް ފިޔަވަޅު އެޅުނެވެ. ސިޔާސީ އަދި މަދަނީ ލީޑަރުން އެތައް މަހަކަށް ބަންދުކުރެވުނެވެ.\nއިންޑިޔާގެ އުތުރުގައި އައު ޣައްޒާއެއް ބިނާކުރެވުނެވެ.\nކަޝްމީރަކީ އިންޑިޔާގައި މުސްލިމުންގެ އާބާދީ އެންމެ ބިޔަ އެއް ސަރަހައްދެވެ. އާބާދީގެ %97 އަކީ މުސްލިމުންނެވެ.\n"އިންޑިޔާ" އޭ ކިޔުނު ޤައުމެއް ވުޖޫދަށް އައުމުގެކުރިން ކަޝްމީރު އޮތީ "ދޮގްރާ"އޭ ކިޔުނު ހިންދޫ ޚާންދާނެއްގެ ރަސްކަމުގެ ދަށުގައިއެވެ. ދޮގްރާއިންގެ އަނިޔާވެރިކަމުގެ ހަނދާން ހުރި ކަޝްމީރުގެ މީހުން އަދިވެސް ދުނިޔޭގައި އެބަތިއްބެވެ. އިނގިރޭސީންގެ ބާރުން ވީއްލިގެން ދިޔަ "އިންޑިޔާ" އާއި ކަޝްމީރު ގުޅުމަށް ފަހު، ހިންދޫ "ދޮގްރާ" ޚާންދާނުގެ ބާރު ކެނޑިއްޖެއެވެ. އިންޑިޔާގެ އެހެން ސަރަހައްދުތަކަށް ނުދެވޭ މިނިވަންކަމެއް ކަޝްމީރުގެ ސަރަހައްދަށް ދެވުނެވެ.\nވޭތުވެދިޔަ އަހަރަކީ ކަޝްމީރަށް ތަރައްޤީ އާއި ތަހުޒީބު ލިބުނު އަހަރެއްކަމަށް އިންޑިޔާ ސަރުކާރުގެ ޗަމްޗާއިން ސިފަކުރަމުން އެބަދެއެވެ. ޖުލައި މަހު ރެޖިސްޓަރު ކުރެވުނު، އަސްލުނޫން ނަމާއި ފޮޓޯ ޖަހާފައިހުރި ޓުވިޓާ އެކައުންޓުތަކަކުން #ނަޔާކަޝްމީރު ގެ ހޭޝްޓެގު އަޅުވައިގެން އިންޑިޔާގެ ސަރުކާރަށް ސަނާކިޔަން ފެށިއެވެ. މި އެކައުންޓުތަކުން ކަޝްމީރުގެ ކަންކަން "އަބަދަށް އިސްލާހުވެއްޖެ" ކަމަށް ކިޔާ ކަމަށް ފާހަގަކުރެވުނެވެ.\nދިވެހިރާއްޖޭގެ ނަން މަޝްހޫރު ނޫހަކުންވެސްވަނީ އިންޑިޔާ ސަރުކާރަށް ސަނާކިޔުމުގައި ބައިވެރިވެފައިއެވެ.\nކަޝްމީރުގެ ރައްޔިތުން ޤަބޫލުކުރާގޮތުގައި، ކަންކަން ވަރަށް ތަފާތެވެ. ބައެއް މީހުން ޤަބޫލުކުރާގޮތުގައި، ކަޝްމީރު ވަނީ ދޮގްރާ ޚާންދާން ފަދަ ވެރިކަމެއްގެ އަނިޔާވެރިކަން އަނެއްކާވެސް ތަހައްމަލުކުރަން ޖެހިފައިއެވެ.\nއިންޑިޔާގެ އާސިޔާސަތުތަކުގެ ފެށުން...\n1947 ގައި ކަޝްމީރު ދޮގްރާއިންގެ ކިބައިން މިނިވަންވީއްސުރެ، ކޮންމެ އަހަރަކު ޖުލައި 13 ގައި އެ ސަރަހައްދުގެ ދާޚިލީ ސަރުކާރުން ޝަހީދުންގެ ދުވަހެއް ފާހަގަކުރިއެވެ. އެއީ އެ ސަރަހައްދުގައި ބަންދު ދުވަހެކެވެ. ކަލަންޑަރު ތަކުގައި ފާހަގަކޮށްފައިވާ ދުވަހެކެވެ. މިދުވަހަކީ 1931 ގައި ދޮގްރާ އަނިޔާވެރިކަމާއި ދެކޮޅަށް ނުކުތް ޢަބްދުލް ޤަދީރު ޣާޒީ ސުރިނަގަރުގެ މައި ޖަލުގައި ބަންދުކުރުމުން އެކަމާއި ދެކޮޅަށް މުޒާހަރާކުރަން އެއްވި ދުވަހެވެ. ދޮގްރާއިންގެ ސިފައިން މިމުޒާހަރާއަށް ރައްދު ދިނީ ބަޑިންނެވެ. 22 އަންހެނުންނާއި ފިރިހެނުން ޤަތުލުކުރިއެވެ.\nމިފަހަރު، 2020 ގެ ޖުލައި 13 ގައި ޝަހީދުންގެ ދުވަސް ކަޝްމީރުގެ އާ ސަރުކާރުން ފާހަގައެއް ނުކުރިއެވެ. އެހެން އާންމު ދުވަހަކާއި އެއްފަދައެވެ. މިއީ ކީއްވެގެން ނިންމި ނިންމުމެއް ކަމެއް އެއްވެސް ރަސްމީ މަސްދަރަކުން އިޢުލާނެއްނުކުރެއެވެ.\nމިއަހަރުގެ އޭޕްރިލް މަހު، އިންޑިޔާއިން ހަމަޖެއްސި ޖައްމު އާއި ކަޝްމީރުގެ އެޑްމިނިސްޓްރޭޝަނުގެ ފުރަތަމަ ބައްދަލުވުމުގެ ފޮޓޯ މީސްމީޑިޔާގައި ދައުރުކުރަންފެށުމުން، ވަރަށް ގިނަމީހުންނަށް އިހުސާސްވީ ހިތްދަތިކަމެވެ. ފޮޓޯގައި ތިބި 19 މީހުންގެ ތެރޭ ހުރީ އެންމެ މުސްލިމެކެވެ. ފާރޫޤު އަޙްމަދު ލޯނޭއެވެ. ދެން ތިބީ ހުސް ހިންދޫއިންނެވެ.\nމިފޮޓޯނެގި އިރު، ކަޝްމީރުގެ ބައެއް މަދަނީ އަދި ސިޔާސީ ލީޑަރުން ހައްޔަރުން ދޫކޮށްލެވުނަސް، އަނެއްބަޔަކު ތިބީ ބަންދުގައިއެވެ. ދޫކޮށްލާބަޔަކު ދޫކޮށްލަނީ އިންޑިޔާ ސަރުކާރަށް ފާޑުނުކިޔުމަށް އެންގުމަށްފަހުކަމަށް ހިއުމަން ރައިޓްސް ވޮޗް އިން ތުހުމަތުކުރެއެވެ.\nޕަންޑިތުންނާއި އިޒްރޭލުގެ ތައްގަނޑު\nއިންޑިޔާއިން ކަޝްމީރަށް ކުރާ އަނިޔާ މީހުންގެ ހިތްތަކަށް ތަސައްލީ ކުރުމަށްޓަކައި ދައްކަނީ ކަޝްމީރީ ޕަންޑިތުންގެ ޙައްޤުތަކުގެ ބަހަނާއެވެ. ކަޝްމީރީ ޕަންޑިތުންނަކީ ކަޝްމީރަށް ނިސްބަތްވާ ހިންދޫދީނުގެ މީހުންނެވެ. މިމީހުންވަނީ 1989 ގެ ކަޝްމީރު އިންތިފާޟާ އާއި ގުޅިގެން އެސަރަހައްދު ދޫކޮށް ހިޖުރަކޮށްފައިއެވެ. 1 ލައްކައެއްހާ ހިންދޫއިން ހިޖުރަކުރިކަމަށް ރިޕޯޓުތަކުން އެނގެއެވެ.\nކަޝްމީރީ ޕަންޑިތުންގެ ވާހަކަތަކާއި، އެމީހުންގެ ޙައްޤުތައް ހޯދައިދޭން އިންޑިޔާގެ ސަރުކާރުން ގަދައަޅާ މަސައްކަތްކުރާކަމަށް ދައުވާކުރާއިރު، 1989 އާއި އަދާއިހަމަޔަށް ކަޝްމީރުގެ މުސްލިމުންނަށް ލިބިފައިވާ އަނިޔާތަކުގެ ވާހަކައެއް ނުދެކެވެއެވެ. 2019 ގެ ޖުލައިމަހު އ.ދ. އިންވަނީ ކަޝްމީރުގައި ލާއިންސާނީ ޢަމަލުތައް ހިންގާކަމުގެ ތުހުމަތު އިންޑިޔާގެ ސަރުކާރަށް ކޮށްފައިއެވެ. ހަމައެއް ލަމައެއްނެތި އިންޑިޔާ ސިފައިން އާންމު ރައްޔިތުން މަރާފައިވާކަމަށްވެސް އެމްނެސްޓީ އިންޓަނޭޝަނަލްގެ ތަޙުޤީޤުތަކުން ހޯދައިފިއެވެ. މިސާލަކަށް، 2018 ގެ މާރިޗްމަހު6ރައްޔިތުން ޤަތުލުކުރުމަށްފަހު، އިންޑިޔާ ސިފައިން ބަހަނާދެއްކީ އެމީހުންނީ ހަނގުރާމަވެރިން ކަމުގައިއެވެ . "ކައުންޓަރ-އިންސާރޖެންސީ" އޮޕަރޭޝަންތަކުގައި ޙަރަކާތްތެރިވާ ސިފައިންނާއި ދެކޮޅަށް ޖިނާއީ ފިޔަވަޅު އަޅަން އިންޑިޔާގެ ޤާނޫނުތަކުން ހުރަސް އަޅައެވެ.\nބީޖޭޕީ ސަރުކާރަކީ މިފަދަ ޢަމަލުތަކަށް ހިތްވަރުދޭ ސަރުކާރެއްކަމަށް ބައެއް ފަރާތްތަކުން ޤަބޫލުކުރެއެވެ.\n2018 ގައި 8 އަހަރުގެ އަންހެންކުއްޖަކު ރޭޕްކޮށްފައި މަރާލާފައިއޮއްވާ ފެނުމުން، އެކަމުގައި ހައްޔަރުކުރެވުނީ ޑީޕަކް ކަޖޫރިޔާ ނަމަކަށް ކިޔުނު އިންޑިޔާ ފުލުހެކެވެ. ބީޖޭޕީ އާއި ހަރުކަށި ހިންދޫފިކުރުގެ އެހެން ޕާޓީ އަކުން 5،000 މީހުން އެއްކޮށްގެން ރޭޕް ކުރިމީހާ ދޫކޮށްލުމަށް ގޮވާލަމުން މުޒާހަރާކުރިއެވެ.\nކަޝްމީރުގެ މީހުން ޤަބޫލުކުރާގޮތުގައި، އިންޑިޔާގެ ސަރުކާރުގެ މަޤުޞަދަކީ ބަޔަކަށް ޙައްޤުތަކެއް ހޯދައި ދިނުމެއް ނޫނެވެ. މަޤްޞަދަކީ %97 މުސްލިމް ކަޝްމީރުގެ އާބާދީގައި ހިންދޫއިންގެ އަތްގަދަ ކުރުމެވެ. ކަޝްމީރުގެ ބިމުގައި ކަޝްމީރުގެ ރައްޔިތުން ބީރައްޓެހީންނަށް ހަދާށެވެ.\nއަމިތު ޝާހު، އިންޑިޔާގެ ދާޚިލީވަޒީރު، ވަނީ "އާ ކަޝްމީރުގައި" ("ނަޔާ ކަޝްމީރު") ހިންދޫއިންނަށް ޚާއްޞަ 10 ޝަހަރެއް ހަދައިދޭނެކަމަށް ވައުދުވެފައެވެ. މީގެ 30 އަހަރުކުރިން ކަޝްމީރުން ހިޖުރަކުރި ޕަންޑިތުން ވަޒަންވެރިކުރުމުގެ މަޝްރޫޢުތަކެއް ރާވާ، އަދި ކަޝްމީރުވާދީގައި ކުރިންހުރި ހުރިހާ ފައްޅިތައް އަލުން ރާނާ އާބާތުރަފިލުވާނެކަމަށްވެސް ޝާހު ވައުދުވިއެވެ. މިކަމަށް "ބްލޫޕްރިންޓެއް" ތައްޔާރު ކޮށް ނިމެނީކަމަށް ބުންޏެވެ. އަމިތު ޝާހު މިހެން އިޢުލާނުކުރުމުގެ ކުރިން 2019 ގެ ފަހުކޮޅު އިންޑިޔާއިން ނިއު ޔޯކަށް ކަނޑައަޅާފައިހުންނަ ސަފީރެއް ކަމަށްވާ ސަންޑީޕު ޗަކަރްވޮރުތީވަނީ އިންޑިޔާއިން ކަޝްމީރުގެ އާބާދީ އާއި މެދު ރާވާރޭވުންތަކަކީ "އިސްރާއީލުގެ ތައްގަނޑުގެ މައްޗަށް" ރާވާރޭވުމެއް ކަމަށް ބުނެފައިވެއެވެ. އަދުގެ އިންޑިޔާ ސަރުކާރުވަނީ މިތައްގަނޑާއި އެއްގޮތަށް ކަންކަން ކުރަން "އަޒުމު ކަނޑައަޅައިގެން" ކަމަށްވެސް އޭނާ ބުންޏެވެ.\nކަޝްމީރުގެ އާބާދީ ބަދަލުކުރުން\nކަޝްމީރީ ޕަންޑިތުން ނޫން އެހެން މީހުންވެސް ކަޝްމީރު ވާދީގައި ވަޒަންވެރިކުރުވައިގެން އާބާދީ ބަދަލުކުރުމުގެ މަސައްކަތް އިންޑިޔާއިން މިހާރު ވަނީ ފަށާފައެވެ.\nމާއްދާ 370 އިން ކަޝްމީރުގެ ސަރަހައްދީ ސަރުކާރަށް ކަޝްމީރުގެ ދާއިމީ ރަށްވެހިކަމުގެ ޝަރުޠުތައް ކަނޑައެޅުމުގެ ބާރު ދިނެވެ. ނަމަވެސް، މި މާއްދާ އުވާލުމުން، މިބާރުތައް ކެނޑި، އިންޑިޔާ ރައްޔިތުންނަށް މުޅި ކަޝްމީރު ވާދީ ހުޅުވާލެވުނު ފަދައެވެ.\nމިއަހަރުގެ މެއި މަހުގައި، 25،000 މީހުންނަށްވަނީ ކަޝްމީރުގައި "ޑޮމިސައިލް" (ރަށްވެހިކަމުގެ) ސެޓުފިކެޓު ދެވިފައިއެވެ. ޚަބަރުލިބޭގޮތުން، މި ސެޓުފިކެޓަށް އެދުނީ 30،000 މީހުންނެވެ. ލިބޭ ކޮންމެ އެޕްލިކޭޝަނެއް 14 ދުވަސްތެރޭ ޕްރޮސެސްކޮށް، އެޕްލިކޭޝަންގެ ވާހަކަތަކުގެ ތެދުދޮގު އޮޅުންފިލުވައި، ސެޓްފިކެޓް ދޫކުރަންޖެހޭކަމަށް އިންޑިޔާ މައި ސަރުކާރުންވަނީ ކަޝްމީރުގެ ސަރުކާރަށް އަންގާފައިއެވެ. 14 ދުވަހަށް ވުރެން ގިނަމުއްދަތެއްނަގާ ކޮންމެ އެޕްލިކޭޝަނަކަށް 50،000 އިންޑިޔާ ރުޕީ (ގާތްގަނޑަކަށް 10،252 ދިވެހި ރުފިޔާ) ގެ ޖޫރިމަނާއެއް އެ އެޕްލިކޭޝަނަށް ހަވާލުވެގެންހުރި މުވައްޒަފަކު ދައްކަންޖެހޭނެކަމަށްވެސް އިންޒާރުދިނެވެ.\nރަށްވެހިކަމަށް އެދެނީ ކަޝްމީރީ ޕަންޑިތުންނެއްނޫނެވެ.\nމިކަހަލަ ވާހަކަތައް، އަދި މިނޫން އެހެން ވާހަކަތައް، ބަންދުކުރެވިފައިވާ ކަޝްމީރުން ދުނިޔެތެރެޔަށް ފެތުރޭނެ ގިނަ މަގުތައް އިންޑިޔާއިން ވަނީ ބަންދުކޮށްފައި ނުވަތަ ހަނިކޮށްފައެވެ. އިންޑިޔާއިން ބަހަނާދެއްކިގޮތުގައި، އިންޓަރނެޓާއި އެހެނިހެން މުވާސަލާތީ ޚިދުމަތްތައް ކަނޑާލީ އިންޑިޔާގެ ސަރުކާރާއިދެކޮޅު މުޒާހަރާތަކާއި ހަނގުރާމަވެރިންނަށް ހުރަސް އަޅަންށެވެ. މީސްމީޑިޔާއަށް ވަނުމަށްވެސް ސަރުކާރުން ހުރަސްއެޅިއެވެ. ވީ. ޕީ. އެން. ބޭނުންކޮށްގެން މި ހުރަސްތައް ގިރާކުރަން އުޅުނު މީހުންނާއި މެދު ފިޔަވަޅު އެޅުނެވެ. ނޫސްވެރިން ޚަބަރު ފޮނުވުމަށްޓަކައި މަޖުބޫރުވީ ސަރުކާރުން ކަނޑައަޅާފައިހުންނަ މީޑިޔާ މަރުކަޒަކަށްގޮސް އިންޓަރނެޓު ބޭނުންކުރަންށެވެ.\nމިޔަށްވުރެން ހަރުކަށިގޮތްގޮތަށްވެސް ނޫސްވެރިންނާއިމެދު އިންޑިޔަށް ސަރުކާރުންވަނީ ފިޔަވަޅު އަޅާފައިއެވެ.\nކަޝްމީރުގައި ނޫސްވެރިން އަނގަބަންދުކުރުން\n2019 ގެ ޖުލައިމަހު، ޤާޟީ ޝިބްލީ ނަމަކަށް ކިޔުނު ނޫސްވެރިޔެއް ކަޝްމީރަށް އިތުރު އިންޑިޔާ ސިފައިން އަރާވާހަކަ ޓުވީޓު ކުރުމުން ޝަރީއަތެ އްނެތި އުއްތަރު ޕްރަދޭޝްގެ ޖަލެއްގައި ބަންދުކުރެވުނެވެ. އޭނާ އެޖަލުގައި ހޭދަކުރީ9މަސްދުވަހެވެ. އޭނާވަނީ ދޫކޮށްލުމަށްފަހު، އަނެއްކާވެސް ސުރިނަގަރުގެ ޖަލެއްގައި ބަންދުކުރެވިފައިއެވެ.\nހަމަ މިބީދައިން، އިތުރު ދެ ނޫސްވެރިޔަކުވަނީ އެމީހުން މީސްމީޑިޔާގައި ފާޅުކުރި ޚިޔާލުތަކަކީ "ޤައުމާއި ދެކޮޅު" ޚިޔާލުތަކަކަށްވުމުން ފުލުހުންނަށް ހާޒިރުކޮށްފައިއެވެ. "ދަ ހިންދޫ" ގައި ޝާޢިއު ކުރެވުނު ޚަބަރެއް ލިޔުނު ޕީރްޒާދާ އާޝިޤު އާއިދެކޮޅަށްވެސް ސަރުކާރުން ވަނީ ފިޔަވަޅު އަޅާފައިއެވެ. އާސިފް ސުލްޠާން ނަމަކަށް ކިޔުނު ނޫސްވެރިޔެއްވަނީ ދެ އަހަރުދުވަހަށް ޝަރިޢަތެއްނުލައި ޖަލުބަންދުކުރެވިފައިއެވެ.\nއިންޑިޔާ އާއި ދިވެހިރާއްޖެ\nމިދެކެވުނީ ކަޝްމީރުގައި ހިނގަމުންދާ ކަންކަމުގެ ތެރެއިން މަދުމިންވަރެކެވެ.\nދިވެހިރާއްޖެ އޮތީ ކަޝްމީރު އޮތް ހާލުގައެއްނޫނެވެ. ނަމަވެސް، މިއީ ދާއިމީ ހާލަތެއްނޫނެވެ. އިންޑިޔަން ނޭޝަނަލް ކޮންގްރެސްގެ ވެރިކަމުގައި، ކަޝްމީރުގެ މިނިވަންކަމުގެ ރޫހުމަރާލަން ދިމާކުރީ ނުސީދާކޮށެވެ. ވޯޓުއޮޅުވާލުމައި، ތަރައްޤީގެ ހުސް ވައުދުތަކެއް ކޮށްގެނެވެ. ސެޕްޓެމްބަރު 11 ގައި އެމެރިކާއަށް ދިން ނިރުބަވެރި ހަމަލަތަކަށްފަހު، އިންޑިޔާއިން ކަޝްމީރަށްކުރިކަމެއްކުރީ ނިރުބަވެރިކަމާއި ދެކޮޅަށް އަޅާފިޔަވަޅުތަކެއްގެ ނަމުގައިއެވެ. ރައްކާތެރިކަމާއި ސަލާމަތުގެ ނަމުގައި ކަޝްމީރުގައި 700،000 އިންޑިޔާ ސިފައިން ބޭތިއްބުނެވެ.\nމިއަދު، ދިވެހިރާއްޖޭގައި 100 ވަރަކަށް އިންޑިޔާ ސިފައިން އެބަތިއްބެވެ. ކުރީސަރުކާރުން އެސިފައިން ދިވެހި ފަސްގަނޑުންބޭލުމަށް ކުރިމަސައްކަތެއް ދިޔައީ ފެނަށެވެ. ކޮންމެ ސިފައިންގެމީހެއް ހުރީ ޑިޕްލޮމެޓިކް ޕާސްޕޯޓެއްގެދަށުގައިއެވެ. ވީމާ، ދިވެހިފަސްގަނޑުގައި މީހަކު މެރިޔަސް، އެސިފައިންގެ މީހަކާއި ދެކޮޅަށް ދިވެހިސަރުކާރަށް ފިޔަވަޅެއް ނޭޅޭނެއެވެ. ދިވެހިރާއްޖޭގައި ހުންނަ އިންޑިޔާގެ ހައި ކޮމިޝަނުން ދިވެހިރާއްޖޭގެ ނޫސްތަކުގައި ޝާއިޢުކުރާ އާޓިކަލްތަކާއި ޚަބަރުތަކަށް ނުފޫޒުފޯރުވައެވެ. އިންޑިޔާސަރުކާރަށް މީސްމީޑިޔާގައި ފާޑުކިޔާ މީހުންގެ ޓުވިޓާ އެކައުންޓުތައް ސަސްޕެންޑުވެއެވެ. 2019 ގައި ކަޝްމީރުގައި އިންޑިޔާގައި ގެންގުޅޭ ސިޔާސަތަށް ފާޑުކިޔާ ކަޝްމީރުމީހުންގެ ޓުވިޓާ އެކައުންޓުތައްވެސް ސަސްޕެންޑުކުރެވުނު ކަމުގެ ތުހުމަތު ސީ. ޕީ. ޖޭ. (ކޮމިޓީ ޓު ޕްރޮޓެކްޓް ޖާނަލިސްޓްސް) ކުރިއެވެ. ދިވެހިރާއްޖޭގެ %100 މުސްލިމް އާބާދީއަށް ބަދަލު އައިސްދާނެފަދަ ރޭވުންތައް ދިވެހިސަރުކާރުގެ އިސްވެރިން ރާވަމުންދާކަމުގެ ޚަބަރު "ދިޔަރެސް" އިންވާނީ ތަފުޞީލާއިއެކު ގެނެސްދީފައިއެވެ. ރާއްޖޭގެ ކަނޑުތައް އިންޑިޔާގެ އަސްކަރީ ބާރުތަކަށް ހުޅުވާލަންވެސް މިސަރުކާރުންވަނީ އެއްބަސްވެފައިއެވެ.\nކަޝްމީރުގެ ތާރީޚުގައި ދިވެހިންނަށް އެތަކެއް ފިލާވަޅުތަކެއްވެއެވެ. އިބުރަތްތައް ނެގެން އެބަހުއްޓެވެ. އަދަކީ ދިވެހިރާއްޖޭގެ އަވަށްޓެރިޔާގެ ނުލަފާކަން ކަޝްމީރުގެ މުސްލިމުންނަށް ދައްކާލިތާ 1 އަހަރު ފުރުނުދުވަހެވެ. ވީމާ، މި އަވަށްޓެރިޔާގެ ޙަޤީޤަތާއިމެދު ދިވެހިން ސަމާލުވެލަން އެބަޖެހެއެވެ. އިއްޔެ އިންޑިޔާގެ ބާރުގެ ދަށަށް ދިޔައީ ސިއްކީމެވެ. މިއަދު އެދަނީ ކަޝްމީރެވެ. މާދަމާ ...؟\n71 % ރުޅިއައި\nކަޝްމީރު މޯދީ ދިވެހިރާއްޖެ އިންޑިއާ ބީޖޭޕީ\nMay 23, 2020 05:00:12\nޤައުމެއް ކުޑަވުމަކީ ހައްޤު ބަސް ބުނުމަށް އޮތް ހުރަހަކަށް ވެގެން ނުވާނެ: ޣައްސާން\nDecember 21, 2019 21:51:58\nއިންޑިއާގެ މުޒާހަރާތަކުގައި 21 މީހަކު މަރުވެއްޖެ


BML Islamic ge aa Headquarter eh hulhuvaifi | ThePress\nބީއެމްއެލް އިސްލާމިކްގެ އާ ހެޑްކުއާޓަރެއް ހުޅުވައިފި\n09 September 2019, 12:37\nބީއެމްއެލް އިސްލާމިކްގެ އާ ހެޑްކުއާޓާއެއް ހުޅުވައިފި: ފޮޓޯ/ ބީއެމްއެލް\nބޭންކް އޮފް މޯލްޑިވްސް (ބީއެމްއެލް) އިން އިސްލާމިކް ބޭންކިންގެ އާ ހެޑްކުއާޓާއެއް ހުޅުވައިފި އެވެ.\nބީއެމްއެލް އިސްލާމިކް ބޭންކުގެ އާ ހެޑްކުއާޓާ ހުޅުވާދެއްވީ މިކަމަށް ހާއްސަ ކުރެވިގެން ބޭއްވުނު ރަސްމިއްޔާތެއްގައި މިނިސްޓާ އޮފް ފިނޭންސް އެން ޓްރެޒަރީ އިބްރާހިމް އަމީރެެވެ. މި ހެޑްކުއާޓާ ހުންނަނީ ބޮޑުތަކުރުފާނު މަގުގައި ހުންނަ ހ. ޒޮނޭރިއާ ގައިކަމަށް ބީއެމްއެލްއިން ބުނެއެވެ.\nބީއެމްއެލްއިން ބުނީ މި ހެޑްކުއާޓާއިން ކައުންޓަރު މެދުވެރިކޮށް ފައިސާ ގެ މުއާމަލާތުގެ ހިދުމަތުގެ އިތުރުން އާންމު ފަރުދުންނާއި ވިޔަފާރިތަކަށް އެކި އެކި ހިދުމަތް ފޯރުކޮށްދިވިގެންދާނެ ކަމަށެވެ. އަދި އެ އިމާރާތުގައި ގާއިމް ކުރެވިފައިވާ ކަސްޓަމާ އެޑްވައިސް ސެންޓަރު މެދުވެރިކޮށް ކަސްޓަމަރުންނަށް ޝަރީއާ އާއި އެއްގޮތްވާ ގޮތުގެ މަތިން މައޫލޫމާތު ފޯރުކޮށްދެވިގެންދާނެކަމަށް ބީއެމްއެލްއިން ބުނެއެވެ. އަދި އެއާއެކު 24 ގަޑިއިރު އޭޓީއެމް މެދުވެރިކޮށް ފައިސާ ޖަމާކުރުމާއި، ފައިސާ ނެގުމުގެ ހިދުމަތްވެސް ލިބިގެންދާނެކަމަށް ބީއެމްއެލްއިން ބުނެއެވެ.\nބީއެމްއެލް އިސްލާމިކްގެ އާ ހެޑްކުއާޓާއެއް ހުޅުވުން: ފޮޓޯ/ ބީއެމްއެލް\nބީއެމްއެލްގެ ކޮންވެންޝަނަލް އިން ދޭ ކޮންމެ ހިދުމަތެއް ބީއެމްއެލް އިސްލާމިކް މެދުވެރިކޮށް ލިބިގެންދާނެއެވެ. ބީއެމްއެލް އިސްލާމިކް ގެ ހިދުމަތް ފަރުމާކުރެވިފައިވަނީ އިސްލާމިކް ބޭންކިންގްއާ ގުޅޭ ބައިނަލްއަގްވާމީ މިންގަނޑުތަކުގެ މައްޗަށް ބިނާކުރެވިގެންކަމަށް ބީއެމްއެލްއިން ބުނެއެވެ. އަދި ކަސްޓަމަރުން ބޭންކަށް ޖަމާކުރާ ފައިސާ ބެލެހެއްޓެނީ މުޅިން ވަކީން ކަމަށާއި، މި ފައިސާ ބޭނުންކުރެވޭނީ ޝަރީއާ ހުއްދަ ބޭނުންތަކަކަށް ކަމަށް ބީއެމްއެލްއިން ބުނެއެވެ. މި ހުރިހާ ކަންތައް ބަލަމުންދަނީ ބައިނަލް އަގްވާމީ މާހިރުން ހިމެނޭ ބޭންކުގެ ޝަރީއާ އެޑްވައިޒަރީ ކޮމިޓީންކަމަށްވެސް ބީއެމްއެލްއިން ބުނެއެވެ.


Sarahadhee amaan kama saudi aaeku mashvaraa kuran thayyaaru: Iran\nސަރަހައްދީ އަމާންކަމަށް ސައުދީއާއެކު މަޝްވަރާ ކުރަން ތައްޔާރު: އިރާން\nއިރާނުގެ ގާނޫނު ހަދާ މަޖިލީހުގެ ރައީސް އަލީ ލަރީޖަނީ\nގަލްފު ސަރަހައްދުގެ ރައްކާތެރިކާ ގުޅޭ ގޮތުން ސައުދީ އަރަބިއްޔާއާ މަޝްވަރާ ކުރަން އިރާން އޮތީ ތައްޔާރަށް ކަމަށް އެ ގައުމުގެ ގާނޫނު ހަދާ މަޖިލީހުގެ ރައީސް އަލީ ލަރީޖަނީ ވިދާޅުވެއްޖެ އެވެ.\nއަލީ ސައުދީއާއެކު މަޝްވަރާ ކުރަން ތައްޔާރު ކަމަށް ވިދާޅުވީ، ސައުދީގެ ކްރައުން ޕްރިންސް މުހައްމަދު ބިން ސަލްމާން އިރާނާއެކު މަޝްވަރާ ކޮށްގެން ގަލްފު ސަރަހައްދުގެ ހަމަނުޖެހުންތައް ނިމުމަކަށް ގެންނަން ބޭނުންވާ ކަމަށް ވިދާޅުވެފައި ވަނިކޮށެވެ. އަރަމްކޯ ފެސިލިޓީޒްއަށް ހަމަލާދިން މައްސަލައިގައި މުހައްމަދު ވިދާޅުވީ، އިރާނާއެކު ސައުދީން މަޝްވަރާގެ ބަދަލުގައި ހަނގުރާމައަކަށް ގޮސްފިނަމަ ދުނިޔޭގެ އިގްތިސޯދު ހާލާކު ވެގެން ހިނގައިދާނެ ކަމަށެވެ.\n"އިރާން މިހާރު އޮތީ ތައްޔާރަށް، ގަލްފުގެ ކޮންމެ ގައުމަކާއެކު ވެސް އަމާންކަމަށް މަޝްވަރާ ކުރަން" އަލީ ވިދާޅުވި އެވެ.\nސައުދީއާއެކު ކާމިޔާބު މަޝްވަރާތަކެއް ކުރެވިއްޖެނަމަ ގަލްފު ސަރަހައްދަށް އަމާންކަން ލިބިގެންދާނެ ކަމަށް އަލީ ވަނީ ވިދާޅުވެފަ އެވެ. އަލީ އތުރަށް ވިދާޅުވީ، އިރާނުގެ ޑިފެންސް ސްޓެރެޖަޓީ ވަރަށް ވަރުގަދަ ކަމަށެވެ. ގަލްފު ގައުމުތަކުގެ ތެރެއިން އެންމެ ވަރުގަދަ ސިފައިންގެ ފައުޖެއް އޮންނަނީ އީރާނުގައި ކަމަށާއި ގަލްފު ސަރަހައްދުގެ ކަނޑާއި އެއްގަން ބަލަހައްޓަން ބޭރު ގައުމުތަކެއްގެ ސިފައިން ބޭނުން ނުވާނެ ކަމަށެވެ. އަދި ވިދާޅުވީ އެމެރިކާއަށް ބަރޯސާވެގެން ގަލްފު ސަރަހައްދު ބެލެހެއްޓުން ދޫނުކުރާނެ ކަމަށެވެ.\nއިރާނުން ސައުދީއާ މަޝްވަރާކުރަން ތައްޔާރު ކަމަށް ބުނިއިރު، ސައުދީއަކީ ގަލްފު ސަރަހައްދު ބަލަހައްޓާ އެމެރިކާ ސިފައިންގެ ބައިވެރި އެކެވެ. މީގެ އިތުރުން ސައުދީއާއެކު ފަށަން އުޅޭ މަޝްވަރާގައި އިރާނުގެ ނިއުކްލިއާ ޕްރޮގްރާމްތަކާ ބެހޭގޮތުން ވެސް މަޝްވަރާކުރާނެ އެވެ


Malegai2Vana Jalsaa eh Baavvan Huhdha Dheyn Nukereyne: Ali Zahir\nމާލޭގައި ދެވަނަ ޖަލްސާއެއް ބާއްވަން ހުއްދަ ދޭން ނުކެރޭނެ: އަލީ ޒާހިރު\nއިދިކޮޅުން ބޭއްވި ޖަލްސާގެ ތެރެއިން---\nހަބަރު | ސިޔާސީ |9ސެޕްޓެމްބަރ 2018 |7ކޮމެންޓް\nވެރިކަން ކުރާ މާލޭގައި އިދިކޮޅު ފަރާތްތަކަށް ދެން އިތުރު ޖަލްސާއެއް ބާއްވަން ހުއްދަ ދޭން ސަރުކާރަށް ނުކެރޭނެ ކަމަށް އަދާލަތު ޕާޓީގެ ނައިބް ރައީސް އަލީ ޒާހިރު ވިދާޅުވެއްޖެއެވެ.\nއިދިކޮޅު ފަރާތްތަކުން ރޭ ކާނިވާ ސަރަހައްދުގައި ބޭއްވި ޖަލްސާއަށް އިޝާރާތް ކުރައްވާ އަލީ ޒާހިރު ވިދާޅުވީ ޖަލްސާތައް ބާއްވަން ކުރިން ވެސް ސަރުކާރުން ހުއްދަ ނުދެނީ އެހެން ވެގެން ކަމަށެވެ. އިދިކޮޅު ރޭ ބޭއްވި ޖަލްސާއަށް އެތައް ބަޔަކު ހާޒިރުވެފައިވެއެވެ.\nއަލީ ޒާހިރު ވިދާޅުވީ ދެން އިތުރަށް ރައީސް އަބްދުﷲ ޔާމީންގެ އަސްލު ފޮރުވެން ނެތް ކަމަށާއި، ހުރިހާ އުމުރެއްގެ މީހުން ވަކި ޖިންސެއް ބެލުމެއް ނެތި ދައްކާ ބިރު ފަހަނަޅާ ނުކުންނަމުންދާ ކަމަށް ވެސް އަލީ ޒާހިރު ވިދާޅުވިއެވެ.\nMale’ ga dhevana jalsaeh baahvan hudha dheykah nukereyne, kurinves hudha nudheni mihenve, dhen civil servants ah birudhakkafa mibunani zuvaanun neh nethey, huriha umureh huriha jinseh thidhakka birah belumeh nethi edhani nikunnamun. Dhen ithurakah thimaage asleh nuforuveyne IA.\n— Ali Zahir (alipi) (@alixahir) September 8, 2018\nއިދިކޮޅުން ރޭ ބޭއްވި ޖަލްސާގައި އެތައް ބަޔަކު ބައިވެރިވެފައިވާ އިރު ކުރީގެ ރައީސް މައުމޫން އަބްދުލް ގައްޔޫމުގެ ސަރުކާރުގައި އިސް މަގާމުތަކެއް ފުރުއްވި ބައެއް ބޭފުޅުން ވަނީ ފުރަތަމަ ފަހަރަށް އިދިކޮޅު ސިޔާސީ ހަރަކާތެއްގައި ބައިވެރިވެވަޑައިގެން އިދިކޮޅު ކެންޑިޑޭޓް އިބްރާހީމް މުހައްްމަދު ސޯލިހު(އިބޫ)އަށް ތާއީދު ކުރާކަން ހާމަކޮށްފައެވެ.\nމި އަދި ހާދަ ފުއްޕާފަ އުޅޭ މީހެކޭ މަޖްލިސްއިން ގޮނޑިއެއްވެސް ލިބުނީ އެހެން ބައެއްގެ އެހީގަ ތިޔަހެން ފުއްޕާފަ އުޅުނަސް މިނިސްޓަރ ކަމެއް ނުދޭނެ މަހިތުން ތިބާމެންގެ ސަޕޯޓަރުންނެއް ނޫން އެތަނުން ފެނުނީކީވެސް 3000 ހަމަނުވާ ޕާޓީއެއް ދެން ކޮން ފުއްޕުމެއް މިފުއްޕަނީ\nއަސްލުވެސް ދެންނުކެރޭނެ ރޭގަ ވަރައް ހިތައްތަދުވެއްޖެ ގާނޫނު ކުރިމައްޗައް ގެންނަ ދުވަސްޖެހޭތީ އެމީހާޔައް ހާސްދުވަސް ރައްޔިތުންނައް ވޯޓުލާދުވަސް ރައްޔިތުން ތިބީ ސަމާސާ ކުރާގޮތަކައްނޫން ރައްޔިތުން ތިބީ އަދުލުވެރި ފަނޑިޔާރު ގެޔެއްލިބި މަރާލެވޭ މީހުންގެ އާއިލާތަކާއެކު މިކަމުން ގައުމު ސަލާމަތްކުރަން\nއަޖޭ...... އެކަމެއް ނޭނގުނެއްނު. ކައްޕި މީހާ އެބުނަނީ ތުއްތޮން ވެސް ޖަލަށްލީ ކަންނި ބުނެގެންނޯ. ދެން އެންމެންގެ ވެސް ޕޕޓ ކީ ތޯއްޗެ.\nދިހަޖަލްސާ ބާއްވާނެ ހުއްދަދޭންވެސް މިސަރުކާރަށް ކެރޭނެ ރާއްޖޭގެ ހުރިހާރަށަކުން މީހުންގެނެސްގެން ވީވަރަކީތިއީ\nޔާމީނަކީ ޕަޕެޓެއް ނޫން ނަމަ ކައިރީގައި އުޅޭ ކުދިންކޮޅަކީ ޕަޕެޓުންނަށް ވާނީ.\nއަނިޔާ ވެރިން ބިރުގަންނާނެ އެހެން މީހުން ދެކެ، އެކަމަކު ހުންނާނީ މާގަޓު މީހަކަށް ހެދިގެން\nކަލޭ ބުނަހާކަމެއް ކުރާނެ ޕަޕެޓެއްތަ ޔާމީނު އެއީ.


ކޮމިޝަނަރ ޖެނެރަލް އޮފް ކަސްޓަމްސްގެ މަޤާމަށް ޢަބްދުﷲ ޝަރީފު ޢައްޔަން ކުރައްވައިފި - DhiDaily\nކޮމިޝަނަރ ޖެނެރަލް އޮފް ކަސްޓަމްސްގެ މަޤާމަށް ޢަބްދުﷲ ޝަރީފު ޢައްޔަން ކުރައްވައިފި\nކޮމިޝަނަރ ޖެނެރަލް އޮފް ކަސްޓަމްސްގެ މަޤާމަށް ހުޅުމާލެ ފްލެޓް ނަންބަރު 04-1-38 ޢަބްދުﷲ ޝަރީފު، ރައީސުލްޖުމްހޫރިއްޔާ ޢައްޔަނު ކުރައްވައިފިއެވެ. ޢަބްދުﷲ ޝަރީފަށް ކޮމިޝަނަރ ޖެނެރަލް އޮފް ކަސްޓަމްސްކަމުގެ ލިޔުން ޙަވާލު ކުރެއްވުމުގެ ރަސްމިއްޔާތު އޮތީ، މިއަދު ހެނދުނު ރައީސުލްޖުމްހޫރިއްޔާގެ އޮފީހުގައެވެ.\nކޮމިޝަނަރ ޖެނެރަލް އޮފް ކަސްޓަމްސްގެ މަޤާމަށް ޢަބްދުﷲ ޝަރީފު، ޢައްޔަނު ކުރައްވާފައިވަނީ ސްޓޭޓް މިނިސްޓަރ ފެންވަރުގައެވެ. ކޮމިޝަނަރ ޖެނެރަލް އޮފް ކަސްޓަމްސްކަމުގެ މަޤާމާއި ޢަބްދުﷲ ޝަރީފު ހަވާލުވުމުގެ ކުރިން ޢަބްދުﷲ ޝަރީފު ހުންނެވީ މޯލްޑިވްސް ކަސްޓަމްސް ސަރވިސްގެ ޑެޕިއުޓީ ކޮމިޝަނަރ ކަމުގެ މަޤާމުގައެވެ.\nކޮމިޝަނަރ ޖެނެރަލް އޮފް ކަސްޓަމްސް ކަމަށް ޢަބްދުﷲ ޝަރީފު ޢައްޔަން ކުރެއްވި ކަމުގެ ލިޔުން ޙަވާލުކުރެއްވުމުގެ ކުރިން، ސުޕްރީމް ކޯޓުގެ ފަނޑިޔާރު ޢާއިޝާ ޝުޖޫން މުޙައްމަދުގެ ކުރިފުޅުމަތީގައި، ކަސްޓަމްސް އޮފިސަރުންގެ ހުވައި، ޢަބްދުﷲ ޝަރީފު ކުރެއްވިއެވެ.


Flight ah aran huddha nudhinumun baggage belt matheega hingi meehaku hayyaru koffi | Atoll News\nފްލައިޓަށް އަރަން ހުއްދަ ނުދިނުމުން ބެގެޖް ބެލްޓް މަތީ ހިނގި މީހަކު ހައްޔަރު ކޮށްފި\nޝާއިޢުކުރީ: ޢާއިޝް ޖޫން 23, 2021, 21:11\nފްލައިޓަށް އެރުން މަނާ ކުރުމުން ނުރުހުން ފާޅުކޮށް ބެގެޖް ބެލްޓް މައްޗަށް އަރައި ހަމަނުޖެހުން ހިންގަން އުޅުނު މީހަކު ހައްޔަރު ކޮށްފިއެވެ.\nނިއުދިއްލީގެ އިންދިރާ ގާންދީ އިންޓަނޭޝަނަލް އެއާޕޯޓުން މިމީހާ ފްލައިޓަށް އަރަން ހުއްދަ ނުދިނީ ކޮވިޑްއަށް ނައްސިކަން ކަށަވަރު ކޮށްދޭ ޓެސްޓު ހަދާފައި ނެތުމުންނެވެ. ހަލުވިކަމާއެކު ފެތުރެމުންދާ ކޮވިޑް-19 ގެ ސަބަބުން ރައްކާތެރި ކަމުގެ ފިޔަވަޅެއްގެ ގޮތުން އެއާޕޯޓުން ދަތުރުކުރާ ކޮންމެ ފަސެންޖަރަކުވެސް ކޮވިޑްއަށް ޓެސްޓު ކުރަން ޖެހެއެވެ. އަދި ފްލައިޓަށް އެރުމަށް ހުއްދަ ދެވޭނީ ނައްސި ނަތީޖާއަކާއި އެކުއެވެ. އެހެންނަމަވެސް ވިސްތާރާ އެއާލައިންސްއިން މުމްބާއިއަށް ދަތުރު ކުރުމަށް އައި އުއްތަރު ޕްރަދޭޝްއަށް ނިސްބަތްވާ ވިޔަފާރިވެރިޔާ ސޫރަޖް ޕާންޑޭ އެ ޓެސްޓު ހަދާފައެއް ނުވެއެވެ.\nމީޑިއާއަށް މަޢުލޫމާތު ދެމުން ވިސްތާރާ އެއާލައިންސްގެ ޑެޕިއުޓީ މެނޭޖަރ ދީޕަކް ޗައްދާ ބުނެފައި ވަނީ، ފްލައިޓަށް އެރުމަށް ހުއްދަ ނުދިނުމުން ސޫރަޖް ޕާންޑޭ ރުޅިގަދަވެ އަޑުގަދަ ކޮށް ހަމަނުޖެހުން އުފައްދާފައިވާ ކަމަށާއި، ބެގެޖް ބެލްޓަށް އަރައި އޭގެމަތީގައި ހިނގާފައިވާ ކަމަށެވެ. ފުލުހުން ވަނީ ޕާންޑޭގެ މައްޗަށް އެއާލައިންސްގެ މުވައްޒަފުންގެ މަސައްކަތައް ހުރަސް އެޅުމާއި އެހެން ފަސިންޖަރުންނަށް އުނދަގޫ ކުރުމުގެ ދައުވާވެސް އުފުލާފައެވެ.\nވީޑިއޯއެއްގައި ޕާންޑޭ އެއާލައިންގެ މުވައްޒަފުންނަށް ހަޅޭލަވާ މަންޒަރާއި މުމްބާއިއަށް ދިއުމަށް އެހެން ފްލައިޓަކުން ޖާގަ ހޯދައިދިނުމަށް އަމުރުކުރާ މަންޒަރު ދައްކުވައިދެއެވެ. އޭނާ ފުލުހުންނާއި ހަވާލު ކޮށްފައި ވަނީ އެއާޕޯޓުގެ ސެކިއުރިޓީ ގަދަކަމުން އޭނާ އެއާޕޯޓުން ނެރެގެންނެވެ.\nމީޑިއާއަށް މަޢުލޫމާތު ދެމުން ދިއްލީގެ ޑެޕިއުޓީ ކޮމިޝަނަރ އޮފް ޕޮލިސް ރަޖީވް ރަންޖަން ބުނެފައި ވަނީ، އެމައްސަލައިގެ ތަހުގީގުގައި އެއާލައިނުން ހުށަހަޅާފައިވާ މައްސަލައާއި ޕާންޑޭ ބުނާ އެއްޗަކާއި ދިމާވޭތީ ބެލުމަށް ސީސީޓީވީ ފުޓޭޖް ބަލާފައިވާ ކަމަށާއި، ސީސީޓީވީ ފުޓޭޖާއި އަދި މިހާތަނަށް ކުރި ތަހުގީގުން އެއާލައިންސްގެ މަސައްކަތައް ހުރަސްއެޅޭ ގޮތަށާއި އަދި އިންޑިޔާގެ ގާނޫނުގެ މާއްދާތަކަކާއި ޚިލާފަށް ޕާންޑޭ އަމަލުކޮށްފައިވާ ކަން ސާބިތުވާ ކަމަށެވެ.\nކަފާލާތުގެ ދަށުން ޕާންޑޭ މިހާރު ޖަލުން މިނިވަން ކޮށްފައިވި ނަމަވެސް ވަރަށް އަވަހަށް ޝަރިއަތުގެ އަޑުއެހުމަށް ދިއްލީ ކޯޓަށް ހާޒިރުވާން އަންގާނެކަމަށް ފުލުހުން ބުނެފައިވެއެވެ.


ރާއްޖެއިން ބޭރުގައި ވޯޓު ފޮށި ބަހައްޓާނީ 150 މީހުން ރަޖިސްޓްރީ ކޮށްފިނަމަ – Haftha\nFri,3April, 2020, 5:36 am\nރާއްޖެއިން ބޭރުގައި ވޯޓު ފޮށި ބަހައްޓާނީ 150 މީހުން ރަޖިސްޓްރީ ކޮށްފިނަމަ\nކުރިއަށް އޮތް ލޯކަލް ކައުންސިލް އިންތިހާބުގައި ރާއްޖެއިން ބޭރު ގައުމުތަކާއި ރިސޯޓްތަކާއި ސިނާއީ ރަށްރަށުގެ އިތުރުން ޖަލުތަކުގައި ވޯޓު ފޮށި ބަހައްޓާނެ ގޮތް އިލެކްޝަން ކޮމިޝަން (އީސީ) އިން ކަނޑައަޅައިފިއެވެ.\nއީސީން މިއަދު ކުރި ޓުވީޓެއްގައި ބުނީ، އަންނަ އަހަރު ބައްވާ ކައުންސިލް އިންތިހާބުގައި ރާއްޖެއިން ބޭރު ގައުމެއްގައި ވޯޓް ފޮށި ބަހައްޓާނީ އެ ގައުމަކުން ވޯޓްލާން އެދި މަދުވެގެން 150 މީހުން ރަޖިސްޓްރީ ކޮށްފިނަމަ ކަމަށެވެ.\nއަދި ރިސޯޓްތަކާއި ސިނާއީ ރަށްތަކުގައި ވޯޓް ފޮޮށި ބަހައްޓާނީ އެތަނަކުން މަދުވެގެން 50 މީހުން ރަޖިސްޓްރީ ކުރުމުން ކަމަށާއި ޖަލުގައި ވޯޓު ފޮށި ބަހައްޓޭނީ އެ ޖަލަކުން 25 މީހުންނަށްވުރެ އިތުރަށް ރަޖިސްޓްރީވެއްޖެ ނަމަ ކަމަށް އީސީން ބުނެއެވެ.\nއީސީން މިގޮތަށް ނިންމީ މިއަދު ބޭއްވި އެ ކޮމިޝަންގެ މެމްބަރުންގެ ބައްދަލުވުމެއްގައެވެ.\nއަންނަ އަހަރުގެ ލޯކަލް ކައުންސިލް އިންތިހާބު ބާއްވަން އިލެކްޝަން ކޮމިޝަނުން ހަމަޖައްސާފައިވަނީ އަންނަ އަހަރުގެ އޭޕްރިލް މަހުގެ ފުރަތަމަ ހަފްތާ ތެރޭގައެވެ. ނަމަވެސް ސީދާ ތާރީހެއް އަދި އެ ކޮމިޝަނުން ހާމަކޮށްފައެއް ނުވެއެވެ.\nއީސީގެ ރައީސް އަހުމަދު ޝަރީފު މީގެ ކުރިން ވިދާޅުވެފައިވާ ގޮތުން، ރިޔާސީ އިންތިހާބާއި މަޖިލިސް އިންތިހާބާ ހިލާފަށް ލޯކަލް ކައުންސިލް އިންތިހާބަކީ ވަރަށް އޮޅުންބޮޅުން ތަކެއް ބޮޑުވާނެ އިންތިހާބެއް ކަމުން މިފަހަރު އިންތިހާބުގެ ކަންކަން ފަސޭހަ ކުރުމަށް ފިޔަވަޅުތަކެއް އަޅާނެއެވެ.\nއެގޮތުން ކޮންމެ ވޯޓު ފޮއްޓަކަށް ވެސް އެންމެ ގިނަވެގެން ރަޖިސްޓްރީ ކުރެވޭނީ 700 ކަމަށް ހެދުމަށް ކޮމިޝަނުން މަޝްވަރާ ކުރަމުންދާ ކަމަށާއި އެ ބަދަލު ގެނައުމުން ވޭތުވެދިޔަ އިންތިހާބާ އަޅާ ބަލާއިރު 178 ފޮށި އިތުރުވެގެންދާނެ ކަމަށް ވެސް ވިދާޅުވިއެވެ.


ނޭމާ އެއްބަސްވުން އާކުރާނެ ކަމުގެ ޔަގީންކަމެއް ނެތް\nޕީއެސްޖީގައި ނޭމާގެ ކުރިމަގު\nނޭމާ އަލުން ބާސާއިން ފެނުމުގެ ފުރުސަތު އެބައޮތް\nޕީއެސްޖީގެ އެއްބަސްވުމުގައި ނޭމާ ހުރީ 2022 ގެ ނިޔަލަށް\n4 މެއި 2021 | އަންގާރަ 19:12\nޕީއެސްޖީއަށް ކުޅެމުން އަންނަ ބްރެޒިލުގެ ތަރި ނޭމާ\nޕީއެސްޖީއާއެކު ބްރެޒިލުގެ ތަރި ނޭމާ ހަދާފައިވާ އެއްބަސްވުން އާކުރާނެ ކަމުގެ ޔަގީންކަން ނެތް ކަމަށް ޕީއެސްޖީގެ އޮފިޝަލަކު ބުނެފިއެވެ.\nބާސެލޯނާ ދޫކޮށް 2017 ވަނަ އަހަރު އުމުރުން 29 އަހަރުގެ ނޭމާ ޕީއެސްޖީއަށް ބަދަލުވީ ދުނިޔޭގެ ރިކޯޑު އަގެއް ކަމަށްވާ 222 މިލިއަން ޔޫރޯއަށެވެ. އަދި ނޭމާ މި ވަގުތު ޕީއެސްޖީގެ އެއްބަސްވުމުގައި ހުރީ 2022 ވަނަ އަހަރުގެ ޖޫން މަހުގެ ނިޔަލަށެވެ.\nދާދި ފަހުން ބައެއް މީޑިއާތަކުން ވަނީ އިތުރު ހަތަރު އަހަރަށް އެއްބަސްވުން އާކުރަން ނޭމާ މިހާރު ނިންމާފައިވާ ކަމަށް ރިޕޯޓުކޮށްފައެވެ. އެހެންކަމުން އައު އެއްބަސްވުމާއެކު 2026 ވަނަ އަހަރުގެ ޖޫން މަހުގެ ނިޔަލަށް ނޭމާ ޕީއެސްޖީގައި މަޑުކުރާނެ ކަމަށް ރިޕޯޓުތައް ބުނި ނަމަވެސް، ފްރާންސްގެ މީޑިއާތަކުން އޭރުވެސް އެ ވާހަކަތައް ދޮގުކުރިއެވެ.\nޕީއެސްޖީގެ އޮފިޝަލަކާ ހަވާލާދީ ފްރާންސްގެ މީޑިއާއެއްގައި ރިޕޯޓުކޮށްފައިވާ ގޮތުގައި ނޭމާ ވަނީ އައު އެއްބަސްވުމުގައި ސޮއިކުރުމުގެ ކަންތައްތައް މި ސީޒަން ނިމެންދެން މަޑުޖައްސާލަން އެދިފައެވެ. އަދި ނޭމާގެ އެދުމުގެ މަތީން ޕީއެސްޖީން އަމަލުކުރަން ނިންމާފައިވާއިރު، ސްޕެއިންގެ ނޫސްތަކުން ވަނީ ނޭމާ އަލުން ބާސާއިން ފެނުމުގެ ފުރުސަތު އެބައޮތް ކަމަށް ބުނެފައެވެ. އަލުން އަނބުރާ ބާސާއަށް ބަދަލުވާން ނޭމާ މަސައްކަތްކުރަމުން އަންނަ ކަމަށް ރިޕޯޓުތައް ބުނިއިރު، މީގެ ކުރިންވެސް އޭނާ އަނބުރާ ބާސާއަށް ބަދަލުވާން ބޭނުންވާކަން ހާމަކޮށްފައެވެ.\nނޭމާގެ އެއްބަސްވުމާ ގުޅޭގޮތުން މީޑިއާގައި ތަފާތު ވާހަކަތައް ދެކެވެމުން އަންނައިރު، މީގެ ކުރިން ޕީއެސްޖީގެ ސްޕޯޓިން ޑިރެކްޓަރު ލިއޮނާޑޯއާ ވަނީ ނޭމާގެ މުސްތަގުބަލާ މެދު ސުވާލުކުރުމުން އެކަމަށް ސީދާ ޖަވާބެއްދޭން ދެކޮޅު ހަދާފައެވެ.\nޕީއެސްޖީގައި ނޭމާގެ މުސްތަގުބަލާ މެދު ސުވާލު އުފެދިފައިވާއިރު، ނޭމާ ވަނީ މިހާތަނަށް ޕީއެސްޖީއަށް ކުޅެދިން 111 މެޗުގައި ވަނީ 85 ލަނޑު ކާމިޔާބުކޮށްފައެވެ. އަދި ވަނީ ޕީއެސްޖީއާއެކު މިހާތަނަށް ފްރެންޗް ލީގު ތިން ފަހަރު ކާމިޔާބުކޮށްފައެވެ.


އެމްޑީޕީ ހެންވޭރު ދެކުނު ދާއިރާއިން، މެންބަރޝިޕް އިތުރުކުރުމުގެ މަސައްކަތް ވަރަށް ބާރަށް ކުރިޔަށް ގެންދާ ކަމަށް އެ ދާއިރާއިން ބުނެފި – Maldivian Democratic Party\n25 ޖުލައި 2011\nއެމްޑީޕީ ހެންވޭރު ދެކުނު ދާއިރާއިން، މެންބަރޝިޕް އިތުރުކުރުމުގެ މަސައްކަތް ވަރަށް ބާރަށް ކުރިޔަށް ގެންދާ ކަމަށް އެ ދާއިރާއިން ބުނެފި\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ހެންވޭރު ދެކުނު ދާއިރާއިން، އެ ޕާޓީއަށް މެންބަރުން އިތުރުކުރުމުގެ މަސައްކަތް ވަރަށް ބާރަށް ކުރިޔަށް ގެންދާ ކަމަށް އެ ދާއިރާއިން ބުނެފިއެވެ.\nއެމްޑީޕީ ހެންވޭރު ދެކުނު ދާއިރާގެ ރައީސް (އަނދުންގޭ) ޙުސައިން ޝަހީމް ވިދާޅުވީ، އެ ދާއިރާއިން މެންބަރޝިޕް އިތުރުކުރުމުގެ މަސައްކަތް އާ ހިއްވަރަކާއެކު ފަށައިގެން ކުރިޔަށް މި ގެންދަނީ، އެމްޑީޕީގައި ވީހާވެސް އަވަހަށް 50،000 މެންބަރުން ހަމަކުރުމަށް މަސައްކަތްކޮށްދެއްވުމަށް އެ ޕާޓީގެ ޗެއަރޕާސަން (ރީކޯ) މޫސާ މަނިކު އެދިވަޑައިގެންފައިވާތީ އެކަމަށް އެއްބާރުލުން ދެއްވުމުގެ ގޮތުން ކަމަށެވެ.\n“އަޅުގަނޑު ބޭނުންވަނީ އަބަދުވެސް އަޅުގަނޑުގެ ދާއިރާ އަކީ އެންމެ ޙަރަކާތްތެރި ދާއިރާއަށް ހަދައި، މި ދާއިރާ ވެސް އެހެން ދާއިރާތައް ވެސް މޯޓިވޭޓް ކުރުވުމަށް، ޕާޓީގެ ހަރަކާތްތައް ވީހާވެސް ގިނައިން މި ދާއިރާގައި ބޭއްވުން. އެ ގޮތުން މިހާރު ފަށައިގެން މިއުޅޭ މެންބަރޝިޕް އިތުރުކުރުމުގެ މަސައްކަތް ވެސް ވަރަށް ބާރަށް ކުރިޔަށް އެބަދޭ. އަޅުގަނޑު މި ދާއިރާގެ ރައީސް ކަމާ ހަވާލުވިފަހުން 141 މެންބަރޝިޕް ފޯމު އަޅުގަނޑު އެމްޑީޕީ އޮފީހާ ހަވާލުކޮށްފިން. އަދި އިއްޔެ 41 ފޯމު މުޅިން ނިންމުމަށް ފަހު މިހާރު އަޅުގަނޑުވާނީ އެމްޑީޕީ އޮފީހާ ހަވާލުކޮށްފަ. އިތުރު ފޯމުތައް ފުރުމުގެ މަސައްކަތް މިހާރު ވެސް ކުރިޔަށް އެބަދޭ.” ޙުސައިން ޝަހީމް ވިދާޅުވިއެވެ.\nޙުސައިން އިތުރަށް ވިދާޅުވީ އެމްޑީޕީގެ ޙަރަކާތްތައް އެދާއިރާގައި އެހާ ފުރިހަމަ ކަމާއެކު ކުރިޔަށް ގެންދެވެނީ، އެ ދާއިރާގެ އޮފީހުގައި މަސައްކަތްކުރާ މުޥައްޒަފުންނާއި، އެ ދާއިރާގެ ރައްޔިތުންގެ މަޖިލީހުގެ މެންބަރާއި، ކައުންސިލަރާއި އަދި ހެޔޮއެދޭ ވަރަށް ގިނަ ފަރާތްތަކެއްގެ އެހީތެރިކަމާއެކު ކަމަށާއި، ޚާއްސަ ގޮތެއްގައި، އެ ދާއިރާގެ އަންހެނުންގެ އިސްނެގުން ފާހަގަކުރައްވާ ކަމަށެވެ.\nހެންވޭރު ދެކުނު ދާއިރާއިން ވަނީ ދާދިފަހުން އިތުރު3ގޮފި އުފައްދައި، އެ ގޮފިތަކުގެ އިންތިޚާބު ބާއްވާފައެވެ. އަދި އަލަށް އުފެއްދި ހުރިހާ ގޮތްޕެއްގެ ހިންގާ ކޮމިޓީއަށް ހޮވިފައިވަނީ އަންހެން މެންބަރުންކަން ވެސް ފާހަގަކޮށްލެވެއެވެ.\nހެންވޭރު ދެކުނު ދާއިރާއަކީ، އެމްޑީޕީގެ ދާއިރާތަކުގެ އިންތިޚާބަށް ފަހު، އެ ދާއިރާގެ ރައީސްގެ އަމިއްލަ ޚަރަދުގައި، ވަކި އޮފީހެއް ގާއިމްކޮށް ވަރަށް ހަރަކާތްތެރިކަމާއެކު ހިންގަމުން ގެންދާ ދާއިރާއެއްގެ ގޮތުގައި ފާހަގަކުރެވިފައިވާ ދާއިރާއެކެވެ.


Noorul-islam.NET :: 1432 ވަނަ އަހަރުގެ ޢާޝޫރާ ދުވަހުގެ ރޯދަ ހިފުމަށް ވަޞިއްޔަތް ކުރަމެވެ.\n1432 ވަނަ އަހަރުގެ ޢާޝޫރާ ދުވަހުގެ ރޯދަ ހިފުމަށް ވަޞިއްޔަތް ކުރަމެވެ.\nތާރީޚް: 11 ޑިސެމްބަރު 2010\nއެންމެހައި ޙަމްދު ޘަނާއެއް ވަނީ މީސްތަކުންނަށް ހެޔޮކަންތައްތައް ކުރުމުގެ ތަޥްފީޤު ދެއްވި މާތް ﷲ އަށެވެ. ޞަލަވާތާއި ސަލާމް ހުރީ އެ ހެޔޮކަންތައްތައް އެންމެ ފުރިހަމައަށް ދަސްކޮށްދެއްވި މާތް ނަބިއްޔާ މުޙައްމަދު صلى الله عليه وسلم އަށެވެ. <?xml:namespace prefix = "o" ns = "urn:schemas-microsoft-com:office:office" />\nޢާޝޫރާ ދުވަހަކީ ހިޖުރީ ގޮތުން ފުރަތަމަ މައްސަރު - މުޙައްރަމް މަހުގެ (10) ދިހަވަނަ ދުވަހެވެ. އެއީ މޫސާ ޢަލައިހިއްސަލާމް އާއި އެކަލޭގެފާނުގެ ޤައުމު ފިރުޢައުނުގެ ކިބައިން ސަލާމަތްކުރައްވައި ފިރުޢައުނާއި އޭނާގެ ލަޝްކަރު ކަނޑަށް ޣަރަޤު ކުރެއްވި ދުވަހެވެ.\nމިއަހަރުގެ ކަލަންޑަރު ބުނާގޮތުން ޢާޝޫރާ ދުވަސް (މުޙައްރަމު މަހުގެ 10 ވަނަ ދުވަހާއި ) ދިމާ ވަނީ 2010 ޑިސެމްބަރު މަހުގެ 16 ވާ ބުރާސްފަތި ދުވަހާއެވެ. އެހެން ކަމުން މި މަތިވެރި ސުއްނަތް އަދާކުރުމަށް އަޅުގަނޑުމެން އަވަސްވެގަންނަން ވީއެވެ.\nމިގޮތުން ޢާޝޫރާ ދުވަހުގެ ރޯދަ ހިފުމަށް އެދޭމީހާ އަންނަނިވި ތިން ގޮތުން ކުރެ ގޮތެއް އިޚްތިޔާރުކުރުމުން ފުދޭނެއެވެ.\nއެއް ގޮތަކީ ޑިސެމްބަރު މަހުގެ 15 ވާ ބުދަ ދުވަހާއި 16 ވާ ބުރާސްފަތި ދުވަހު (އެއީ މިއަހަރުގެ މުޙައްރަމް 9ވަނަ ދުވަހާއި 10ވަނަ ދުވަހު) ރޯދައަށް ހުރުމެވެ.\nއަނެއް ގޮތަކީ ޑިސެމްބަރު 16 ވާ ބުރާސްފަތި ދުވަހާއި 17 ވާ ހުކުރު ދުވަހު (އެއީ މިއަހަރުގެ މުޙައްރަމް 10ވަނަ ދުވަހާއި 11ވަނަ ދުވަހު) ރޯދައަށް ހުރުމެވެ.\nތިންވަނަ ގޮތަކީ ޑިސެމްބަރު މަހުގެ 15 ވާ ބުދަ ދުވަހާއި 16 ވާ ބުރާސްފަތި ދުވަހާއި އަދި 17 ވާ ހުކުރު ދުވަހު ރޯދަ ހިފުމެވެ. (އެއީ މުޙައްރަމް 9، 10 އަދި 11 މި ތިން ދުވަހެވެ.)\nޢާޝޫރާ ދުވަހުގެ ރޯދައާއި ބެހޭގޮތުން ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘްކުރެއްވި ބަސްފުޅެއްގައި ވެއެވެ. "وَصِيَامُ يَوْمِ عَاشُورَاءَ أَحْتَسِبُ عَلَى اللَّهِ أَنْ يُكَفِّرَ السَّنَةَ الَّتِي قَبْلَهُ ". މާނައިގައި ވަނީ: އަދި ޢާޝޫރާ ދުވަހުގެ ރޯދައިގެ ސަބަބުން ، ފާއިތުވެ ދިޔަ އަހަރުގެ ފާފަތައް ﷲ ތަޢާލާ ފުއްސަވައި ދެއްވާނެ ކަމަށް ތިމަން ކަލޭގެފާނު އުއްމީދު ކުރައްވަމެވެ. (މި ޙަދީޘް ރިވާ ކުރެއްވީ އިމާމް މުސްލިމް އެވެ)\nއެހެންކަމުން ތިމާއަށް ވީ މިންވަރަކުން، ބޭނުން ކުރެވުނު ކޮންމެ ވަޞީލަތެއް ބޭނުންކޮށްގެން، މި ހެޔޮކަމަށް މީސްތަކުންނަށް މަގު ދައްކާށެވެ. އީމެއިލް ކުރާށެވެ. އެސްއެމްއެސް ފޮނުވާށެވެ. ފޯނުން ގުޅާށެވެ.\nމާތް ﷲ ސުބްޙާނަހޫ ވަތަޢާލާ އަޅުގަނޑުމެން އެންމެންނަށް ހެޔޮކަންތައް ކުރުމުގެ ތައުފީޤް ދެއްވާށި! އާމީން\n* މި ލިޔުމާއި ގުޅުން ހުރި ޕޯސްޓަރ


India ge Health expo eh Rajjeygai baavvanee\nއިންޑިއާ ހެލްތް އެކްސްޕޯއެއް ރާއްޖޭގައި ބާއްވަނީ\nމާލޭގައި ބާއްވާ ހެލްތް އެކްސްޕޯ އާ ގުޅޭގޮތުން މިއަދު އައިޝަތު މުއީނާ ނޫސްވެރިންނަށް މައުލޫމާތު ދެއްވަނީ: އެކްސްޕޯ އޮންނާނީ އަންނަ މަހު -- އަހްމަދު އަޔާދު | އަވަސް\nރާއްޖޭގައި ހެލްތް އެކްސްޕޯއެއް ބާއްވަން އިންޑިއާގެ މެޑްހޯޕް އިން ނިންމައި މަސައްކަތް ފަށައިފި އެވެ.\nރާއްޖޭގެ ސިއްހީ ދާއިރާއަށް އެހީތެރިވެ ދިނުމަށް ބާއްވާ މި އެކްސްޕޯގައި އިންޑިއާގެ ބޮޑެތި ހޮސްޕިޓަލުތަކުންންނާއި މަޝްހޫރު ޑޮކްޓަރުންނާއެކު ބައިވެރިވާނެ އެވެ. އެކްސްޕޯގައި އެ ފަރާތްތަކުގެ ސްޓޯލްތައް ގާއިމް ކުރުމުގެ އިތުރުން އެކްސްޕޯގެ މުއްދަތުގައި ސިއްހީ ދާއިރާގެ ސެމިނާތައް ވެސް ކުރިޔަށް ގެންދާނެ އެވެ.\nރާއްޖޭގެ އަސަރީ ސާވިސްއާ ގުޅިގެން ބާއްވާ މި ހެލް އެކްސްޕޯ އޮންނާނީ އަންނަ ޖޫން މަހުގެ 13 އިން 15 އަށް މާލޭގެ ދަރުބާރުގޭގަ އެވެ.\nމި އެކްސްޕޯގެ އޯގަނައިޒިން ޑިރެކްޓަރު އަދި އަސަރީ ސާވިސްގެ އައިޝަތު މުއީނާ މިއަދު ވިދާޅުވީ، މި އެކްސްޕޯން ރާއްޖެއަށް ލިބޭނެ އެންމެ ބޮޑު ފުރުސަތަކީ ސިއްހީ ދާއިރާ އަށް އިންވެސްޓް ކުރުމުގެ ފުރުސަތު ފަހިވުން ކަމަށެވެ. އޭނާ ވިދާޅުވީ ގިނަ އަދަދެއްގެ އިންވެސްޓަރުންނާއެކު ކުރިއަށް ގެންދާ އެކްސްޕޯގައި ރާއްޖޭގެ ކްލިނިކް ތަކުން އަދި ފޯރުކޮށް ނުދުވޭ، ހިދުމަތްތަކާ ބެހޭގޮތުން އިންޑިއާގެ ހޮސްޕިޓަލުތަކާއެކު ޕާޓްނާޝިޕް ހެދުމުގެ ފުރުސަތުތައް ވެސް ފަހިވެގެން ދާނެ އެވެ.\n"ރާއްޖޭގެ ކްލިނިކް ތަކުން މިހާރު ނުދޭ އެކި ކަހަލަ ފަރުވާތަކަށް ދިނުމަށް މި [އިންޑިއާގެ] ހޮސްޕިޓަލް ތަކާއެކު ޕާޓްނާޝިޕެއް ހެދިގެން ދާނެ. އިންޑިއާގެ ހެލްތް ސެކްޓާ އިން ރާއްޖެއަށް ވަރަށް ގިނަ ފުރުސަތު ތަކެއް ހުޅުވިގެން ދާނެ." މުއީނާ ވިދާޅުވި އެވެ.\nމުއީނާ ވިދާޅުވި ގޮތުގައި މި އެކްސްޕޯއިން ބޭނުންތެރި ގިނަ މައުލޫމާތު ތަކެއް އާންމުންނަށް ވެސް ލިބިގެންދާނެ އެވެ. އެގޮތުން ބައެއް ބަލިބަލީގައި ރާއްޖެއިން ފޯރުކޮށްނުދޭ ހިދުމަތްތަކާ ބެހޭގޮތުން ޑޮކްޓަރުން މައުލޫމާތު ދެއްވާނެ އެވެ.


Mi Sarukaaru Gehnan Masaiykaiy Kurevuneethee Musthafa Ah Hithaama Aai Hiydhathikan - Vaguthu\n1 އަހަރު ކުރިން ( މެއި 11, 2020 )\nމުސްތަފާ - ފޮޓޯ: މިހާރު\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ސަރުކާރު ގެންނަން މަސައްކަތް ކުރެވުނީތީ ސަހަރޯވެރި (ހިތާމަ އާއި ހިތްދަތިކަން) އިހްސާސް ކުރެވޭ ކަމަށް ތިމަރަފުށީ ދާއިރާގެ ކުރީގެ މެންބަރު މުހައްމަދު މުސްތަފާ ވިދާޅުވެއްޖެއެވެ.\nފަހަކަށް އައިސް ސަރުކާރަށް ވަރަށް ބޮޑަށް ފާޑުވިދާޅުވަމުން ގެންދަވާ، އަދި ހާއްސަކޮށް ފިނޭންސް މިނިސްޓަރ އިބްރާހިމް އަމީރަށް ފާޑުވިދާޅުވަމުން ގެންދަވާ މުސްތަފާ ކުރެއްވި ޓްވީޓެއްގައި ވިދާޅުވީ "ގައުމު ހިންގަން ލިބުނީމަ ހޭބަލި" ވެފައިވާ ކަމަށެވެ. "މި ސަރުކާރު ގެންނަން މަސައްކަތް ކުރެވުނީތީ ސަހަރޯ ހީވޭ. ކޮން ކަހަލަ ގޮތެއް ފޮތެއް ނެތް ވަގުންތަކެއް މިއީ؟" މުސްތަފާ ވިދާޅުވިއެވެ.\nފިނޭންސް މިނިސްޓަރ އަމީރު މިހާރުން މިހާރަށް ހައްޔަރު ކުރުމަށް ވެސް މުސްތަފާ ރޭ ވަނީ ގޮވާލައްވާފައެވެ.\nއޭނާ ކުރެއްވި އިތުރު ޓްވީޓެއްގައި ވިދާޅުވީ ރާއްޖޭގައި ތިބި ހުރިހާ ވަގުން ބިޑި އަޅުވާފައި ޖަލަށް ނުލައިފިނަމަ ރައްޔިތުންނަށް ނޭނގި ގައުމު ވެސް ވިއްކާލަފާނެ ކަމަށެވެ.\nGaumeh hingan libuneema heybali vee. Mi sarkaareh genna masaiykaiy kure vunee thee sharoa heevee. Kon kahala gotheh fotheh neiy vagu thakeh tha Mee?\n— Mohamed Musthafa (@Thimarafushi) May 10, 2020\nމުސްތަފާ އަކީ ކުރީގެ ރައީސް ޔާމީންގެ ވެރިކަމުގައި ޕީޕީއެމްގެ މެންބަރުންގެ ގޮތުގައި ތިއްބެވުމަށް ފަހު އިދިކޮޅު ފަރާތްތަކާއި ގުޅުނު 12 މެންބަރުންގެ ތެރެއިން މެންބަރެކެވެ. މުސްތަފާ ވެސް ހިމެނޭ ގޮތައް ޕީޕީއެމްގެ މެންބަރުންތަކެއް އިދިކޮޅު ކޯލިޝަނާއި ގުޅުންވީ ޔާމީންގެ ސަރުކާރަށް ކުރިމަތިވި އެންމެ ބޮޑު އެއް ގޮންޖެހުމަށެވެ.\n2018 ވަނަ އަހަރު އޮތް ރިޔާސީ އިންތިޚާބު ރައީސް ޞާލިހަށް ކާމިޔާބު ކުރުމުގައި 12 މެންބަރުން އިސް ދައުރެއް އަދާކުރިއެވެ.\nނަމަވެސް މިދިޔަ އަހަރު އޮތް ރައްޔިތުންގެ މަޖިލީހުގެ އިންތިޚާބުގައި ވާދަކުރެއްވުމަށް އެމެންބަރުންނަށް ޓިކެޓް ދިނުމަށް ކޯލިޝަނުން އެއްބަސްވެފައި އޮތް ގޮތާއި ހިލާފު ވުމުން އޭގެ ތެރެއިން ގިނަ ބޭފުޅުންނާއި ސަރުކާރާއި އޮތް ގުޅުން ވަނީ ކެނޑިފައެވެ. އޭގެ ތެރެއިން މަޖިލިސް އިންތިޚާބު ކާމިޔާބު ކުރެވުނީ ވެސް ވިލިނގިލީ ދާއިރާގެ މެންބަރު ސައުދު ހުސައިން އަށް އެކަންޏެވެ.\nމެއި 11, 2020 11:43\nމީނާގެ ހިތާމާގައި ބައިވެރިވާ މީހާ އޮތީ ޖަލުގައި؟\nމެއި 11, 2020 12:05\nތިނޫން ވަރެއް ވޭ؟\nމެއި 11, 2020 12:13\nތިޔަ ނޫން ސަރުކާރެއް ނެތެއްނު މުސްތޮފާ ބެއަކަށް. މައުމޫނު ކަޑަ.އަންނި ކަޑަ. ޔާމީނު ކަޑަ.ސޯލިހުވެސް ކަޑަ. ޙަމަ އެކަނި ރަގަޅީ ވަޙީދު އާ އަމީނުއާ ސަމޮސުއްދީނު ރަދުންނާ. ދޮތަ. ތީ ދެއަތު ކައްޗާދުވާ ރާރާ ގުޑި އެއްނު. ޓިމަރަފުށީ މުސްތޮފާ. ޏުދަންނަ މީހަކު ނޫޅޭނެ.\nމެއި 11, 2020 12:14\nއިންޑިއާ މަނަވަރު އަންނަނީ ރާއްޖެހިފަން ވެރިކަން ބަދަލުކޮށް ޔާމީން ހައްޔަރު ކުރަން މިހަނދާން ތައް ދިވެހި 96000 ރައްޔިތުން ހަނދާން ނުނެތޭނެ.\nމިހާރު ކިތައްމެ ވަރަކަށ ް ތިހެން ވިދާޅުއަސް\nމެއި 11, 2020 12:24\nޢަމިއްލައެދުމުން ފުރިގެންވާ ކޮންމެމީހަކަށްވެސް ތިހެންވެދާނެ. ތިހެންގިނަފަހަރުވަަނީ އެމީހަކުބޭނުންގޮތަކަށް ނާޖާއިޒުފައިދާނެގޭގޮތްނުވުމުން.މުސްތޮފާއާއި ގާސިމައްވެސް ވަނީ މިހެން ކަމަށްވެސް ވެދާނެ.އެއްމެމޮޅަށް ދެނެވޮޑިގެންވަނީ މާތްﷲ.\nމެއި 11, 2020 12:41\nގިނަބަޔަކު މިއަދުތިބީތިޔަހާލުގައެވެ. އެމްޑީޕީގެ ޔަހޫދީވިސްނުން އެންމެރަނގަޅަށް ދަންނަކަމަށްގޮވިމީހުން ގުއިރޯނުގަޖެހި އެމަޅިންސަލާމަތްނުވެވި ނަގޫފިތިފަތިބިމަންޒަރު ހުރިހާދިމާއެއް ބެއްޔަސްފެންނަންއޮތީ! ވެދާނެތަދަކާހުރެ އެނަގޫބުރިކުރެކަށްވެސް އެނަގޫގޮށްޖަހައިގެންތިބެވޭކަށްވެސްނެތް ފުޅަނގީގެހާލަތުގައި މިިގޮތުގައި ކިހާދުވަހެއްވަންދެން ތިބެވޭނެބާ؟؟؟؟؟؟؟\nމެއި 11, 2020 12:46\nކަލޭ ކޮން މަސައިތްކަތެއްތަ ކުރީ މިސަރުކާރު ގެންނާން. ކަލޭ އުޅެނީ ކަލޭގެ އަންބޮނޑިއަށް ގިނަ ކުރާން. ކޮޅު ކޮޅައް ދުވާ މީހުންނައް ކާކު ވޯޓް ދޭނީ.. ބަލަ މިހާރަކު ކަލޭ އަކަށް، ތާއީދެއް ނެތޭ...\nމެއި 11, 2020 12:50\nމުސްތަފާ މާދަމާ ހުންނާނެ ޕާޓީއެއް ނޭނގޭތީވެސް އެހާ ދެރަވޭ އަހަރުމެން.\nމެއި 11, 2020 12:52\nމުސްތަފާ އަކީ ރައްޔިތުންނަށް ކަންތައްތަކެއް ކޮށް ދެއްވާފައިވާ ބޭފުޅެއް..އަދި ކުރަން ބޭނުންވާ ބޭފުޅެއް...އަހަރެން ހަދާންވޭ މުސްތަފާ އެ މަނިކުފާނުގެ ރަށަށް ކޮށްދެއްވާފައިވާ ކަންތައްތައް...ޒުވާނުންނަށް ކުޅިވަރު މުބާރާތްތައް ބާއްވައިދީ..ފައިސާގެ އިނާމުވެސްއެހާބޮޑު..އެ މަނިކުފާނުގެ ޙަރަދުގައި\nމެއި 11, 2020 12:53\nމުސްތަފާބެ އަހަރެން މަނިކްފާނާއި ބައްދަލްވީ 1983 އަހަރު 70 ނަންބަރ ފިހާރަ ކައިރިން ..އެއިރު މަނިކްފާން އަރިހުގައި އާނަންދު ކިޔާ ސިލޯނު ވިޔަފާރިވެރިޔަކު އަރިހުގަ ހުރި ..އެއިރު ތިއީ ވ ޒުވާން ބޭފުޅެއް އަޅުގަނޑު އުމުރުން 15 އަހަރު ...އަޅުގަޑު އަޚް ލަތީފްއަކީ މަނިކްފާނާއި އަރިސްބޭފުޅެއް، އެހެންވެ ބައްދަލްވެ ވާހަކަ ދައކާލެވުނު... އެއިރުވެސް އާނަންދު ކައިރީގައި މަނިކްފާން ދެއްކެވީ ހިކިމަހާއި، ލޮނުއެޅިމަސް އަދި ކަހަބްފަތް އެކްސް ޕޯޓް ކުރުމުގެ އެއިރަށްބަލާއިރު ބޮޑެތި ވިޔަފާރީގެ ވާހަކަ... ދަންނަވަން މިއުޅޭ ވާހަކައަކީ ޤައުމަށް ކުރިމަތިވި ހުރިހާ ކަމެއް ދަންނަ ވިޔަފާރީގެ މައިންޑެޑް ވިޔަފާރި ވެރިއެކެވެ.. މަހުގެ ވިޔަފާއިން ފެށިގެން އާގު ބޯޓް އޯންކޮށް ދުއްވި..ސިޔާސީގޮތުން ރ.މަޖްލިސްގަ އިންނެވި، ވެއްޓޭ އަޑިގަޑަކުން ތެދުވެ ދުއްވާ ގަނޭ...ވީމާ ރާއްޖެ ސަލާމަތްކުރަން ތެދުވެ ސިޔާސީ މަސައްކަތް އިދިކޮޅާއިގުޅިގެން ކުރައްވާށޭ...ފަހުގެ ސިޔާސީ ތާރީޚްގައި އެންމެގަދަ 1 ފޯވާޑަކީ..ދިއްދޫ ދާއިރާ ކ އެމްޕީ ލަތީފްބެ.މިއީ ވަރަށް ނަމުނާ ބޭފުޅެއް، އެއީ ރ.އިބޫ ދޯކާ ދެއްވީމަ ބަލަންނުހުރެ އިދިކޮޅުގެ ތާއީދާއި އިހުތިރާމް ލިބި ވަރުގަދަޔަށް ފޯވާޑަށް ކުޅެންފެށި..މަނިކްފާން ތެދުވެ ސަރުކާރު ސައިޒްކުރުމުގެ މަސައްކަތް ކުރައްވާ...ބަލި ކުރެވޭނެ، ނޫންނަމަ 30 އަހަރުގެ ވެރިކަންވެސް ނުވެއްޓުނީސް... އިންޝާ ﷲ 2023 އެއީ ރ.ޔާމިންގެ ފަހަރު..\nމެއި 11, 2020 13:08\nތިއީ މުޅިންވެސް ޑްރާމާ! ޠައްޔިބުވެސް ތިހެން ހިތާމަކޮށް ސަރުކާރަށް ފާޑުކިޔާއުޅުނު! އުޑެއްބުޑެއް ނޭގުނަސް މަހަކު 30000 ރުފިޔާ ލިބޭ ވަޒީފާއެއް ދިނުމުން ހަމަ ވަގުތުން ހިތާމަތައް ފިލާދިޔަ! އަޅެ އަޖުމަ ބަލާލަން ސަރުކާރުގެ ބޮޑުން ކަމުން އެދާ ލާރިތަކުން ބަޔެއް މުސްޠަފާބެޔަށްވެސް ދީބަލަ! ދެން އޭގެ ފަހުން ތި ހިތާމަތައް ވަންނަތަނެއް ބަލާ!\nމެއި 11, 2020 13:13\nތިޔައީ ތިމަރަފުށީ މުސްތޮފާ. މިރާއްޖެއަކު ނޫޅޭނެ ނުދަންނަ މީހަކު. ދައްކާނެ އިތުރު ވާހަކަ އެއްނެތް. ވަރަށް ވެދުން.\nމެއި 11, 2020 13:38\nމުސްޠަފާ އަށް ބައިނާޅާތީ ދޯޯ ކަންބޮޑުވެގެން ތިއުޅެނީ؟\nމެއި 11, 2020 13:43\nބަލައެއް ނުގަންނަން މުސްތޮފާއެއް ވަ ރައް ދެފުއް ދެގޮތްމީހެއްތިވެސް ޔާމިނުހާ ރައްޔިތުންނައް ވަފާތެޜި ތެދުވެ ރި ޔާ ރެއްމިފަސްގަނޑުން ނުދެކެން\nމެއި 11, 2020 14:19\nޖޭޕީ އަށް ސޮއި ކޮށްލަ އަވަހަށް\nމެއި 11, 2020 16:16\nމުސްތަފާކަލޯ އަކީވެސް ނުބައިހެދި މީހުންގެ ތރެއިން އެކަކެވެ މިހާރު ވަގުތުފާއިތު ވެއްޖެއެވެ ސަހަރޯވިއަސް\nމާޔޫސްވިއަސް އަދަކު ދެން ކުރާނެކަމެއްނެތެވެ.\nމެއި 11, 2020 16:47\nމުސްތޮފާބެއަށް ހަބަރު އެއީ ހިތިއެއްޗެއްކަން ނޭގުނީތީ ވަރަށްދެރަވެއްޖެ މިއަދު މުސްތޮފާބެއަށް ތިޔަފެއްނަނީ އަސްލު ވަގުން ގައުމު ލޫޓުވާލައިފި ދެން މިގައުމަށް އަލަށް އުފަންވާ ކުއްޖާގެ2ކިޑުނީވެސް އެކުއްޖާޔަށް ނުލިބޭނެ އެއީ އަމީރުގެ ހައްގެއް މުސްތޮފާބެއަށް ވަގުން އިގިއްޖެތޯ ؟ ޖަލުގައި އެއޮތީ ވަށްކަން ކުރަން އިނގޭ ބޭފުޅެއްނޫން އެއީ ގައުމުގެ ހަޒާނާ އިތުރު ކުރާ ބޭފުޅެއް.....\nމެއި 11, 2020 20:05\nމުސްތަފާ، ޖާބިރު، ގާސިމް، އައްނި މިއީ މިގައުމަށް ޖެހިފައިވާ ބޮޑު ނޮހޮރޮއްޕާންތަކެއް.\nމެއި 11, 2020 20:34\nމެއި 12, 2020 01:28\nކުރިމަތިލި ގޮނޑި ލިބުނުނަމަ ތިހެން ނުކިޔާނެ...


ރާއްޖޭގެ އިމާމުން ސަޢުދީގައި\nރާއްޖޭގެ މިސްކިތްތަކުގެ އިމާމުންނާއި ޚަޠީބުންގެ ހުނަރާއި ޤާބިލިއްޔަތުކަން އިތުރުކުރުމަށް މިނިސްޓްރީން ކުރަމުންދާ މަސައްކަތުގެ ދަށުން، ސަޢުދީ ޢަރަބިއްޔާއަށް ފޮނުވި އިމާމުންގެ ފުރަތަމަ ބެޗް މިހާރު ދަނީ ސަޢުދީގައި ކުރިއަށްދާ ވޯކްޝޮޕްގެ ތަފާތު ސެޝަންތަކުގައި ބައިވެރިވެ ތަމްރީނާއި ތަޖްރިބާ ޙާޞިލުކުރަމުންނެވެ. ފުރަތަމަ ބެޗްގައި ހިމެނުނު 12 އިމާމުންގެ ތެރެއިން7އިމާމުން މައްކާއަށް ގޮސްފައިވަނީ މި މަހުގެ 10 ވަނަ ދުވަހުއެވެ. އަނެއް5އިމާމުން މައްކާއަށް ގޮސްފައިވަނީ މި މަހުގެ 12 ވަނަ ދުވަހުއެވެ.\nމި ވޯކްޝޮޕަކީ، ސަޢުދީ ޢަރަބިއްޔާގެ މަކްތަބުއްދަޢުވާ ވަލްއިރުޝާދުން އިންތިޒާމުކޮށްގެން، މިނިސްޓްރީ އޮފް އިސްލާމިކް އެފެއާޒާއި ގުޅިގެން ކުރިއަށްގެންދާ ވޯކްޝޮޕެކެވެ. މި ވޯކްޝޮޕްގެ ބައިވެރިން ކިޔެވުމަށް ހަމަޖެހިފައިވަނީ މައްކާގައި ހުންނަ އުއްމުލްޤުރާ ޔުނިވަރސިޓީގައެވެ. މި މި ވޯކްޝޮޕުގައި ކުރިއަށް ގެންދެވޭ ބައިތަކުގެ ތެރޭގައި، ޤުރްއާނާއި ފިޤްހުގެ އިތުރުން، ކަށުކަމާކެމީގެ ކަންތައްތައް ދަސްކޮށްދިނުމާއި އިމާމުންގެ ގޮތުގައި މަސައްކަތްކުރާއިރު މުޖުތަމަޢުގައި ދިމާވާ ދީނީ އަދި އިޖްތިމާޢީ އެކިއެކި މައްސަލަތަކާ ގޮންޖެހުންތައް ޙައްލު ކުރާނެގޮތާއި އިމާމުންގެ ނަފްސު ކުރިއަރުވަން ކުރެވިދާނެ ކަންތައްތައް ހިމެނެއެވެ.\nސަޢުދީ ޢަރަބިއްޔާއަށް ދިޔަ އިމާމުންގެ ފުރަތަމަ ބެޗް ވޯކްޝޮޕް ނިންމާލުމަށް ފަހު ރާއްޖެ އައުމަށް ހަމަޖެހިފައިވަނީ މި މަހުގެ 25 ވަނަ ދުވަހުއެވެ.


BREAKING NEWS: Raees Nasheed Ge Haalukolhu Serious - RaajjeTV - Vaguthu\nރައްޔިތުން މަޖިލީހުގެ ރައީސް މުހައްމަދު ނަޝީދުގެ ހާލުކޮޅު ސީރިއަސް ކަމަށް "ރާއްޖެޓީވީ" އިން ބުނެފިއެވެ.\nރައީސް ނަޝީދަށް އަމާޒުކޮށް ހުކުރު ވިލޭރޭ ދިން ހަމަލާ އާއި ގުޅިގެން އެމަނިކުފާނަށް އޭޑީކޭ ހޮސްޕިޓަލްގައި އަންނަނީ ފަރުވާ ދެމުންނެވެ.\n"ރާއްޖެޓީވީ" އިން ބުނީ ނަޝީދަށް އެކި ވަރުގެ އަނިިޔާ ލިބިފައިވާއިރު، ލޮލުގެ ކައިރިއަށާއި ހަށިގަނޑުގެ އެކި ހިސާބުތަކަށް އަނިޔާވެފައިވާ ކަމަށެވެ. ހެރިފައި ހުރި ބިއްލޫރިކޮޅުތަކާއި، އެނޫންވެސް ތަކެތި ނެއްޓުމަށް ފަހު ހެދި ސީޓީ ސްކޭނަކުން އެމަނިކުފާނުގެ ފުއްޕާމެއަށް ވެސް އޭގެ އަސަރު ކޮށްފައިވާކަން އެނގިފައިވާކަމަށާއި އެތަކެތި ނެއްޓުމުގެ މަސައްކަތް މިހާރު ކުރަމުން އަންނަ ކަމަށް "ރާއްޖެޓީވީ" އިން ބުނެއެވެ.\nނަޝީދުގެ އޮޕަރޭޝަނެއް މިހާރު ވެސް އޭޑީކޭގައި ކުރިއަށް އެބަދެއެވެ.\nރައީސް ނަޝީދަށް ހަމަލާދިން ސަރަހައްދުގައި ހުރި ފިހާރަތަކާއި ތަންތަނުގެ ބިއްލޫރިތައް ވެސް ތަޅައިގެން ގޮސް އަދި އެ އެ ސަރަހައްދުގައި ހުރި ބައެއް ވެހިކަލްތަކަށް ވެސް ގެއްލުންވެފައިވެއެވެ.\nހަމަލާ ދިނީ ނަޝީދު ނީލޯފަރުމަގުން ހިންގަވާފައި ވަޑައިގެން މަޖީދީމަގުގައި އޮތް ކާރުކޮޅަށް އަރައިވަޑައިގަންނަވަނިކޮށެވެ. އޭރު ނަޝީދުގެ އަރިހުގައި ތިބި އެމަނިކުފާނުގެ ތިން ހަށިފާރަވެރިންނަށް ވެސް އަނިޔާވިއެވެ. އަދި ފަތުރުވެރިޔަކަށާއި އިތުރު ދިވެއްސަކަށް ވެސް މިހަމަލާގައި އަނިޔާވިއެވެ.\nމަަންޒަރުދުށް މީހުން ބުނާ ގޮތުގައި ހަމަލާ ދީފައި ވަނީ ޕާކް ކޮށްފައި ހުރި ސައިކަލެއްގެ މަޑިދަށުގައި އޮތް އެއްޗެއް ގޮއްވާލައިގެންނެވެ.\nވިސްނާލަ ބައްލަވާ ރާއްޖެ ޓީވީ އަދި އޭޑީކޭ އިން ތެދުމައުލޫމާތު ދެވޭނެބާ ރާއްޖެ ޓޯވީ އެންޑީޕީގެ ޓީވީ އެއް އަދި އޭޑީކޭގެ ވެ ރިފަ ރާތް ނާޝިދު އަކީ ރަތްލާޖެހި އެންޑީޕީ އެކްޓިވިަްޓެއް ދެން ވިސްނާ މައުލޫމާތުގެ ސައްހަކަން....ނުބުނަން ކަމެއްނުވެއެކޭ....ކީކޭތޯ ބުނުއްވަނީ.....\nމެއި 7, 2021 05:14\nދެންވެސް އިސްލާހުވެ ރަތްޔިތުންނައް ރަނގަޅު ވާންވީ ކަންނޭނގެ ދެއްތޯ.....ވައުދުތައް ފުއްދަދޭންވީ ހީލަތްތެރ ރި ނުވާންވީ އެއި ރުން ހު ރިހާކަމެއް ރަނގަޅުވާނެ ކަންނޭނގެ ދެއްތޯ...\nމެއި 7, 2021 05:19\nތަންފީޒީ ދާއި ރާ ރަނގަޅު ކު ރަންޏާ ފު ރަތަމަ ލުތުފީ ވެސް ހައްޔަރު ކުރަންވީ ދެއްތޯ....\nމެއި 7, 2021 06:20\nނަޝީދުއައް ހަމަލާ ރައްދުވުމަކުން އަހަރެމެން ހައިރާނެއް ނުވޭ..\nމެއި 7, 2021 06:21\nމެއި 7, 2021 06:22\nކޮންތާކު! އެއް ކަމެއްވެސް ނުވޭ އޭނައަކަށް. މައިބަދައިގެ ރަނދު ފުޅާވީ ކަމަށް ވެދާނެ. އެހެން ކަމެއް ނުވޭ.\nއިންޑިއާގެ މަކަރުވެރި ރޭވުމެއް\nމެއި 7, 2021 07:03\nމެއި 7, 2021 07:23\nޢިނގި ރޭސިވިލާތަށް ފޮނުވާލަ ދެން ވެސް ތިކަލޭގ. .މިޤައުމަށް މުހިއްމު މީހެއްނޫނ ނަޝީދަކީ\nމެއި 7, 2021 08:11\nބުއްޅަބެ ގޮއްވާލިއްޔޯ އެއްކޮށްށޯ. ބުއްޅަބެގެ އެތެރެހައްތަކަށް ކަމެއް ނުވެޔޯ. ބުއްޅަބެގެ ހާލު ސީރިއައްސޯ\nމެއި 7, 2021 08:46\nމިހާރު މިނުން ވާހަކައެއް ނުދެއްކޭ ކޮވިޑް19ގެ ވާހަކަ އޮއްބާނުލައި ކުރިޔަށް ގެންދިއުން މުހިންމު މިނަޝީދުގެ ވާހަކަ އެހާ މުހިންމެއްނުން މިގައުމު ހަލާކު ކުރަން އުޅޭ މީހެއް މިއީވެސް އޭނަގެ ރޭވުމަކުން ކުރިކަމެއް އަތައްގޮވީ ކަމަށްވާނީ\nމެއި 7, 2021 09:36\nވަށާލާފަތިބި ފާރަވެރިންނަށް ނުވި އަނިޔާއެއް އަންނި އަށް ކިހިނެއްބާ ވެގެން މިއުޅެނީ؟؟؟؟؟\nރާއްޖެޓީވީ އަކީ ހަމަ ނަޝީދު، ދޮގެއް ހެދެން އޮތިއްޔާ ދުވަހަކުވެސް ތެދެއް ނަހަދާނެ. ގޮތްބޮޑުކުރާ ޓީވީއެއްތީ.\nމެއި 7, 2021 10:08\nހުސްދޮގު މިއޮއްފަދަ ރޯދަމަހު ތިބިގެން ހަދާ ބޮރެޕެގެންޑާ އެބަފަތުރައެއްނޫ،ް\nކޮށްމެ އިންސާނަކީވެސް މުހިންމު މީހެއް ވަކިމީއެއްވީމައެއްނޫ މުހިންމުވާންވީއަކީ!\nމެއި 7, 2021 11:33\nމައިބަދަ ބިދިގެންވެސް ހާލު ވަރަށް ސީރިއަސްވި. އެ ބަލީގެ ފަރުވާއަކީ ދޮންކުދިން ލައިގެން ގޮނޑިދުއްވުން. ކޯޓަށް ގެންގޮސް ޙުކުމެއްކުރަން އުޅުމުން އަތްބިދިގެންވެސް ވަރަށް ސީރިއަސްވި. ކަލޯމެން ތި ދައްކަނީ ބުއްޅަބޭގެ ވާހަކައެއްނު! އޭނާގެ ޖާދޫ ޖެހިފައި ތިބި މީހުން ތި ވާހަކަ ޤަބޫކުކުރޭ\nމެއި 7, 2021 12:15\nއަވަހާރަވެއްޖެއެ ބުނެފިއްޔަ ދެންއެން މެ ރަނގަޅުވާނީ ތި ރާއްޖެޓީވީ ވިއްޔަ ތެދެއްހަދާނެތަ


Trump sihhee haalu kolhu goasvejjenama vaanee kihineh?\nރައީސް ޓްރަމްޕް: ކޮވިޑްގެ އާލާސްކަންފުޅުގައި އޮންނެވި ނަމަވެސް މިވަގުތު ހާލުކޮޅު ރަނގަޅު\nއެމެރިކާގެ ރިޔާސީ އިންތިހާބަށް ކުޑަތަންވެފައި ވަނިކޮށް ރައީސް ޑޮނަލްޑް ޓްރަންޕަށް މިވަނީ ކޮވިޑް-19 ޖެހި އަލާސްކަންފުޅާ ކުރިމަތިވެ ވަޑައިގެންފަ އެވެ. މިހާރު މުޅި ދުނިޔޭގެ ސަމާލުކަން ހުއްޓިފައި ވަނީ ރައީސް ޓްރަމްޕަށް ދެން ވެދާނެ ގޮތަކާ މެދު އެވެ. އިންތިހާބަށް ވެދާނެ ގޮތަކާމެދު އެވެ. އެމެރިކާއަށް. ވެދާނެ ގޮތަކާމެދު އެވެ. އަދި ދެން އިތުރަށް ކަންތައްވާނެ ގޮތަކާއި މެދުގަ އެވެ. ސަބަބަކީ ރިޔާސީ އިންތިހާބުގެ ވޯޓަށް މިހާރު އޮތީ ބަރާބަރު އެއް މަސް ކަމަށްވާތީ އެވެ. -- އެހެން ނަމަވެސް މިވަގުތު ރައީސް ޓްރަމްޕްގެ ހާލުކޮޅު އެންމެ ރަނގަޅެވެ. ސިއްހީ އޮފިޝަލުން ވިދާޅުވާ ގޮތުގައި އެމަނިކުފާނުގެ ހާލުކޮޅު އިތުރަށް ގޯސް ވިޔަސް އެންމެ ގޯސް ވާނީ ކުރިޔަށް ހިނގާ 48 ގަޑިއިރުގެ ތެރޭގަ އެވެ.\nރައީސް ޓްރަންޕް ކޮވިޑަށް ޕޮޒިޓިވްވީ މި މަހުގެ އެއް ވަނަ ދުވަހު އެވެ. ވުމާއެކު އެ މަނިކުފާނުގެ ހާލުކޮޅު ގޯސް ނުވާނަމަ 10 ދުވަހުގެ ކަރަންޓީނަށް ފަހު މި މަހުގެ 15 ވަނަ ދުވަހު އޮންނަ ދެވަނަ ރިއާސީ ބަހުސްގައި އެ މަނިކުފާނަށް ބައިވެރިވެވަޑައިގެންނެވޭ ގޮތް ވުމުގެ ފުރުސަތު އެބައޮތެވެ.\nރައީސް ޓްރަންޕްގެ ހާލުކޮޅު ގޯސްވެ އިންތިހާބަށް އަސަރު ކުރާނީ ކޮން ހާލަތެއްގައި ހެއްޔެވެ؟ އެމެރިކާގެ ރިއާސީ އިންތިހާބު ފަސް ކުރުމުގެ ބާރު ރައީސަކަށް ނޯވެ އެވެ. އިންތިހާބު ފަސް ކުރުމުގެ ބާރު އޮންނަނީ ކޮންގްރެސްގެ ދެ ގޭގެ އަޣުލަބިއްތު ލިބިގެނެވެ. ޓްރަމްޕްގެ ހާލުކޮޅު ގޯސްވި ނަމަވެސް މިއީ ވެދާނެ ކަމަކަށް ނުބެލެވެ އެވެ. ސަބަބަކީ ހައުސް އޮފް ރެޕްރެޒެންޓޭޓިވްސްގެ އަޣުލަބިއްޔަތު އޮތީ ޑިމޮކްޓްރެޓިކް ޕާޓީއަށް ކަމަށް ވާތީ އެވެ.\nއެމެރިކާގެ ގާނޫނު އޮތް ގޮތުން ރައީސް ޓްރަންޕްގެ ރިއާސީ ދައުރު ޖެނުއަރީ 20، 2021 ގެ މެންދުރަަށް ހަމަވާނެ އެވެ.\nރައީސް ޓްރަންޕްގެ ސިއްހީ ހާލުކޮޅު ހުރި ގޮތުން ރައީސް ކަމުގެ ވާޖިބުތައް އަދާ ނުކުރެއްވޭނަމަ ގާނޫނުގައިވާ ގޮތުން ނާއިބު ރައީސް މައިކް ޕެންސް ވަގުތީ ގޮތުން ރައީސް ކަމާއި ހަވާލުވެވަޑައި ގެންނެވިދާނެ އެވެ. އަދި ޓްރަމްޕްގެ ހާލުކޮޅު ރަނގަޅުވުމުން އަލުން ރައީސް ކަމުގެ މަސްއޫލިއްޔަތާއި ހަވާލުވެވަޑައިގެންނެވި ދާނެ އެވެ. އެހެން ނަމަވެސް ޓްރަންޕްގެ ހާލުކޮޅޮ ވަރަށް ގޯސްވެ ވެރިކަން ނުކުރެއްވޭވަރު ވެއްޖެ ނަމަ ނާއިބު ރައީސް އާއި ކެބިނެޓުން ޓްރަންޕަށް ވެރިކަމުގެ މަސްއޫލިއްޔަތު ނުއުފުއްލެވޭނެ ކަމަށް އިއުލާންކޮށް ނާއިބު ރައީސް ޕެންސް ވެރިކަމުގެ މަސްއޫލިއްޔަތު ތަކާއި ހަވާލުވެ ވަޑައިގަންނަވާނެ އެވެ.\nގާނުނުގައިވާ ގޮތުން ނާއިބު ރައީސް ޕެންސްގެ ސިއްހީ ހާލުކޮޅު ހުރި ގޮތުން އެމަނިކުފާނު ވެސް ވެރިކަމުގެ މަސްއޫލިއްޔަތުން ދުރުވެ ވަޑައިގަންނަވަން ޖެހިއްޖެ ނަމަ ދެން ވެރިކަމާއި ހަވާލުވެ ވަޑައިގަންނަވަން ޖެހޭނީ ހައުސް އޮފް ރެޕްރެޒެންޓޭޓިވްސްގެ ސްޕީކާ ނެންސީ ޕެލޯސީ އެވެ. އެކަމަނާއަކީ އިދިކޮޅު ޑިމޮކްރެޓިކް ޕާޓީގެ ބޭފުޅެކެވެ. ގާނޫނީ ތަޖުރިބާކާރުން ވިދާޅުވާ ގޮތުގައި މިފަދަ ހާލަތެއް މެދުވެރިވެއްޖެ ނަމަ އެމެރިކާ ގާނޫނީ ހަނގުރާމައެއްގެ ތެރެއަށް ވެއްޓިގެން ދާނެ އެވެ.\nހައުސް އޮފް ރެޕްރެޒެންޓިވްސްގެ ސްޕީކާ ކޮންގްރެސް ވުމަން ނޭސީ ޕެލޯސީ\nނެންސީ ޕެލޯސީއަށް ރައީސް ކަމުގެ މަސްއޫލިއްޔަތު އެއްވެސް ސަބަބަކާއި ހެދި އަދާ ނުކުރެއްވޭ ނަމަ ދެން ވެރިކަން ހަވާލު ކުރެވޭނީ ރިޕަބްލިކަން ޕާޓީގެ ސީނިއާ ސެނެޓާ އެއް ކަމުގައިވާ އުމުރުފުޅުން 87 އަހަރުވީ ޗާލްސް އީ. ގްރާސްލީއަށެވެ. މިފަދަ ހާލަތަކަށް ދިޔައަސް ގާނޫނީ ބޮޑު މައްސަލައަކަށް އެކަން ވާނެ އެވެ.\nމާޒީއަށް ބަލާއިރު 1985 ވަނަ އަހަރު އެމެރިކާގެ ރައީސް ރޮނަލްޑް ރޭގަން ކެންސަރު ބަލީގެ އޮޕެރޭޝަނަކަށް ހޮސްްޕިޓަލް ގައި އެޑްމިޓް ކުރެވުމުން ނާއިބު ރައީސް ޖޯޖް އެޗް ޑަބްލިއު ބުޝް ވަނީ ރައީސް ކަމުގެ މަސްއޫލިއްޔަތާއި ހަވާލުވެ ވަޑައިގެންފަ އެވެ. ހަމަ އެގޮތަށް 2002 އާއި 2007 ގައި ރައީސް ޖޯޖް ޑަބްލިއު ބުޝް ސިއްހީ ފަރުވާއަށް އެޑްމިޓް ކުރެވުމުން ނާއިބު ރައީސާއި ވެރިކަން ހަވާލު ކުރެއްވި އެވެ.\nޗާލްސް އީ. ގްރާސްލީ\nރިއާސި އިންތިހާބުގައި ވާދަ ނުކުރެއްވޭ ހާލަަތަކަށް ގޮސްފިނަމަ ނާއިބު ރައީސް ވަގުތީ ގޮތުން ރައީސް ކަމާއި ހަވާލުވެވަޑައިގަތަސް އެމަނިކުފާނަކީ އާ ރިޔާސީ ކެންޑިޑޭޓަށް ވާކަށް ކޮންމެހެން ނުޖެހެ އެވެ. އެއީ ރަސްމީކޮށް ރިއާސީ ކެންޑިޑޭޓަކަށް ޓްރަންޕްގެ ނަން މިހާރު ހުށައަޅާފައި ވާތީ އެވެ.\nމިފަދަ ހާލަތެއް މެދުވެރިވެއްޖެ ނަމަ ރިޕަބްލިކް ނެޝަނަލް ކޮމިޓީ (އާރްއެންސީ) ގެ 168 މެމްބަރުން ރިއާސީ ކެންޑިޑޭޓެއް އަލުން ހޮވުމަށް ވޯޓު ލާނެ އެވެ. އޭގެ ތެރޭގައި ނާއިބު ރައީސް މައިކް ޕެންސް ހިމެނުމަކީ ވެސް އެކަށީގެންވާ ކަމެކެވެ. ޕެންސް ރިއާސީ ކެންޑިޑޭޓަކަށް ހޮވިވަޑައިގެންފިނަމަ އާ ރަނިން މޭޓެއް ކަނޑައަޅަން ޖެހި ވަޑައިގަންނަވާނެ އެވެ.\nއެމެރިކާގެ ތާރީހުގައި މިހާތަނަށް ރިޕްބްލިކަން އަދި ޑިމޮކްރެޓިކް ޕާޓީން ވެސް ރިއާސީ ކެންޑިޑޭޓެއް ރަސްމީކޮށް ކަނޑައެޅުމަށް ފަހު އެ ކެންޑިޑޭޓެއް ބަދަލު ނުކުރެ އެވެ.\nއެމެރިކާގެ ޔުނިވާސިޓީ އޮފް ކެލިފޯނިއާގެ ގާނޫނީ ޕްރޮފެސަރެއް ކަމުގައިވާ ރިކް ހަސެން ވިދާޅުވި ގޮތުގައި މިހާތަނަށް އެތައް މިލިއަން ވޯޓެއް ޕޯސްޓް މެދުވެރިކޮށް ލާން ފަށާފައި ވުމާއެކު ޓްރަންޕްގެ ސިއްހީ ހާލުކޮޅު ހުރި ގޮތުން ވެރިކަމުގެ މަސްއޫލިއްޔަތުން އެ މަނިކުފާނު ދުރު ކުރެވުނަސް ރިޕްބްލިކަން ޕާޓީން ރައީސް ކަމަށް ވާދަ ކުރެއްވުމަކީ އެކަށީގެންވާ ކަމެކެވެ.\nއެހެން ޕްރޮފެސަރަކު އަދި އިންތިހާބު ތަކުގެ ތަޖުރިބާކާރެއް ކަމުގައިވާ ރިޗަޑް ޕިލްޑެސް ވިދާޅުވި ގޮތުގައި ކޮންމެ ގޮތެއް ވިއަސް ރައީސް ޓްރަންޕްގެ ނަން ރިއާސީ ކެންޑިޑޭޓް އެއްގެ ގޮތުގައި މިފަހަރު އިންތިހާބު ގައި އޮންނާނެ އެވެ. އޭނާ ވިދާޅުވާ ގޮތުގައި ކޯޓު އޯޑަރެއް ހޯދައިގެން ރިއާސީ ކެންޑިޑޭޓް ބަދަލު ކުރެވިދާނެ އެވެ. ނަމަވެސް އެކަމަށް އިންތިހާބުގެ ކުެރިން އެކަށީގެންވާ ވަގުތެއް ނެތެވެ.\nއެމެރިކާ ޑޮނަލްޑް ޓްރަމްޕް ކޮވިޑް-19 + ކޮވިޑް-19 އިގެ ބަލާއާފާތް އެމެރިކާގެ ރިޔާސީ އިންތިހާބު 2020


Gorilla Thakeh Covid-19 Ah Fassi Vehjje - Vaguthu\nގޮރިއްލާތަކެއް ކޮވިޑް-19 އަށް ފައްސިވެއްޖެެ\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އަށް ގޮރިއްލާއެއް ފައްސިވެއްޖެ އެވެ.\n"އޭބީސީ ނިއުސް" އިން ރިޕޯޓުކޮށްފައިވާ ގޮތުގައި ކޮވިޑް-19 އަށް ފައްސިވެފައި ވަނީ، ކެލެފޯނިއާގެ "ސެެން ޑިގޯ ސަފާރީ ޕާކް" ނަމަކަށް ކިޔާ ޒުލެއްގައި ތިބި ގޮރިއްލާތަކެކެވެ. އެ ޒުލުގެ އެކްޒެކްޓިވް ޑިރެކްޓަރ ލިސާ ޕެޓްރެޝަން ބުނެފައި ވަނީ އެތަނުން މިހާތަނަށް އަށް ގޮރިއްލާއެއް ކޮވިޑް-19 އަށް ފައްސިވެފައިވާކަމަށެވެ.\nމިކަން ޝައްކުވެެފައި ވަނީ އެ ޒުލުގައި ތިބި ބައެއް ގޮރިއްލާތައް ކެެއްސަން ފެށުމުން ކަަމަށާއި، ޝައްކުވެގެެެން ޓެެސްޓު ކުރިއިރު ވަނީ، ޒުލުގެެ އަށް ގޮރިއްލާއެއް މި ބައްޔަށް ފައްސިވެެފައިވާކަން އެނގިފައި ކަމަށް ލިސާ ވަނީ ބުނެެފައެވެ.\nއެތަނުގެ ހުރިހާ ގޮރިއްލާއެއް މި ބައްޔަށް ފައްސިވެފައި ވެއެެވެ. މިކަން ވަނީ އެމެރިކާގެ ޑިޕާޓްމެެންޓު އޮފް އެގްރިކަލްޗާ އެންޑް ނެޝަނަލް ވެޓިނަރީ ސާވިސެސް ލެބޯޓަރީ އިން ކަށަވަރުވެސް ކޮށްދީފައެވެ.\nމި ވައިރަސް ގޮރިއްލާތަކަށް ޖެެހިފައި ވަނީ އެ ޕާކަށް އެތަނުގައި ތިބި ޖަނަވާރުތަކަށް ފަރުވާދިނުމަށް ޒިޔާރަތްކުރި ވައިލްޑް ލައިފް ކެއާ ޓީމުގެ މެެންބަރެއްގެ ފަރާތުން ކަމަށާއި، އެޓީމުގެ މެންބަރަކު ވަނީ ދާދި ފަހުން ކޮވިޑަށް ފައްސިވެފައި ކަމަށް ލީސާ އާއި ހަވާލާދީ އޭބީސީ އިން ވަނީ ރިޕޯޓުކޮށްފައެވެ.\nމިކަމާއި ގުޅިގެެން މިދިޔަ މަހުގެ ހަވަނަ ދުވަހުން ފެށިގެން އެ ޒޫވެސް ވަނީ ބަންދުކޮށްފައެވެ. މިހާރު ގޮރިއްލާތަކުގެ ހާލު ކައިރިން ބަލަމުން އަންނަ ކަމަށާއި، އަދިވެސް އޭގެ ބައެއް ގޮރިއްލާތަކުގެ ކިބައިން މި ބަލީގެ އެކި އަލާމާތަތްއް ފެންނަމުން އަންނަ ކަމަށް ލީސާ ވަނީ ބުނެފައެވެ.


އަލްމަރުޙޫމް ޙުސައިން މުޙައްމަދުގެ ހަނދާނުގައި ބޭއްވި ވަރޗުއަލް ތައުބީނުގެ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nއަލްމަރުޙޫމް ޙުސައިން މުޙައްމަދުގެ ހަނދާނުގައި ބޭއްވި ވަރޗުއަލް ތައުބީނުގެ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n17 ސެޕްޓެންބަރު 2020، ރިފަރެންސް: SA/RIMS/2020/30\nޖުމްހޫރީ ޕާޓީގެ ލީޑަރު އޮނަރަބްލް ޤާސިމް އިބްރާހީމް، ޖަލްސާ އެބޭފުޅަކަށް ނިސްބަތްވާ އަޅުގަނޑުމެންގެ އެކުވެރި ރަޙްމަތްތެރި، ޙުސައިން މުޙައްމަދުގެ އާއިލާގެ ބޭފުޅުން، އަދި، މިބައްދަލުވުމުގައި ބައިވެރިވެވަޑައިންނަވާ ހުރިހާ ބޭފުޅުން؛\nފުރަތަމަ ކަމަކަށް، ޙުސައިން މުޙައްމަދުގެ ހަނދާނުގައި މިރޭ މި ބޭއްވޭ ޖަލްސާގައި، އަޅުގަނޑަށް ބައިވެރިވުމުގެ ފުރުސަތު ލިބިގެންދިޔަދިޔުމަކީ، އަޅުގަނޑަށް ލިބޭ ވަރަށްބޮޑު އުފަލެއް.\nޙުސައިން މުޙައްމަދަކީ، އަޅުގަނޑު ދެކޭގޮތުގައި، ޤައުމަށް ވަރަށްގިނަ، ވަރަށް ތަފާތު ދާއިރާތަކުން ގިނަ ޚިދުމަތްތަކެއް ކުރެއްވި ޚާދިމެއް. ޙުސައިން މަސައްކަތް ކުރެއްވި ދާއިރާތަކުގެތެރޭގައި، މީޑިއާއާއި، ތަޢުލީމީ ދާއިރާއާއި، ސިޔާސީ ދާއިރާ ހިމެނޭ.\nއަޅުގަނޑާއި ޙުސައިން މުޙައްމަދާ ފުރަތަމަ ބައްދަލުވީ މީގެ ގާތްގަނޑަކަށް 32 އަހަރު ކުރިން. އެއީ، ދެންމެ ޑޮކްޓަރ ޙުސައިން ރަޝީދުވެސް ވިދާޅުވި ފަދައިން، އަޅުގަނޑުވެސް ސްކޫލް ނިމުމަށްފަހުގައި، އަޅުގަނޑަށް ފުރަތަމަ މަސައްކަތްކުރަން ދާންޖެހުނީ ޓެލެވިޒަން މޯލްޑިވްސަށް. އެތަނުގައި މަސައްކަތްކުރިއިރުގައި ޙުސައިން މުޙައްމަދަކީ އަޅުގަނޑުގެ ވެރިމީހާ. އަޅުގަނޑަށް ވަރަށް އިތުބާރު ކުރައްވައި ވަރަށްގިނަ މަސައްކަތްތަކެއް ޙަވާލުކުރެއްވި ބޭފުޅެއް. އަދި އަޅުގަނޑަށް ވަރަށް އިސް ޚިދުމަތްތެރިއެއް. އަދި އަޅުގަނޑަށް ހެޔޮއެދޭ އަޅުގަނޑުގެ ގާތް ރަޙްމަތްތެރިއެއް. އަދި، އެކުގައި މަސައްކަތް ކުރަން ލިބުނު ކޮލީގެއް. އަޅުގަނޑު ކުރިންވެސް ދެންނެވިފަދައިން، ޓެލެވިޒަން މޯލްޑިވްސްގައި މަސައްކަތްކުރިއިރުގައި އަޅުގަނޑަށް ވަރަށް އިތުބާރުކުރައްވައި ގިނަ މަސައްކަތްތަކެއް ޙަވާލުކުރެއްވި.\nއެގޮތުން އަޅުގަނޑު ފާހަގަކުރާ އެއްކަމަކީ، އޭރު ބާއްވަމުން ގެންދަވާ، އަތޮޅުވެރީންގެ ބައްދަލުވުމުގައި، ޓެލެވިޒަން މޯލްޑިވްސް ތަމްސީލު ކުރަން އަޅުގަނޑަށް ދެއްވި ފުރުސަތު. ޙުސައިން މުޙައްމަދަކީ އޭރުގެ ވެރިޔަކަށް ހުންނެވި ބޭފުޅާ. އެހެންނަމަވެސް އަޅުގަނޑާ ބައްދަލުކޮށް، އަޅުގަނޑު ގެނެސް ވިދާޅުވީ، އިބޫ މީގައި ބައިވެރިވާށޭ. އަޅުގަނޑު ޖެހިލުންވެސްވި. އޭރު އަޅުގަނޑުގެ ޢުމުރުން ގާތްގަނޑަކަށް އެކާވީސް، ބާވީސް އަހަރު. އެހެން ހުރިހާ މިނިސްޓްރީތަކުންނާއި، އެހެން ހުރިހާ ވުޒާރާތަކުން، އެހެން ހުރިހާ އޮފީސްތަކުން ވަޑައިގެން ތިއްބެވީ މިނިސްޓަރުންނާއި، ޑިރެކްޓަރ ޖެނެރަލް ފެންވަރުގެ ބޭފުޅުން. އެ ބައްދަލުވުން ވެގެންދިޔައީ، ޤައުމުގައި ހުރި ކަންތައްތަކަށް އަޅުގަނޑަށް ލޯހުޅުވިގެންދިޔަ އެއް ބައްދަލުވުމަށް. އަޅުގަނޑު ސިޔާސީ މައިދާނަށް ނުކުންނަން ދިމާވި އެއް ސަބަބު ކަމުގައިވެސް އެ ވެގެންދާނެ. ޤައުމުގައި ހުރި ގިނަ މަސައްކަތްތަކަށް އަޅުގަނޑުގެ ސިކުނޑި ހުޅުވިގެންދިޔަ އެއް ފުރުސަތަށް، އެ ފުރުސަތު ވެގެންދިޔައީ. އެކަމަށްޓަކައި، އަޅުގަނޑަށް އެ ހިތްވަރުދެއްވައި، އެ މަސައްކަތް ޙަވާލުކުރެއްވި ކަމަށްޓަކައި މިއަދު އަޅުގަނޑުމެންނާ ދާއިމަށް ވަކިވެވަޑައިގެންނެވި ޙުސައިން މުޙައްމަދަށް އަޅުގަނޑު އިޚްލާޞްތެރިކަމާއެކު ޝުކުރު ދަންނަވަން.\nއެއަށްފަހުގައި، އަޅުގަނޑަށް ދެން ޙުސައިން މުޙައްމަދާ ބައްދަލުވީ މަޖިލީހުގެ ތެރެއިން. އެއީ ރައްޔިތުންގެ ޚާއްޞަ މަޖިލީހާއި، ރައްޔިތުންގެ މަޖިލީހުގެ ތެރޭގައި ގިނަ މަސައްކަތްތަކެއް ކުރަންޖެހުނު. ފުރަތަމަ އަޅުގަނޑާއި ޙުސައިނާ މަސައްކަތް ކުރަންޖެހުނީ، ޚިޔާލުތަފާތު ދެ ޕާޓީއެއްގައި. އަޅުގަނޑު އެމް.ޑީ.ޕީ ގައި މަސައްކަތް ކުރަމުން ގެންދިޔައިރު، ޙުސައިން ހުންނެވީ، އޭރު ސަރުކާރަށް ތާއީދު ކުރައްވާ މެންބަރެއްގެ ގޮތުގައި. ޚިޔާލު ކިތަންމެ ތަފާތުވި ނަމަވެސް، ވަރަށްގިނަ ކަންތައްތަކުގައި އަޅުގަނޑު އޭރުވެސް ދިޔައީ، ޙުސައިނާ މަޝްވަރާ ކުރަމުން. ވަރަށް ރަނގަޅު ލަފާ ދެއްވަމުން ގެންދެވީ. ކެތްތެރިކަމާއެކީގައި މަސައްކަތް ކުރުމަށް އަބަދުވެސް އިރުޝާދު ދެއްވި.\nއެއަށްފަހުގައި، ދެން، އަޅުގަނޑަށް މަސައްކަތް ކުރަން ލިބުނީ، ޙުސައިނާ އެކީގައި ބައިވެރިއެއްގެ ގޮތުގައި. އެއީ، ސިޔާސީ ހަލަބޮލިކަން މި ފަހަކަށްއައިސް އެންމެ ބޮޑުވެގެންދިޔަ ދުވަސްވަރު. އަޅުގަނޑުމެން ކޯލިޝަނެއްގެ ގޮތުގައި މަސައްކަތް ކުރަމުންދިޔައިރުގައި، އަޅުގަނޑާ ވަކިން ގުޅުއްވައި، ވަކިން ބައްދަލުކުރައްވައި، ވަރަށްގިނަ އިރުޝާދުތައް ދެއްވި ބޭފުޅެއް ޙުސައިނަކީ. އެހަނދާންތައް އަޅުގަނޑުގެ މިއަދުވެސް އެބަހުރި.\nއަޅުގަނޑު އެންމެފަހުން ޙުސައިނާ ވާހަކަދެއްކީ، ޙުސައިން އަޅުގަނޑުމެންނާ ވަކިވެދިޔުމުގެ ގާތްގަނޑަކަށް ހަފްތާއެއްވަރު ކުރިން. އަޅުގަނޑު ފޯނުން ޙުސައިނާ ގުޅައި ވާހަކަދެއްކިން. އެ ދުވަހުވެސް، މަސައްކަތް ކުރަންވީ ގޮތާއި، މިހާރު އަޅުގަނޑު މިހުރި މަޤާމުގެ ހައިސިއްޔަތުން، އަޅުގަނޑު ކުރަމުންގެންދާ ކަންތައްތަކާ ބެހޭގޮތުން ފެނިވަޑައިގަންނަވާގޮތް ވަރަށް ސާފުކޮށް ވިދާޅުވެދެއްވި.\nއަދި ކުރިންވެސް މިދެންނެވިފަދައިން، ސިޔާސީ ހަލަބޮލިކަމުގެތެރޭގައި، މީގެ ތިންހަތަރު އަހަރު ކުރިން އަޅުގަނޑުމެން މަސައްކަތް ފެށިއިރުގައި، މުޒާހަރާތަކުގައާއި، އަދި ބައްދަލުވުންތަކުގައި، އެންމެ ކުރީސަފުގައި ހުންނެވި ބޭފުޅެއް ޙުސައިނަކީ. ކަންދިމާކުރިގޮތުން އެއިން އެއް މުޒާހަރާގައި އަޅުގަނޑަށްވެސް ޖަލަށްދާންޖެހުނު. އެރޭ އަޅުގަނޑާ އެކީގައި ޙުސައިންވެސް ޖަލަށް ވަޑައިގެންނެވި. އެއްރޭ އަޅުގަނޑުމެން އެކީގައި ދޫނިދޫގައި ހޭދަކުރަންޖެހުނު. އެހަނދާންތައްވެސް އަޅުގަނޑުގެ އެބަހުރި.\nއަޅުގަނޑުގެ ދުޢާއަކީ، ޙުސައިން މުޙައްމަދުގެ ފުރާނައަށް ﷲ ސުވަރުގޭގެ ދާއިމީ ނިޢުމަތް މިންވަރުކުރެއްވުން. އަޅުގަނޑުގެ ދުޢާއަކީ، ޙުސައިން މުޙައްމަދުގެ އާއިލާއަށް ކެތްތެރިކަން ދެއްވުން. އަދި އެ އާއިލާއަށް، މި ފުރުސަތުގައި ތަޢުޒިޔާ ދަންނަވަން. އަދިވެސް އެއްފަހަރު ޙުސައިން މުޙައްމަދުގެ ޚިދުމަތްތަކަށް ޝުކުރު ދަންނަވަމުން، އާއިލާއަށް ތަޢުޒިޔާ ދަންނަވަން.\nވަރަށްބޮޑަށް ޝުކުރިއްޔާ، އަޅުގަނޑަށް މިފުރުސަތު ދެއްވިކަމަށްޓަކައި.


Addu police academy akee India in raajjeygai mihaatha hingaa ehmme bodu mashoo - AO News\nއައްޑޫ ޕޮލިސް އެކަޑަމީއަކީ އިންޑިއާއިން ރާއްޖޭގައި މިހާތަނަށް ހިންގާ އެންމެ ބޮޑު މަޝްރޫޢު\nނޭޝަނަލް ކޮލެޖް ފޯ ޕޮލިސް އެންޑް ލޯ އެންފޯސްމެންޓް ސްޓަޑީސްއަކީ އިންޑިއާ އާއި ރާއްޖެ އާއި ދެމެދު އޮތް ގުޅުމުގެ ތެރެއިން މިހާތަނަށް ހިންގުނު އެންމެ ބޮޑު މަޝްރޫޢު ކަމަށް އިންޑިޔާ ހައިކޮމިޝަނުން ބުނެފިއެވެ.\nހައިކޮމިޝަނުން މިހެން ބުނީ، އައްޑޫގައި އިންޑިޔާއިން ހަދަމުންދާ ޕޮލިސް އެކަޑަމީ އާއި ގުޅޭ ގޮތުން އައްޑޫ ސިޓީގެ މޭޔަރުކަމަށް އެމްޑީޕީގެ ޓިކެޓުގައި ވާދަކުރައްވާ ޢަލީ ނިޒާރު ކުރެއްވި ޓުވިޓަކާއި ގުޅިގެންނެވެ. އަލީ ނިޒާރުގެ ޓުވިޓްގައި އިންޑިއާ އަށް ތާރީފުކުރައްވައި ވާހަކަދައްކަވަމުން ވިދާޅުވީ މި ފުލުސް އެކަޑެމީގެ ސަބަބުން އައްޑޫގެ އިގްތިސާދު ރަގަޅުވެ ވަޒީފާގެ ފުރުޞަތުތައް ހުޅުވިގެންދާނެކަމަށެވެ.\nThank you @DhekunuNizar The Natnl College for Police & Law Enforcement Studies is the largest grant project under our partnership at USD 33 million. It will beastate-of-the-art training institution for @PoliceMv with academic, sports & lodging facilities. https://t.co/2G8G9WxQ8b\n— India in Maldives (@HCIMaldives) September 3, 2020\nނިޒާރުގެ މި ޓުވިޓަށް ޝުކުރުއަދާކޮށް އިންޑިޔާ ހައިކޮމިޝަނުން ބުނީ އިންޑިއާއިން ބިނާކުރަމުންދާ ފުލުހުން ތަމްރީންކުރާ މަރުކަޒަކީ އައްޑޫގެ ވަށާޖެހިފައިވާ ތަރައްޤީގެ، ތަޞައްވުރުގެ ރަމްޒެއް ކަމަށެވެ. މި މަޝަރޫއަކީ 33 މިލިއަން އެމެރިކާ ޑޮލަރުގެ މަޝްރޫއެއްކަން ފާހަގަކޮށް ހައިކޮމިޝަނުން ބުނީ، އެ ތަނަކީ އެންމެ ޒަމާނީ އާލާތްތަކާއެކީ ހުޅުވިގެންދާ ޒަމާނީ ފެންވަރުގެ ތަނެއް ކަމަށެވެ، އަދި އެތަނުގައި އުނގަންނައިދިނުމަށާއި، ކުޅިވަރު ކުޅުމަށާއި އަދި ތަމްރީނު ހޯދަންދާ މީހުން ތިބުމަށް ބޭނުންވާ ވަސީލަތްތައް ޤާއިމުކުރެވިފައިވާނެކަމަށްވެސް ހައިކޮމިޝަނުންވަނީ ބުނެފައެވެ.\nރާއްޖެ-އިންޑިއާއައްޑޫ ޕޮލިސް އެކަޑަމީ\nއައްޑޫގައި ހަދާ ޕޮލިސް އެކަޑަމީ ނިމޭނީ އަންނަ އަހަރުގެ މާޗްމަހު


India Ge Avashehga Kudakudhin Kaiveni Kurumah Huhdha Dheefi - Vaguthu\nއިންޑިއާގެ އަވަށެއްގައި ކުޑަކުދިން ކައިވެނި ކުރުމަށް ހުއްދަ ދީފި\nއިންޑިއާގެ އަވަށެއްގައި ކުޑަކުދިން ކައިވެނި ކުރުމަށް ހުއްދަ ދީފިއެވެ.\nރަޖަސްތާނުގައި ކައިވެނި ރެޖިސްޓްރީ ކުރުމުގެ ބިލަށް އިސްލާހު ގެނެސްފައިވާއިރު، އޭގައި ބުނާގޮތުންނަމަ ކުޑަކުދިންގެ ކައިވެނިތައް ވެސް ރެޖިސްޓްރީ ކުރެވޭނެއެވެ. އަދި ބިލުގައި ބުނެފައިވަނީ އެކުދިންގެ ކައިވެނީގެ މައުލޫމާތު ފުރިހަމަ ކުރަން ޖެހޭނީ ބެލެނިވެރިއަކު ކަމަށާއި، ކައިވެނީގެ 30 ދުވަހުގެ ތެރޭގައި މައުލޫމާތު ފުރިހަމަ ކޮށްފައިވާން ޖެހޭނެ ކަމަށް ބުނެފައިވެއެވެ.\nރަޖަސްތާނުގައި މި ބިލް ފާސްވެފައިވަނީ ސްޓޭޓް އެސެމްބްލީއިންނެވެ. ކޮންގްރެސް ސަރުކާރުން ކުޑަކުދިން ކައިވެނިކުރުން ޕްރޮމޯޓް ކުރަމުންދާކަމަށް ބުނެ އިދިކޮޅު ބީޖޭޕީއިން އަންނަނީ ރަޖަސްތާނުގައި އިހުތިޖާޖު ކުރަމުންނެެވެެ. އިދިކޮޅު ޕާޓީގެ ލީޑަރު ގުލާބް ޗާންދް ވިދާޅުވީ ކުޑަކުދިންގެ ކައިވެނިތައް ރެޖިސްޓަ ކުރުމަކީ އެފަދަ ކައިވެނިތައް ގާނޫނީ ގޮތުން ހުއްދަ ކުރުން ފަދަ އަމަލެއް ކަމަށެވެ. އަދި އޭގެ އިތުރުން އިދިކޮޅުގެ އިސް ފަރާތަކުން ވަނީ އިންޑިއާގެ ޗައިލްޑް މެރިއޭޖް ރީސްޓްރެއިންޓް އެކްޓުގެ ދަށުން މަނާކަމެއްކަން ފާހަގަ ކޮށްފައެވެ.\nބީޖޭޕީގެ އިތުރުން ސަރުކާރަށް ތާއިދުކުރާ ގިނަ ބަޔަކުވެސް އަންނަނީ ރަޖަސްތާނުގައި ފާސްކޮށްފައިވާ މި ބިލާއި ދެކޮޅަށް އަޑު އުފުލައި، މި އަމަލު ކުށްވެރި ކުރަމުންނެވެ. އެންޖީއޯތަކުން ވެސް މިކަމާއި ދެކޮޅުހަދައި، ބުނަމުންދަނީ ކުޑައިރު ކައިވެނި ކުރުމަކީ އަންހެން ކުއްޖާއަށް ގެއްލުންވާނެ ކަމެއް ކަމަށެވެ. ހަމައެކަނި އެކުދިންގެ ތައުލީމު ގެއްލިގެން ދިއުމުގެ އިތުރުން ނަފްސާނީ ގިތުންނާއި ޖިސްމާނީ ގޮތުން އެކުދިންނަށް އަނިޔާތަކެއް ލިބިދާކަން ފާހަގަ ކޮށްފައިވެއެވެ.\nގިނަ ބަޔަކު މި އުސޫލާއި ދެކޮޅު ވެފައިވާއިރު، ނޭޝަނަލް ކްރައިމް ރިކޯޑްސް ބިއުރޯ (އެންސީއާރްބީ)ގެ ތަފާސް ހިސާބުތަކަށް ބަލާއިރު މިދިޔަ އަހަރު ކުޑަކުދިން ކައިވެނި ކުރުމާއި ގުޅޭގޮތުން 785 މައްސަލައެއް ރިޕޯޓު ކޮށްފައިވެއެވެ. އެގޮތުން ކަރްނަޓަކާ އަވަށުން 184 ކޭސް، އައްސާމްއިން 138 އަދި ވެސްޓް ބެންގާލްއިން 98 ކޭސް ރިޕޯޓު ކޮށްފައިވާކަން ފާހަގަ ކޮށްލެވެއެވެ.\nއިންޑިއާގެ ގާނޫނު ބުނާގޮތުން "ޗައިލްޑް މެރިއޭޖް" އަކަށް ވަނީ އަންހެން ކުއްޖާއަކީ އުމުރުން 18 އަހަރު ނުފުރޭ ކުއްޖަކަށްވެފައި، ފިރިހެން ކުއްޖާ އަކީ އުމުރުން 21 އަހަރަށް ވުރެ ދޮށީ މީހަކަށް ވުމުންނެވެ.\nފެންބޮޑުވުމުން ކައިވެނި ހަފުލާއަށް ދިޔައީ ބޮޑު ތެއްޔެއްގައި\nސެޕްޓެމްބަރު 21, 2021 06:37\nރާއްޖޭގައިވެސް ހުއްދަދޭންފެނެއެވެ. 10 ނުވަތަ 12 އަހަރުވުމުން ކައިވެނިކުރުވުން އެއީ އެންމެ ރަގަޅުގޮތެވެ. ސަބަބަކީ 10 ، 12 އަހަރުވާއިރު ބިޓުން ނުނަގާ ކުއްޖަކު މަދުންނޫނީ ނުތިބެއެވެ. އެހާހިސާބުން އެކުދިން ސިއްރުން ބައްދަލުވެ ގައިގޯޅިވެ ކިސްކޮށް އަތްލައި ނުބައި ޢަމަލުތައް ކުރަން ފަށައެވެ. މި ޢަމަލުތައް ހުއްދަގޮތުގައި ކުރެވޭނީ ކައިވެނިކޮށްގެންކަމަށްވާތީ ކައިވެނިކުރުވުން ރަގަޅެވެ.


Ikraam: Mi ee dhivehi cinema ge A R Rahmaan\nއިކްރާމް: މިއީ ދިވެހި ސިނަމާގެ އޭ އާރް ރަހްމާން\nއިކްރާމް އޭނާގެ ސްޓޫޑިއޯގައި އިއްޔެ އަވަސް އަށް އިންޓަވިއު ދެނީ. --އަވަސް ފޮޓޯ: ހުސެއިން ޝިނާން\nދިވެހި ފިލްމީ ދާއިރާގެ ވާހަކަ ދައްކާއިރު އެ ދާއިރާގެ މަސައްކަތެއް މޮޅުވެގެން ނުވަތަ އެ ދާއިރާގެ މީހަކު މޮޅުވެގެން އެ ވާހަކައެއް ދައްކާލުމުގެ ފުރުސަތު ލިބެނީ މަދު ފަހަރަކު އެވެ. ހަގީގަތަކީ މިއީ އެވެ. ނަމަވެސް މި ދާއިރާ އިން ހޮވާލެވޭ ހުނަރުވެރިން އެބަތިއްބެވެ.\nއޭގެ އެއް މިސާލަކީ މިއީ އެވެ. މުހައްމަދު އިކްރާމް އެވެ.\nއެހެންވީމަ އޭނާ ހާއްސަވަނީ ކިހިނެތް ހެއްޔެވެ؟ ފިލްމީ ދާއިރާ އިން އޭނާގެ ނަން ފާހަގަކޮށްލެވެނީ ކޮން ގޮތަކުން ހެއްޔެވެ؟\nއަޅުގަނޑުމެންގެ ސިނަމާ އަކީ ބަލާލަން ކެރޭ ވަރުގެ މާ ގިނަ އުފެއްދުންތަކެއް ކޮންމެ އަހަރަކު ނެރޭ ދާއިރާއެއް ނޫނެވެ.\nއަހަރެއްގެ މައްޗަށް ފަސްވަރަކަށް ފިލްމު ނެރޭއިރު މިއިން ފިލްމެއް ހަދާފައި އޮންނަ ވާހަކެއް ނުވަތަ ސްކްރިޕްޓެއްގެ ސަބަބުން އެއެއް ބަލަން ކަމުނުދާއިރު ދެން ދިމާވާ އެންމެ ބޮޑު މައްސަލަ އަކީ ފިލްމުތަކުގައި ހިމަނާފައި ހުންނަ މިއުޒިކެވެ.\nދިވެހި ސިނަމާގެ އުސޫލަކީ "ޑަބިޔާ ޖެހުމުގެ" އުސޫލެވެ. މިއީ މިކަން އާދަވެ ދިގުދެމިގެން ގޮސްފައި އޮތް ގޮތެވެ. ނަމަވެސް މަޑުމަޑުން ދިވެހި ސިނަމާގެ އެ ޓްރެންޑް އެ ދަނީ އެވެ.\nމި ބަދަލުގެ ތެރެއިން ފިލްމުތަކުގެ ފެންވަރު އެއް ދުވަހުން އަނެއް ދުވަހަށް ރަނގަޅުވަމުން، ރަނގަޅުކުރަން އަންނައިރު އިކްރާމަކީ ވެސް މި ބަދަލުގެ ނިކަން ހާއްސަ ނަމެކެވެ. ދިވެހި ސިނަމާ އިން ބަލާލަން ކަމުދާވަރުގެ ފިލްމެއް ފަހުގެ ތާރީޚެއްގައި އުފައްދާފައިވާއިރު އެ ފިލްމެއްގައި އިކްރާމްގެ ހިއްސާ އޮތް މިންވަރު ވެސް ވަރަށް ބޮޑެވެ.\nމި ސަބަބާ ހެދި މިއަދު އޭނާވެފައި ވަނީ ފިލްމީ ދާއިރާގެ އެންމެ ޑިމާންޑްބޮޑު މިއުޒިކް ކޮމްޕޯޒަރަށެވެ.\n"ފިލްމެއްގެ ސްކޯ އަކީ އެ ފިލްމެއްގެ 50 ޕަސެންޓް ކަމަށް ބުނެވެނީ. އެކަމަކު ހަގީގަތަކީ ފިލްމު އިންޑަސްޓްރީގެ މަދު މީހަކަށް ނޫނީ ނޭނގޭ ފިލްމެއްގައި މިއުޒިކް ބޭނުންކުރާ މަގުސަދު ވެސް،" ދިވެހި ފިލްމީ ދާއިރާގައި މިހާތަނަށް ކުރެވުނު ތަޖުރިބާތަކަށް ފަހު އިކްރާމް ބުނެލީ މިހެންނެވެ.\n"މިއުޒިކްގެ ވެލިއު ވެސް އެނގޭ މީހުން ހަގީގަތުގައި ވަރަށް މަދު. ފިލްމެއް ޕްރެޒެންޓްކޮށްދީފައި ހުންނަ ގޮތަކަށް މިއުޒިކް އުފައްދަން ޖެހެނީ ކޮން ކަންތަކަކަށް ވިސްނައިގެން ކަމެއް ވެސް ގިނަ މީހުންނަކަށް ނޭނގޭ."\nއިކްރާމް ބުނީ ފިލްމުތަކަށް މިއުޒިކް އުފެއްދުމުގެ މަސައްކަތުގައި ދިމާވާ އެންމެ ބޮޑު ގޮންޖެހުމަކީ ނުވަތަ އުނދަގުލަކީ މިއީ ކަމަށެވެ.\n"ފިލްމެއް ހިފައިގެން އައިސް ބުނެލަފާނެ ހަފުތާއެއްގެ ތެރޭގައި މީގެ ހުރިހާ މިއުޒިކްގެ މަސައްކަތެއް ނިންމާލަން އެބަޖެހެޔޭ. އެކަމަކު ދެ ތިން ގަޑިއިރުގެ ފިލްމެއްގެ މަސައްކަތް އެގޮތަށް ކުރުމަކީ އަޅުގަނޑު އެއްބަސްވާ ކަމެއް ނޫން،" މީގެ 22 އަހަރު ކުރިން ފެށިގެން މިއުޒިކްގެ މަސައްކަތް ކުރަމުން އަންނަ އިކްރާމް ބުންޏެވެ.\nފަހަރެއްގައި ފިލްމީ ދާއިރާގެ ބައެއް މީހުންގެ މެދުގައި އޭނާގެ ނަން އެހާ މަގްބޫލުނުވަނީ މި ސަބަބާ ހެދި ކަމަށް ވެސް ވެދާނެ އެވެ. ފިލްމީ ދާއިރާގެ ޝޯޓްކަޓްތަކުގެ ވާހަކައަކީ އެ ދާއިރާގެ އެންމެ މަޝްހޫރު އެކްޓަރުންނަށް ވުރެން ވެސް މަޝްހޫރު ވާހަކަ އެކެވެ.\nފިލްމީ ދާއިރާގެ މީހުން ބޭނުންވާ ގޮތަކަށް މަސައްކަތްކުރާ މީހަކަށް ނުވުމުގެ އިތުރުން އިކްރާމް އަކީ އޭނާގެ މަސައްކަތުގައި ކޮލިޓީއަކާ އެކު އަގުތަކެއް ވެސް ހިފަހައްޓާ ކޮމްޕޯޒަރެކެވެ. އެގޮތުން ދެ ތިން ގަޑިއިރުގެ ފީޗާ ފިލްމަކަށް އޭނާ މިއުޒިކް ހަދައިދޭ އަގަކީ 20،000ރ. އެވެ.\n"ފަހަރެއްގައި ބައެއް މީހުން އަޅުގަނޑު ގާތަށް މިއުޒިކް ހައްދަން ނާންނަ ސަބަބަކީ އެއީ ކަމަށް ވެސް ވެދާނެ،" އަގާ މެދު ސަމާސާއެއްކޮށްލަމުން އިކްރާމް ބުނީ މިހެންނެވެ.\nއޭނާ ބުނީ މިހާރު ފިލްމީ ދާއިރާގައި މަޝްހޫރުވެގެން އުޅޭ "އިނގިލި" ސްޓައިލްގެ ފިލްމުތަކަށް މިއުޒިކް ހަދައިދޭ އަގަކީ 15،000ރ. ކަމަށެވެ.\nމިހާރު މިއުޒިކަށް ހިތުން ހާއްސަ ޖާގައެއް ދެވި މި މަސައްކަތަށް ނިކަން ބޮޑު އިހްތިރާމެއް އުފެދިފައިވިޔަސް އިކްރާމްގެ ކެރިއަރަކީ ވެސް އެންމެ ފުރަތަމަ ކޮޕީ ރާގުތަކަށް މަޝްހޫރު ކެރިއަރެކެވެ.\n"ކޮޕީ ރާގުތައް ވަރަށް ގިނަވާނެ ކުރިން ހަދާފައި ހުރި،" މަޖީދިއްޔާ ސްކޫލްގެ ބްރާސް ބޭންޑާއި ޕޮޕް ބޭންޑުން ފެށިގެން ސިފައިންގެ ބޭންޑު ފަތަހަކޮށް ދިވެހި ރާއްޖޭގެ އަޑުގައި ވެސް އެތައް އަހަރެއް ވަންދެން މިއުޒިކާއި ލަވައިގެ މަސައްކަތަށް ހުސްވެގެން ހުރި އިކްރާމް ބުންޏެވެ.\nނަމަވެސް މިއުޒިކްގެ ދާއިރާ އިން މާސްޓާސް ފުރިހަމަކޮށް އޭނާ އެންމެފަހުން މުޅިން އެހެން ލެވެލްއެއްގެ އާޓިސްޓަކަށް ފަހުން ބަދަލުވީ އެވެ. އިކްރާމް ބުނީ ކޮޕީ ރާގެއްގެ މަސައްކަތް މިހާރު ކުރުމަކީ އަމިއްލަ ޒަމީރު ވެސް ގަބޫލުކުރާ ކަމެއް ނޫން ކަމަށެވެ.\nއެކަން އޭނާގެ ކުރީގެ މަސައްކަތްތަކާއި މިހާރުގެ މަސައްކަތްތަކާ އަޅާކިރާލީމަ ވެސް ފާހަގަކުރެވޭނެ އެވެ. މިސާލަކަށް "އަމާނާތް" އެއީ ކިތަންމެ މަޝްހޫރު ފިލްމަކަށް ވިޔަސް މުޅިން ވެސް ކޮޕީ ރާގުތަކެއް ހިމެނުނު ފިލްމެކެވެ. ދެން އޭނާ އޭރު މިއުޒިކް ހަދައިދިން ފިލްމަކީ ކޮޕީ ރާގުތަކުން ފިލްމުތައް ފޯކުރުމަށް މަޝްހޫރު ފާތިމަތު ނަހުލާގެ "ލޯބި ނުވެވުނު ނަމަ" އެވެ.\nއެއަށް ފަހު އަހަރުތަކެއްގެ މެދުކެނޑުމަކަށް ފަހު އޭނާ ފިލްމީ ދާއިރާގެ ހަވާސާގައި އަނެއްކާވެސް މިއުޒިކް އުފެއްދުމުގެ މަސައްކަތްކުރަމުން އަންނައިރު އޭނާ އަކީ މިހާރު ވަކި ބައެއްގެ މެދުގައި މަގްބޫލުކަން ހޯދައި އިތުބާރު ހޯދާފައިވާ މިއުޒީޝަނެކެވެ. އެގޮތުން ފާހަގަކޮށްލެވެނީ ފިލްމު އުފެއްދުމުގެ މަސައްކަތުން އާދަޔާހިލާފު ނަތީޖާތަކެއް ނެރުމަށް އެންމެ ގަދައަޅައި މަސައްކަތްކުރާ ފަރާތްތަކާ އެކުގަ އެވެ.\nމިސާލަކަށް ފެންވަރުގެ ގޮތުން ރަނގަޅު ފިލްމުތަކެއް ގެނެސްދޭ ކަމަށް ފާހަގަކުރެވޭ ޑާކް ރެއިން އެންޓަޓެއިންމަންޓްގެ ފަހުގެ ހުރިހާ ފިލްމުތަކަކަށް ވެސް މިއުޒިކް ތައްޔާރުކޮށްދީފައި ވަނީ އިކްރާމެވެ. މިސާލަކަށް "ހުޅުދާން" އާއި "އެންމެ ފަހު ވިންދާ ޖެހެން ދެން" އަދި ކުރިއަށް އޮތް "މިކޮއެ ބައްޕަ ބައެބައެ" އަދި މީގެ އިތުރުން އެމީހުންގެ ފިއުޗާ ޕްރޮޖެކްޓްތަކުގައި ވެސް އިކްރާމް ވެސް ނަން ވަނީ މިހާރު ވެސް ހިމަނައިފަ އެވެ.\nދެން އިކްރާމްގެ މަސައްކަތް އެންމެ ބޮޑަށް ފާހަގަކޮށްލެވޭ ފަރާތަކީ ސްކްރީން ރައިޓަރު އަދި ޕްރޮޑިއުސަރު މަހުދީ އަހުމަދު އާއި ޑައިރެކްޓަރު ރަވީ ފާރޫގްގެ ފިލްމުތަކުންނެވެ.\nއިކްރާމަށް މިހާތަނަށް އެންމެ ހިތްހަމަޖެހޭ ގޮތަށް މަސައްކަތްކުރެވުނު ފިލްމަކީ ވެސް މި ދެ މީހުންނާ އެކު ކޮށްފައިވާ މަސައްކަތެކެވެ. އެއީ މޯލްޑިވްސް ފިލްމު އެވޯޑްސްގަ އާއި ސާކް ފިލްމު ފެސްޓިވަލް ވެސް ޝަރަފްވެރި ވަނަތަކެއް ހާސިލުކުރި "އިނގިލި" އެވެ.\n"މިހާތަނަށް ކުރެވުނު އެންމެ ރަނގަޅު މަސައްކަތަކީ އިނގިލި. އެ ފިލްމުގައި ފެންނަ އެކްޓަރުންގެ ޑަބިން އަށް ފަހު ދެން ފިލްމުން އެ އިވޭ ހުރިހާ އަޑުތަކެއް ތައްޔާރުކޮށް ފިލްމަށް ސެޓްކޮށްދިނީ އަޅުގަނޑު އެކަނިމާ އެކަނި. އެހެންވީމަ އެއީ ވަރަށް ބޮޑު މަސައްކަތެއް،" ވީޓީވީގެ ޕްރޮގްރާމް ހެޑަކަށް މަސައްކަތްކުރަމުން ލިބޭ ހުސް ވަގުތުތަކުގައި ފިލްމުތަކަށް މިއުޒިކް ތައްޔާރުކޮށްދޭ އިކްރާމް ބުންޏެވެ.\n"އެކަމަކު މިކަހަލަ މަސައްކަތްތަކަކީ އެކަނި މިގޮތަށް ކުރަން ވެސް ވަރަށް އުނދަގޫ ކަމެއް. އަޅުގަނޑު މި މަސައްކަތް މިގޮތަށް ކުރަނީ ވެސް ކުރާ ހިތްވާތީ. އެ ފިލްމު ވެސް ނިންމީ އެއް މަހުން. އެއީ އަޅުގަނޑު އަބަދުވެސް ބުނަން އެއް މަސް ދޭން ޖެހޭނެއޭ."\n"އިނގިލި" އަށް ފަހު އެހެން މަސައްކަތްތަކެއް ފާހަގަކޮށްލާނަންތޯ ސުވާލުކުރުމުން އިކްރާމް ހޮވާލީ މޫމިން ފުއާދުގެ "ލޫދިފާ" އާއި ހުސެއިން މުނައްވަރުގެ "ސަޒާ" އަދި މުހައްމަދު އަލީގެ "އެންމެ ފަހު ވިންދާ ޖެހެން ދެން" އެވެ.\nއޭނާގެ ބެކް މިއުޒިކްގެ ކުޅަދާނަކަން އިވިގެންދާނެ ކުރިއަށް އޮތް ފިލްމަކީ މަހުދީ ލިޔެ ރަވީ ޑައިރެކްޓްކޮށް ޑާކް ރެއިން އިން އުފައްދާފައިވާ ފިލްމު "މިކޮއެ ބައްޕަ ބައެބައެ" އެވެ.\nނަމަވެސް ފިލްމު ބަލަން ދާ މީހުންނަށް ފިލްމުގެ މިއުޒިކް ކޮމްޕޯޒަރުންނަކީ އެއްވެސް އިރެއްގައި ހާއްސަވާ ބައެއް ނޫނެވެ. ބައެއް ފަހަރަށް ވާގޮތަކީ ފިލްމަށް އޭގެ ކޮމްޕޯޒަރު ތައްޔާރުކޮށްދީފައި ހުންނަ މިއުޒިކް ހިތްގައިމުކަމުން އޭގެ ތެރެއަށް ގެނބިގެން ގޮސް އޭގެ މަތިން ހަނދާން ނެތެނީ އެވެ.\nދިވެހި ފިލްމީ ދާއިރާ އިން އެ ފެންވަރުގެ ހުނަރުވެރިއެއްގެ އަޑު އިވޭ ނަމަ އެ ނަމަކީ ޔަގީނަށް ވެސް އިކްރާމެވެ.


Rehabilitation center thakuge haalathu balanee\nރައްޔިތުންގެ މަޖިލީހަށް ހުށަހަޅާފައިވާ "ޗޭންޖް އެންޑީއޭ 2020" ޕެޓިޝަން ދިރާސާ ކުރަން ޕެޓިޝަން ކޮމިޓީން ރިހެބިލިޓޭޝަން ސެންޓަރުތަކުގެ ހާލަތު ބަލަން ނިންމައިފި އެވެ. މި ޕެޓިޝަން މަޖިލީހަށް ހުށަހަޅާފައި ވަނީ މައްޗަން ގޯޅި ދެކުނު ދާއިރާގެ މެމްބަރު އަހުމަދު ހައިތަމް އެވެ.\nއެންޑީއޭ ރައްޔިތުންގެ މަޖިލިސް މަސްތުވާތަކެތި


Kuni nagaanee 12 in2akah, Neredheyn vee imaaraathuge thiriah: WAMCO | dhuvasmv ކުނި ނަގާނީ 12 އިން ދެއަކަށް، ނެރެދޭންވީ އިމާރާތުގެ ތިރިއަށް: ވެމްކޯ – dhuvasmv\nކުނި ނަގާނީ 12 އިން ދެއަކަށް، ނެރެދޭންވީ އިމާރާތުގެ ތިރިއަށް: ވެމްކޯ\nކޯވިޑް-19ގެ މި ހާލަތުގައި އިއުލާނުކުރި މާލެ ސަރަހައްދުގެ ލޮކްޑައުންއާއެކު ކުނި ނެގުމުގެ ހިދުމަތް މެދުކަނޑާލި ނަމަވެސް މިއަދުން ފެށިގެން ކުނި ނަގާނެ ގޮތުގެ ތަފްސީލް ވެމްކޯއިން ހާމަކޮށްފިއެވެ.\nނޫސްވެރިންގެ ބައްދަލުވުމެއްގައި ވެމްކޯގެ އޮޕަރޭޝަންސް މެނޭޖަރު މުހައްމަދު ޝާން ވިދާޅުވީ ކޮންމެ ދުވަހަކުވެސް މެންދުރު 12 އިން 2:00 އާއި ދެމެދު އުކާލަން ބޭނުންވާ ކުނި އެ އިމާރާތެއްގެ ތިރީގައި ބަހައްޓައިދިނުމަށް އެދޭ ކަމަށެވެ. އެގޮތަށް ކޮތަޅު ބަހައްޓާއިރު ދެކޮތަޅަށް ލައި ރަނގަޅަށް ބަންދުކޮށްފައި ބެހެއްޓުމަށް އޭނާ އެދިވަޑައިގެންނެވި އެވެ.\nމި ހިދުމަތް ހުޅުމާލެ، މާލެ އަދި ވިލިމާލޭގައި އެ ކުންފުނިން ދޭނެ އެވެ.\nއޭނާ ވިދާޅުވީ މިއަދު އެ ކުންފުނިން ދެ ދުވަހުގެ ކުނި އުކައިދޭނެ އެވެ. އަދި އެދެނީ އިމާރާތުގެ ހުރިހާ އެޕާޓްމަންޓުތަކުން ނެރޭ ކުނި އެޅޭ ބޮޑު ޑަސްޓްބިން އެއް ހުރި ނަމަ އެއަށް އަޅާފައި ބޭރުގައި ބެހެއްޓުން ކަމަށް ޝާން ވިދާޅުވި އެވެ.\nއިތުރަށް ވިދާޅުވީ ސިއްހީ ކުއްލި ނުރައްކަލުގެ ހާލަތުގައި މާލެ ބަންދުކޮށްފައިވާ މި ދަނޑިވަޅުގައި އުކައިދޭނީ ކޮންމެ ދުވަހެއްގައި އުކާލަން ޖެހޭ ކުނިކަމަށެވެ. އެހެނިހެން ބޮޑެތި ކުނި ކަމަށްވާ މެޝިން، އައިސަލަމާރި ފަދަ އެއްޗެހި އުކާ ދިނުން ހަމަޖެހިފައިވާ ގޮތުގައި މައުލޫމާތު ފަހުން އާންމު ކުރާނެ ކަމަށެވެ.\nމީގެ އިތުރުން ކަރަންޓީން ކޮށްފައިވާ ގެތަކުން ކުނި ނެރެން މީހުން ދޮރު މައްޗަށް ނުނިކުތުމަށް އެދެ އެވެ. ވެމްކޯއިން ބުނީ އެ ކުންފުނީގެ އެކަމަސް ހާއްސަ މުވައްޒަފުން އެގޭގޭގެ ކުނި ނަގަން ދާނެ ކަމަށެވެ.\nވެމްކޯއިން ބުނީ އެ ވަގުތުގައި ނެރޭ ކުނިތައް ވީހާވެސް އަވަހަކަށް މަގުމަތިން ނެގުމުގެ މަސައްކަތް ކުރާނެ ކަމަށެވެ. އަދި މަގުމަގި ގޮނޑުވިޔަ ނުދޭނެ ކަމަށެވެ.


ޝިފާޢުގެ މާލީ ބަޔާން: އިސްލާހުކޮށް އަލުން އާންމުކޮށްފި — Ihavandhoo.com\nޝިފާޢުގެ މާލީ ބަޔާން: އިސްލާހުކޮށް އަލުން އާންމުކޮށްފި\n22 ފެބުރުއަރީ 20190މުހައްމަދު އަކްރަމް\nއެމްޑީޕީގެ ފަރާތުން މަޖިލީހަށް ވާދަކުރައްވާ ކެންޑިޑޭޓުންގެ މާލީ ބަޔާން އާންމުކުރުމުގެ ގޮތުން، އެޕާޓީގެ ވެބްސައިޓްގައި އާންމުކޮށްފައިވާ އިހަވަންދޫ ދާއިރާއަށް ކުރިމަތިލާފައިވާ މުހައްމަދު ޝިފާޢުގެ މާލީބަޔާން އިސްލާހުކުރުމަށްފަހު އަލުން އާނމުކޮށްފިއެވެ.\nކުރިން އެމްޑީޕީގެ ވެބްސައިޓްގައި އާނމުކޮށްފައިވާ މާލީބަޔާން، އިސްލާހުކުރުމަށްފަހު އަލުން އާންމުކުރިއިރު ގެނެސްފައިވާ ބައެއް ބަދަލުގެ ތެރޭގައި، އަރާތަރި ދޯނިން އާމުދަނީގެ ގޮތުގައި 47،350ރ ލިބިފައިވާ ކަމާއި އެބޭފުޅާގެ މިލްކުވެރިކަމުގައި 5.4 މިލިއަން ރުފިޔާގެ އަގުހުރި ކަންނެލި ދޯންޏަކާއި 1.4 ލައްކަ ރުފިޔާގެ އަގުހުރި ގޯއްޗެއް އޮތްކަމަށް ފާހަގަކޮށްފައިވެއެވެ.\nޝިފާއު ވިދާޅުވީ އެމްޑީޕީގެ ވެބްސައިޓްގައި ކުރިން (ރޭގައި) އާންމުކޮށްފައިވާ މާލީބަޔާނުން މިއަދު ހެނދުނު އާނމުކޮށްފައިވާ ބަޔާނުގައި ބައެއްބައިތައް އުނިވެފައިވާ ސަބަބަކަށް ބެލެވެނީ، ފުރަތަމަ ފޮނުވާފައިވާ މާލީބަޔާނުގައި ހިމަނާފައިވާ އެކައުންޓް ނަންބަރުތައް އުނިކުރަން އެންގުމުން، ސޮފްޓް ފައިލްގައިވާ ޑޭޓާ އެޑިޓްކުރަން އުޅުމުގެ ތެރޭގައި ހިނގާފައިވާ ކަމެއްކަމުގައެވެ. މިއަދު ހަވީރު އަނެއްކާވެސްވަނީ ޝިފާއުގެ މާލީ ބަޔާން އިސްލާހުކޮށް އަލުން އެމްޑީޕީގެ ވެބްސައިޓްގައި ޝާއިއުކޮށްފައެވެ.\nޝިފާއު ވިދާޅުވިގޮތަށް ރޭގެ ވަގުތެއްގައި ފުތަރަމަ، އެމްޑީޕީގެ ވެބްސައިޓްގައި އާންމުކޮށްފައިވާ ބަޔާނުގައިވާ ތަފްސީލާއި މިރޭ އިރާކޮޅު އިސްލާހުކޮށްފައި އާނމުކުރި މާލީ ބަޔާނުގެ ތަފްސީލާއި ދިމާވެއެވެ. ނަމަވެސް މިއަދު ހެދުނު އާންމުކޮށްފައޮވާ މަލީ ބަޔާނުގެ ބައެއް ބައިތައްވަނީ އުނިކޮންނެވެ.\nއެމްޑީޕީގެ ފަރާތުން މަޖިލީހަށް ވާދަކުރައްވާ ކެންޑިޑޭޓުންގެ މާލީ ބަޔާން އެޕާޓީގެ ވެބްސައިޓްގައި ރޭގައި ފުރަތަމަ އާންމުކޮށްފައިވާނީ އެކައުންޓް ނަންބަރުތަކުގެ ތަފްސީލާއިވެސް އެކުއެވެ. ނަމަވެސް ފަހުންވަނީ އެބަޔާންތަކުގައިވާ އެކައުންޓް ނަންބަރުތައް އުނިކޮށްފައެވެ.\nކުރިޔަށްއޮތް ރައްޔިތުންގެ މަޖިލީހުގެ އިންތިހާބުގައި އިހަވަންދޫ ދާއިރާއަށް ވާދަކުރާ3ކެނޑިޑޭޓުންގެ ތެރެއިން މިހާތަނަށް މާލީބަޔާން އާނމުކޮށްފައިވަނީ ޝިފާޢުއެވެ.


Faris JSC ge memberu kamuge huvaa kuravvaifi | Mihaaru\nދިއްގަރު ދާއިރާގެ މެމްބަރު އަހުމަދު ފާރިސް މައުމޫން. --ފޮޓޯ/މިހާރު\n22 ނޮވެމްބަރ 2018 - 16:554comments\nޖޭއެސްސީގެ މެމްބަރުކަމުގެ ހުވާ ކުރެއްވުމަށް ފަހު، ފާރިސް ކުރެއްވި ޓުވީޓެއްގައި ވިދާޅުވީ ގާނޫނުއަސާސީ އާއި ގާނޫނުތަކުގައިވާ ގޮތުގެ މަތިން ޖޭއެސްސީގެ މެމްބަރުކަމުގެ ޒިންމާތައް އަދާކުރައްވާނެ ކަމަށެވެ. އަދި ޝަރުއީ ދާއިރާ އިސްލާހުކޮށް، ރައްޔިތުންގެ އިތުބާރު ހޯއްދަވަން މަސައްކަތް ކުރައްވާނެ ކަމަށް ވިދާޅުވި އެވެ.\nJust took the oath of office asamember of the Judicial Service Commission. I will serve as prescribed in the Constitution and the Law and to the best of my ability\nCommitted to contribute towards developing the Judiciary and improving the public’s trust in it pic.twitter.com/LXbBZ3Etit\n— Ahmed Faris Maumoon (@afarismaumoon) November 22, 2018\nޖޭއެސްސީގެ މެމްބަރުކަމަށް ފާރިސް އައްޔަން ކުރަން ފެންނަ ކަމަށް ވެރިކަން ކުރާ ކޯލިޝަން މައި ޕާޓީ އެމްޑީޕީ އާއި ޖުމްހޫރީ ޕާޓީންނާއި އިދިކޮޅު ޕީޕީއެމް އަދި އެމްޑީއޭ މެމްބަރުން ވޯޓު ދެއްވި އެވެ. އެގޮތުން، ފާރިސް އެ މަގާމަށް އައްޔަން ކުރަން 67 މެމްބަރުން ވޯޓު ދެއްވި އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ޖުޑީޝަރީ ފާރިސް މައުމޫން މެމްބަރު އިބްރާހިމް ރިޒާ (ކ. ގުރައިދޫ)


ކަރަންޓްގެ ޚިދުމަތް މެދުކުރެނޑޭނީ ޚިދުމަތް އަޕްގްރޭޑް ކުރާތީMikal News\nފެނަކައިން ކަރަންޓް ކޭބަލްތަކެއް ގުޅުމުގެ މަސައކަތުގައި. ފޮޓޯ ފެނަކަ-ފުވައްމުލައް\n17 ޖެނުއަރީ 2019, 16:20 |\nފެނަކަ ކޯޕަރޭޝަނުން ފުވައްމުލައް ސިޓީގައި ދެމުންދާ ކަރަންޓްގެ ޚިދުމަތް މިދުވަސްކޮޅު މެދުކެނޑެނީ ކަރަންޓް އަޕްގްރޭޑް ކުރުމުގެ މަސައްކަތް ކުރަމުންދާތީ ކަމަށް ފެެނަކަ ކޯޕަރޭޝަނުން ހާމަކޮށފިއެވެ.\nފެނަކައިގެ ފުވައްމުލަކު ބްރާންޗުން މިއަދު ނެރެފައިވާ ބަޔާނުގައި ވާގޮތުން ފުނާޑު ސަރަހައްދުގައި ބެހެއްޓިފައިވާ އެ ކޯޕަރޭޝަންގެ4ނަމްބަރު ސަބް ސްޓޭޝަންގައި އަލަށް ބެހެއްޓުނު ޓްރާންސް ފޯމަރަށް ލޯ ވޯލްޓޭޖް ކޭބަލް (އެލްވީ ކޭބަލް) ގުޅުމަށް އަންނަ ހޮނިހިރު، (19 ޖެނުއަރީ 2019) ވަނަ ދުވަހު ހެނދުނު 9:00 ން 11:00 އަށް އެ ސަރަހައްދުން ކަންރަންޓް ކަނޑާލެވޭނެ ކަން އަންގާފައި ވެއެވެ. އެއާއެކު ފުނާޑު އަދި މިސްކިތްމަގުގެ ބަޔަކުން ކަރަންޓްގެ ޚިދުމަތް މެދުކެނޑިގެން ދާނެކަމަށެވެ.\nމިއީ އެ ބްރާންޗުން ދެމުންގެންދާ ކަރަންޓުގެ ޚިދުމަތުގެ ފެންވަރު ރަނގަޅުކޮށް ޚިދުމަތް އިތުރަށް ފުޅާ ކުރުމުގެ ގޮތުން ކުރެވޭ މަސައްކަތެއްކަމަށް ބަޔާނުގައި ވެއެވެ.\nއެއްްވެސް ސަބަބަކާއި ހުރެ ކަރަންޓް ކެނޑިިއްޖެނަމަ ކޮންމެ ފަހަރަކުވެސް ކަރަންޓް އައުމުގެ ކުރިން އިލެކްޓްރޯނިކް އަދި އިލެކްޓްރިކް އާލާތްތައް ނިއްވާފައި ބެހެއްޓުން ސަލާމަތީގޮތުން ރަގަނޅު ކަމަށް ފެނަކައިން އިރުޝާދު ދެެއެވެ.\nކަރަންޓް ކެނޑުމާއި ގުޅޭ ގޮތުން އިތުރު މައުލޫމާތު ސާފުކުރައްވަން ބޭނުންނަމަ 6865009 އަށް ގުޅުއްވުމަށް އެދިފައި ވެއެވެ.\nއިއްޔެ ވަނީ ދިގުވާނޑު ދަޑިމަގު އެމްޖޭއެމް އާއި ކްރިކެޓް ސްޓޭޑިއަމް ސަރަހައްދުން ކަރަންޓްގެ ޚިދުމަތް މެދުކަނޑާލައި ކަރަންޓް އަޕްގްރޭޑް ކުރުމުގެ މަސައްކަތް ކޮށްފައެވެ. އަދި އެއިގެ ކުރިން މި ޖެނުއަރީ މަހު 14 ގައި މާލެގަމު ސަރަހައްދުގައި ވެސް ކަރަންޓް އަޕްގްރޭޑް މަސައްކަތް ކުރުމަށް ޚިދުމަތް މެދުކަނޑާލާފައި ވެއެވެ.\nއިތުރު ލިޔުންފުވައްމުލައް ސިޓީ ކަރަންޓް ޚިދުމަތް\nTags: ފުވައްމުލައް ސިޓީ ކަރަންޓް ޚިދުމަތް


Kuni Kahan Ulhey Masahkath Meehaa Eh Dhin Bodu Ehee In Eynaa Rohvaalaifi - Vaguthu\nކުނި ކަހަން އުޅޭ މަސައްކަތު މީހާ ދިން ބޮޑު އެހީ އިން އޭނާ ރޮއްވާލައިފި\nބްރިސްޓޮލް ޔުނިވަސިޓީ ފޮޅައި ސާފުކޮށް އެތަނުގައި ކުނިކަހަން އުޅޭ މަސައްކަތު މީހެއް ކަމަށްވާ ހާމަން ގޯޑަން އަކީ ޖެމެއިކާ މީހެކެވެ. އާއިލާ ދޫކޮށް އޭނާ އިނގިރޭސިވިލާތައް ހިޖުރަކޮށްގެން އުޅެނީ އާއިލާ އަށް ބޭނުންވާ ޚަރަދުތައް ހަމަޖައްސަން ބޭނުންވާ ފައިސާ ހޯދާށެވެ.\nލިބޭ ކުޑަ އާމްދަނީ މުސްތަގުބަލަށްޓަކައި ރައްކާކޮށްފައި ޗުއްޓީ އަކަށް ވެސް އާއިލާ ދެކިލަން ދެވޭނެ ވަރެއް ގޯޑަން އަކަށް ނުވެއެވެ. އެކަން އެނގިގެން ބްރިސްޓޮލް ޔުނިވަސިޓީގެ ދަރިވަރުން ވަނީ ގޯޑަން އަށް ފައިސާގެ އެހީއެއް ވެދީފައެވެ.\n"ޖަސްޓްގިވިން" ޕޭޖް އިން އިންތިޒާމް ކުރި ފަންޑް ހޯދުމުގެ ހަފްތާގައި ގޯޑަން އަށް ދަރިވަރުން ވަނީ 1500 ޕައުންޑް ހަދިޔާ ކޮށްފައެވެ. 230 އަށް ވުރެ ގިނަ ދަރިވަރުން ވަނީ ގޯޑަން އަށް ފައިސާގެ އެހީ ވެދީފައެވެ.\nގޯޑަން އަށް ދަރިވަރުން އެއްކުރި ފައިސާ އޭނާ އާއި ހަވާލު ކުރުމުން ގޯޑަން އަށް އުފަލުން ރޮވުނެވެ. އެމަންޒަރު ފެންނަ ވީޑިއޯ މިހާރު މީސް މީޑިއާގައި އާންމު ވެފައި ވާއިރު ގިނަ ބަޔަކު ދަނީ ވީޑިއޯ ޝެއާ ވެސް ކުރަމުންނެވެ.\nގޯޑަން ބުނީ އޭނާ އަށް ލިބުނު އެހީ ޝުކުރު ވެރިކަމާއި އެކު ގަބޫލު ކުރާ ކަމަށާއި އޭނާ އަށް ކުރެވެނީ ބުނެދޭން ވެސް ނޭނގޭ ފަދަ އުފާވެރި އިހްސާސެއް ކަމަށެވެ.\nގޯޑަން މިހާރު ތައްޔާރުވަމުން ދަނީ އަނބިދަރިން ދެކިލުމަށް ޖެމެއިކާ އަށް ދިއުމަށެވެ.\nޖޫން 28, 2018 10:43\nސުރުޚީން އެއްޗެއް ދޭހައެއްނުވޭ!\nޖޫން 28, 2018 13:46\nތީގެން ވާނުވާއެއް ނޭގުނު


Mus'haf Maaldheef ge 100,000 copy maadhamaa bahan fashanee | Mihaaru\nމުސްހަފު މާލްދީފުގެ ފުރަތަމަ ކޮޕީ އިސްލާމިކް މިނިސްޓަރު އަހްމަދު ޒިޔާދު، ރައީސް ޔާމީނަށް އަރުވަނީ: މުސްހަފު މާލްދީފު މަޝްރޫއުގައި 300،00 ކޮޕީ ޗާޕްކުރަން ވަނީ ހަމަޖައްސާފައި. --ފޮޓޯ: ރައީސް އޮފީސް\nމުސްހަފު މާލްދީފުގެ 100،000 ކޮޕީ މާދަމާ ބަހަން ފަށަނީ\n28 ޑިސެމްބަރ 2016 - 13:15 15 comments\nކޮންމެ ދިވެއްސަކަށް މުސްހަފެއް ދިނުމަށް އިސްލާމިކް މިނިސްޓްރީން ފަށާފައިވާ މަޝްރޫއުގެ ދަށުން މިހާތަަނަށް ޗާޕްކޮށްގެން ރާއްޖެ ގެނައި 100،000 ކޮޕީ މާދަމާ ބަހަން ފަށާނެ ކަމަށް އިސްލާމިކް މިނިސްޓްރީން މިއަދު ބުނެފި އެވެ.\nއެ މިނިސްޓްރީގެ މީޑިއާ ކޯޑިނޭޓަރު މުހައްމަދު އަހުސަން ވިދާޅުވީ މުސްހަފުތައް ބަހަން ފަށާ ގޮތަށް ހަމަޖައްސާފައި ވަނީ ރައީސް އޮފީހުގައި ބާއްވާ ރަސްމިއްޔާތެއްގައި ކަމަށެވެ. މުސްހަފުތައް ބައްސަވަން ފައްޓަވާނީ ރައީސް އަބްދުﷲ ޔާމީން ކަމަށް ވެސް އަހްސަން ވިދާޅުވި އެވެ.\n"ފުރަތަމަ ޝިޕްމަންޓު ބަހައި ނިމޭ އިރު ކޮންމެ ގޭބީސީއަކަށް ވެސް މުސްހަފެއް ލިބޭނެ،" އޭނާ ވިދާޅުވި އެވެ.\nއާއްމުންނަށް މުސްހަފު ދޫކުރާނެ ތަނެއް އިސްލާމިކް މިނިސްޓްރީން އާއްމެއް ނުކުރެ އެވެ. ބޮޑަށް ބެލެވޭ ގޮތުގައި މުސްހަފްތައް ބަހަން ހަވާލުކުރާނީ ކައުންސިލްތަކާ އެވެ. އަހްސަން ވިދާޅުވި ގޮތުގައި ބެހުމުގެ ހުރިހާ އިންތިޒާމުތަކެއް ހަމަޖެހުމުން އެކަން އާއްމުކުރާނެ އެވެ.\nރާއްޖެ ގެނެސްފައިވާ 100،000 މުސްހަފްގެ އިތުރުން 200،000 މުސްހަފް ޗާޕު ކުރުމުގެ މަސައްކަތް ކުރިއަށް އެބަދެ އެވެ. އެ މުސްހަފުތައް ރާއްޖެ ގެނައުމާ އެކު ކޮންމެ ދިވެއްސަކަށް މުސްހަފެއް ދޭނެ ކަމަށް އިސްލާމިކް މިނިސްޓްރީން ވަނީ ބުނެފަ އެވެ.\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމްގެ ބެއްލެވުމުގެ ދަށުން ފެށި މި މަޝްރޫއުގެ ދަށުން މުސްހަފު ޗާޕުކުރަނީ ބަހުރައިނުންނެވެ.\nމުސްހަފުގެ ބޭރުގަނޑާއި އެތެރޭގެ ކުރެހުންތަކާއި ލޭއައުޓްގައި، ހުކުރު މިސްކިތުގައި ހިމެނޭ އަތްތެރި މަސައްކަތުގެ ފަންނުވެރި ކުރެހުންތައް އެކުލެވޭ ކަމަށް އިސްލާމިކް މިނިސްޓްރީން ވަނީ ބުނެފަ އެވެ.\nބަހްރައިންގެ ގުރުއާން ކެއާ ސޮސައިޓީ އާއި ރާއްޖޭގެ ގުރުއާނާ ބެހޭ މަރުކަޒާ ގުޅިގެން ކުރިއަށް ގެންދިޔަ މި މަޝްރޫއުގެ މަސައްކަތް ގިނަ ދުވަސްތަކަކަށް މަޑު ޖެހުނެވެ.\nސަރުކާރުން މި މަޝްރޫއު ކުރިއަށް ގެންދަނީ ދިވެހި ބައެއް ކުންފުނިތަކާއި އާންމުން ހަދިޔާ ކުރި ގިނަ އަދަދެއްގެ ފައިސާ އިންނެވެ. އަދި ޖިއްދާގައި ހުންނަ އިސްލާމިކް ކޯޕަރޭޝަން ފޯ ދަ ޑިވެލޮޕްމަންޓް އޮފް ދަ ޕްރައިވެޓް ސެކްޓަ (އައިސީޑީ) އިން ވަރަށް ބޮޑު އެހީތެރިކަމެއް މި މަޝްރޫއަށް ލިބުނު ކަމަށް ދިވެހި ސަރުކާރުން ބުންޏެވެ.\nއިތުރު ލިޔުންތައް ރައީސް އޮފީސް އިސްލާމިކް މިނިސްޓްރީ ޤުރުއާން ރައީސް އަބްދުﷲ ޔާމީން\nމުސްހަފު މާލްދީފް ބެހުން ރައީސް ފަށްޓަވައި ދެއްވައިފި


ޒާރާ ސީޒަން2(3) – Esfiya\nކުރީގެ އަދަދާއި ގުޅޭ: “ޒާރާއަށް ކިހިނެއްވީތަ؟” ސިތާރާއަށް އެވާހަކައާ ބެހޭ އިތުރު ސުވާލުތައް ކުރުން ހުއްޓައެއްް ނުލެވުނެވެ.\n“ދަރިފުޅާ އެއީ ވަރަށް ނަސީބު ދެރަ ރެއެއް. ޒާރާއާއި ޒާރާގެ ފިރިމީހާ މަރުވީ އެކްސިޑެންޓެއްގައި. ކޮންމެވެސް ތަނަކަށް ދާން އެމީހުން ދަނިކޮށް އެކަން ދިމާވީ. ޒާރާއާއި ފިރިމީހާ ހިނގާފައި ދަނިކޮށް ކުއްލިއަކަށް މާބާރު ސުޕީޑެއްގައި އައި ކާރަކުން ޖެއްސީ.. އޭރު ޒާރާގެ އުރުގައި އެމީހުންގެ ތުއްތު ދަރިފުޅުވެސް އިން. ޒާރާ ސަލާމަތްކުރަން ޒާރާގެ ފިރިމީހާ އުޅުނަސް އެކަމެއް ވާގޮތެއް ނުވި. އެއެކްސިޑެންޓްގައި ސަލާމަތްވީ އެތުއްތު ކުއްޖާ އެކަނި. ދަރިފުޅަށް އެނގޭތަ އެކުއްޖާ ސަލާމަތްކުރީ ކާކުކަން. ދަރިފުޅުގެ ބައްޕަ. ބައްޕައަށްވެސް އެންމެން ސަލާމަތް ކުރެވޭގޮތް ނުވީ.. ބައްޕަ އުޅުނީ ޒާރާ ސަލާމަތްކުރަން. އެކަމަކު ޒާރާ އަވަސްއަވަހަށް އިޝާރާތުން ދެއްކީ އަތުގައި އޮތް އެކުޑަކުޑަ ތުއްތު ދަރިފުޅު. ބައްޕަ އަތަށް ޒާރާ އެތުއްތު ކުއްޖާ ދެވުންތަނާ މަދު ސިކުންތުކޮޅެއްވެސް ނުވަނީސް އެކަންވެ ނިމިއްޖެ. އެކްސިޑެންޓް ހިނގައިފި. ބައްޕައަށް އެތަނަށް ދެވުންއިރު ވަަގުތު ކުޑަވެފައި އޮތުމުގެ ސަަަަަަަަަަަަަަަަަަބަބުން ސަލާމަތްކުރެވެން އޮތީވެސް ކޮންމެވެސް އެކަކު. ޒާރާއަށްވެސް ބައްޕަ ލޮލަށް ފެނުން. ބައްޕަކަން އެނގުންވެސްމެ. އެންމެފަހުން ޒާރާ މަރުވެެެެެެެެެެެެގެން ދިޔައީވެސް ބައްޕަގެ ލޯކުރިމަތީގައި. އެކަންވީ ބައްޕައަށް ވަރަށް ވޭންހުރިކަމަކަށް.” އެހިތާމަވެެެެރި ހާާދިސާ ކިިިިިިިޔައިދެމުން ގެންދިޔައިިިިރުު ޔާާާސްމީންވެސްްް އިނީ ހިތްދަތިވެފަަަަައެވެ.\n“ޒާރާއަށް އެއީ ބައްޕަކަންް އެނގުނޭ؟ ބައްޕަ އެސިފައިގައިތަ ދިޔައީ؟” ސިތާރާ ހުރީ އަދިވެސް އިތުރަށް އޮޅުންފިލުވަން ބޭނުންވެފައެވެ.\n“ނޫނޭ.. އެސިފައިގަަ އެއްނޫން. އެކަމަކުު ޒާރާ ސަލާމަތްކުރަން އުޅުނީތީ އެއީ ބައްޕަކަން ޒާރާއަށް ވަރަށް އަވަހަށް ދެނެގެނެވިއްޖެ. ޒާރާއަށް މާކުރީންވެސް ބައްޕައަކީ އިންސާނެއްނޫންކަން އެނގޭ.. އެވާހަކަ މިކިޔާދެނީ.. ބައްޕައާ ޒާރާ ދިމާވިގޮތް.” އެހެން ބުނެފައި ޔާސްމީން، އެހުރިހާ ވާހަކައެއް އޭނާގެ ދަރިފުޅަށް ކިޔާދޭން ފެއްޓިއެވެ.\nމައްޗަށް އުދުހެމުންދިޔަ ޒިލާލްގެ ފިކުރު ބަދަލުވުމާއެކު އަނބުރާ ބިމަށް މިސްރާބު ޖެހިއެވެ. ޒިލާލްގެ މަންޒިލަކަށްވީ ފުނަދޫގައި ޒާރާ އުޅުނު ގެއެވެ.\nއެރަށާއި ދިމާއިން މަތިން އުދުހެފައި އައިސް އެގޭ ބޭރު ދޮރުކުރިމައްޗަށް ކުރިމައްޗަށް ޒިލާލް ތިރިކޮށްލިއެވެ. އެއަށްފަހު ޒާރާ ގާތަށް އައި ޒިލާލް ކުރިން އައި ކުޑަކުއްޖާގެ ސޫރައަށް ބަދަލުވިއެވެ.\nއެގޭގެ ވަށައިގެންވީ ހަމަހިމޭންކަމެކެވެ. ޒިލާލްވެސް އެހުރި ފިޔަވަޅު މަތީގައި ގުޑާނުލާ ހުރިއިރު ހަނދާނަށް އަންނަމުންދިޔައީ އެންމެ ފުރަތަމަ ޒާރާ ފެނުނު ދުވަހެވެ. އެދުވަހު ޒާރާ ބިރުގަނެފައި ހުރިވަރެވެ.\n“ހަލޯ؟ ރަނގަޅު މައުލޫމާތެއް ދޯ ތިއީ؟” ސައިކަލެއްގެ ފަހަތުގައި އިނދެ ފޯނުން ޒޭން ވާހަކަދައްކަމުން ގެންދިޔައެވެ.\n“އާނ. ޔަގީނެެއްނު. ޒޭން ބްރޯއަށް އެނގެއެއްނު އަހަރެންގެ މަކަރުވެރިކަން. އަހަރެން މަކަރުން ހުރިހާ މައުލޫމާތެއް މިހޯދާލަނީ.. ލޮކޭޝަން ހަމަ ކޮންފާރމްޑް. ” އެކޮޅުން ވާހަކަދެއްކި މީހަކު ބުންޏެވެ.\n” އާނ. މައްސަލައެއް ނޯންނާނެ އިނގޭ.. ތޭންކްސް ފޯރ ދަ އިންފޮމޭޝަން. ” ފޯނު ކަނޑާލަމުން ޒޭން ބުނެލިއެވެ.\n” ކޮބާ؟ ކަލޭމެންނަށް އިވިއްޖެއެއްނު. އޭނަގެ ދުވަސް ދުއްވާލަން ދާން ތައްޔާރުވޭ. ” ޒޭން އޭނާގެ އެކުވެރިންނާއި ވާހަކަދެއްކިއެވެ.\nއޭރު ޒޭންއާއި އޭނާގެ އެކުވެރިން ތިބީ މީހުންނޫޅޭ ފަޅުގެއެއްގައެވެ. ކަންތައް ކުރިއަށް ގެންދާނެ ގޮތަކާއި ބެހޭގޮތުން އެމީހުން އޮތީ ޕްލޭން ކޮށްފައެވެ.\nއެހެންތިބެތިބެފައި ޒޭންއާއި އޭނާގެ އެކުވެރިން ސައިކަލްތަކުގައި މަގުމައްޗަށް ނުކުތީ ރޭގަނޑު9ޖެހިތަނާއެވެ.\n” މީދެން ކިހާ ބޮޑުވެއްޖެކަމެއް..” ކޮންމެވެސް ކަމަކާ ރުޅިއައިސްފައި ޝަަަަަައިހާ ވިލްދާންގެ ގައިގައި ޖެހިއެވެ. އޭރު އެމަންޒަރު ބަލަން އިންސާނުންނަށް ނުފެންނަ ބާރަކާއެކީގައި ފޮރުވިގެން ސިތާރާއާއެކު އިތުރު އެހެން ޖިންނިއެއްވެސް ހުުުުުުުުއްޓެވެ.\n” މިހިރަ އަންހެނެއް. މަ ކިހާ ދުވަހެއް ވެއްޖެ މީނައަށް ފާރަލާތާ. ހިތަށް އަރާ ގޮއްސަ ހަމަަ….” ސިތާރާގެ ރުޅިގަނޑު ކޮންޓްރޯލުން ނެއްޓިއެވެ.\n“އޭ.. ސިތާ ކޮއްކޯ ހަމަޖެހޭ.. އިކްލީލްބެ މިހިރީއެއްނު.. އެހެންވީމާ ހާސްވާނެކަމެއް ނެތް.. ކޮއްކޮ ދެން ހަދާ ގޮތް ބަލަންހުރޭ.. އެހާ އަވަހަށް ރުޅިއައިސްގެން ކަމަކު ނުދާނެ..” ސިތާރާ ގާތުގައި އިކްލީލް އެހެން ބުނަމުން ޝަައިހާއަށް ބަލާލީ މަކަރުވެރި ހިނިތުންވުމަކާއެކުގައެވެ.\n“އިކްލީލްބެއަށް ކީއްކުރެވޭނީ؟” އިކްލީލް އެހެން ބުނުމާއެކު ސިތާރާ އިކްލީލްއަށް ބަލާލިއެވެ. އިކްލީލް ސިތާރާއަށް ހިލީއިރު މުޅި ލޯ ހުރީ ކަޅުކުލައިގައެވެ.\n“ހުންނާނެ ކުރެވޭނެ ކަންތައް. ކޮންމެކަމެއް ކޮށްފަވެސް މި އަންހެނާއަށް ރަގަޅު ފިލާވަޅެއް ދޭނަން.” އިކްލީލް އެވަގުތު އެތައް ރޭވުމެއް ރާވާލިއެވެ.\n” އާނ.. ތިގޮތަށް ކަންތައް ކުރިއްޔާ މަށަަށް ރަނގަޅީ.. މިހާރުވެސް ރުޅިއައިސްގެން ކިރިޔާ މިހުރެވެނީ.. ” ސިތާރާ ހުރީ ރުޅިއައިސްގެން ތުރުތުރު އަޅާހާލުގައެވެ.\n” ކޮއްކޮއަށް އިނގޭނެ ބޭބެ މީ ކޮންކަހަލަ މީހެއްކަން. އަދި އަމުދުން މިކަހަލަ މީހަކާމެދު ރަނގަޅަށް ކަންތައް ކުރާކަށް ބޭބެއެއް ނޫޅެން.. މި އަންހެނާގެ ބަލިފައި އެހެރީ. އެ ފިރިހެންކުއްޖާ.” އެވަގުތު އެތަނަށް އައި ޒޭން، އިނގިލިން އިޝާރާތް ކޮށްފައި ސިތާރާއަށް ދައްކާލިއެވެ.\n“ދެން ސިތާ ބަލަން ހުރޭ.. މިވަގުތުން ފެށިގެން..” އެހެން ބުނެފައި ކުއްލިއަކަށް ސިތާރާގެ ލޯމަތިން އިކްލީލް ގެއްލުނެވެ.\n” ޒޭން؟ ބޭބީ ލޭ ތިހިރީ ކަރުދޮށުގަ. އަނެއްކާވެސް؟ ޒޭން ފެނުމުން ޝަައިހާާގެ ސަމާލުކަން ޒޭންއަށް ހުއްޓުނެވެ. “ހުމްމް. ބޭބީ ދެން އެހާ ގިނަ ސުވާލު ނުކުރޭ.. ހިނގާދާން ކޮޓަރިއަށް.. ” ޒޭން ޝަައިހާގެ އުނަގަނޑުގައި އަތް އަޅުވާލުމަށްފަހު ހިނގައިގަތެވެ.\n” ކިހިނެއްވީ؟ ” ޝަަަަައިހާ އެކުގައި ހިނގާފައި ދަމުން ގޮސް ވަކިހިސާބަކުން ކުއްލިއަކަށް ޒޭންއަށް ހުއްޓުމެއް އެރިއެވެ.\n” ކަމެއް ނުވޭ.. ހިނގާ އަވަހަށް. ” ޒޭން ހީލާފައި އަވަސްއަވަހަށް ދެފަރާތަށް ބޯހޫރުވާލިއެވެ. ޝަައިހާގެ ސިކުނޑީގައި އެކަމާއި މެދު ކުޑަކޮށް ސުވާލު އުފެދުނު ނަމަވެސް ޝަަަަަައިހާވެސް ޒޭންއަށް ހީލިއެވެ.\nކޮޓަރިއަށް ވަނުމުގެ ކުރިން އެޕާޓްމެންޓްގެ ކުޑަދޮރު ކައިރީގައި ބަލަންހުރި ސިތާރާއަށް ޒޭން ހިނިތުންވެލިއެވެެ. އެވަގުތު ޒޭންގެ ދެލޯ ކަޅުކުލައަށް ބަދަލުވިއެވެ. އެމަންޒަރު ފެނުމުން ސިތާރާއަށްވެސް އެއީީ ކާކުކަން އެނގިއްޖެއެވެ.\nޝަަަަަަަައިހާގެ ކޮޓަރި ތެރެއަށް ވަދެވުމާއެކު ޒޭން އަވަސްއަވަހަށް ދޮރު ތަންޑުއެޅުވިއެވެ.\n” ބޭބީ ދާންވީނު ފްރެޝް ވެލަން.. ” ޝަަަަަަަަަައިހާާ ޒޭންގެ ގާތަށް އައިސް ހުއްޓުނެވެ. އެވަގުތު ޒޭން އައިސް ޝަަަަަަަައިހާގެ އުނަގަނޑުގައި ދެއަތް އަޅުވާލިއެވެެ.\n“މިރެއަކު ނުދާނަން.. މިރޭ އަހަރެން ހުންނާނީ ހަމަ މިހެން..” ޒޭން ޝައިހާއަށް ނުރައްކާތެރި ގޮތަަަކަަށްް ބަލާލަމުން ހީލާފައި ބުނެލިއެވެ.\nއޭރު ޝަައިހާއަށް ބެލެމުން ދިޔައީ ޒޭންގެ ކަރުދޮށުގައި ހޭކިފައި ހުރި ލެއަށެވެ. އެތަން ފެނި ޝަައިހާއަށް ހިންދިރުވާލެވުނެވެ.\n” މީތަ؟ ތިހާ ބިރުގަންނަންޏާ މި ފޮހެލަފާނަމޭ. އެކަމަކު މިރެއަކު އެހެން ސަކަރާތް ޖަހާކަށް އަހަންނަކަށް ނޫޅެވޭނެ. ” އެހެން ކިޔާފައި ލައިގެން ހުރި ޓީޝާޓް އަމިއްލައަށް ވީދާލުމަށް ފަހު ފާހާނަ އިސްކުރުން ކުޑަކޮށް ތެންމާލައިގެން އައިސް ޒޭން އެތަން ފޮހެލިއެވެ.\nއެމަންޒަރު ބަލަން ޝަައިހާއަށް ހުރެވުނީ ބުނާނެ އެއްޗެއްވެސް ނޭނގިފައެވެ. އެހެން ރޭރޭ ޒޭން އައިސް އެންމެ ފުރަތަމަވެސް ފެންވަރާނީއެވެ.\n” ކޮބާ މިކަންތައް ވެސް މިނިމުނީނު.. އެވަރުގެ ކަމެކޭ.. ” ޒޭން އައިސް ޝަައިހާ ކުރިމަތީގައި ހުއްޓުނެވެ. އޭރުވެސް ޝަަަަަައިހާ ހުރީ ހަމަ ހުރިތަނުގައެވެ.\nކުއްލިއަކަށް ޒޭން ޖެހި ކުއްލި ލުތްކަކާއެކު ބަސް ހުއްޓިފައި ހުރި ޝަައިހާ އެނދުމައްޗަށް ވަަަަަަަަަަައްޓާލިއެވެ. ޝަައިހާއަށް ބަހެއް ބުނާނެ އިތުރު އެންމެ ފުރުސަތެއްވެސް ނުދީ ޒޭން، ޝަައިހާ ލައިގެން ހުރި ފޭރާންތައް އަތުން އިރާލިއެވެ.\nއެވަގުތު ޝަައިހާއަށް ހަމަބިމަށް އާދެވިގެން ދެލޯބޮޑުކޮށްލާފައި ޒޭންއާއި ދިމަ ބަލާލިއެވެ. ޒޭންގެ މޫނުމަތީގައިވާ ހިނިތުންވުން ޝަައިހާއަށް ފެނުނެވެ.\nޝަައިހާގެ ސިކުނޑި ތެރޭގައި ސުވާލަކަށް ފަހު ސުވާލެއް ފުނިޖެހެމުން ދިޔައެވެ. އެހެނަސް އެސުވާލުތަކަށްް ޖަވާބެއްް ހޯދާނޭ ވަގުތެއްވެސް ޝަައިިހާާއަަަަަަކަށް ނުލިބުނެވެ.\nފޭރާންތައް ހަމަވަކިކޮށްލެވުމާއެކު ޒޭން ޝަައިހާގެ ގައިމައްޗަށް ޖެހިގަތީ ބަނޑުހައިވެފައިވާ ޖަނަވާރެއް ފަދައިންނެވެ. ޝަައިހާގެ ހަށިގަނޑުން އުފާ ހޯދަމުން ދިޔައީ އެޔެއް މިޔެއް ބަލާފައެއް ނޫނެވެ.\n” ބޭބީ ކިހިނެއްތަ މިރޭ ތިއުޅުނީ؟ އެއްޗެކޭ ހީނުކުރައްޗޭ.. އެކަމަކު މިހެން ބުނެވޭނީ. ހީވަނީ ކަރުހިއްކައިގަނެގެން ދުވަހަަކުު ފެންފޮދެއްވެސް ނުލިބި ހުރިހެން. ” ޝަައިހާ ޒޭންއާ ވީފަރާތަށް އެނބުރިއޮވެ ވާހަކަދެއްކިއެވެ.\n” ކީއްވެ އެހެން ތިބުނީ؟ ” ޒޭން އެނގޭކަމަކަށް ނުހެދިއެވެ.\n” އެހެން މިބުނީ.. އެއޮތީ ވިއްޔަ ހެދުންތައްވެސް އިރާފަ. ބޭބީ ދުވަހަކުވެސް ކަންތައް ކުރިގޮތެއް ނޫނެއްނު އެއީ.. ” ޝަައިހާ އިތުރަަށްް އެކަމާ ވިސްނަންފެށިއެވެ.\n” ދެން ތިހެންވީއިރު ކީއްވެ އަހަރެން ނުހުއްޓުވީ؟ ބޭބީ އުފަލެއް ނުވޭދޯ؟ ” އެހެންބުނެފައި ޒޭން އުޅުނީ އަނެއް ފަރާތަށް އެނބުރޭށެވެ.\n” ނޫން.. އުފާވޭ.. ކުރީގައި ދުވަހަކުވެސް ނުލިބޭފަދަ އުފާ މިރޭ ލިބިއްޖެ.. އެކަމަކު ބޭބީ ކުރިއާ ތަފާތުކޮށް އުޅޭތީ މިބުނީ އެހެން. އެކަމާ ދެން އަޅާނުލާ.. ” ޝަައިހާ އެވަގުތު ޒޭންގެ މޭގައި ބޯ އަޅާލިއެވެ.\nޒޭންވެސް ޝައިހާގެ ހަށިގަނޑުގައި ދެއަތްވަށާލުމަށްފަހު ހިނިތުންވެލިއެވެ. އެވަގުތު އަނެއްކާވެސް ޒޭންގެ ދެލޯ ކަޅުކުލައަށް ބަދަލުވިއެވެ. އެހެންނަމަވެސް ޝަައިިހާާއަަށްް މިފަހަރުވެސް އެމަންޒަރު ފެންނަ ގޮތެއް ނުވިއެވެ.\n“މިއީ އަދި ފެށުން. ސިތާ ކޮއްކޮއަށް ނޭނގުނަސް އަހަރެން ތި އަންހެނާއަށް ފާރަލަން. އެކަމަކު ތިއަންހެނާދެކެ އަހަރެން ކުޑަކޮށްވެސް ލޯތްބެއްނުވޭ.. ނިވާކަން ކުޑަ ހެދުން އަބަދު ލާނީ. އަހަރެން ތި އަންހެނާއާ އަޅައިގަތީ އެހެންވެ. މިހާރު ތިއީ ހަމަ އެކަނިި މަގޭ މީހެއް. އަހަރެން ބޭނުންްގޮތަކަށް އުފާވެސް ހޯދާނަން.” ނިދާފައި އޮތް ޝައިިހާާއަށް ބަލާލަމުން ޒޭން ހިތާހިތާ ކިޔާލިއެެވެ.\nV reethi ekamaku pick aa gulhumeh neth kan faahaga kohlan\nNew photo eh innane. Btw photo up kurevey gotheh nuvey. Due to some prob\nއެހެނިހެން ލޯބި August 5, 2019\nއަބަދަށް އެކީގާ… (04)\nހިތާމަ މަޖާ ލޯބި January 6, 2017\nޢަޞްރު (ނުވަވަނަ ބައި)\nދީނީ ލޯބި November 29, 2016


BREAKING:4Dhivehinnaai Lanka Meehaku Covid19 Ah Positive Vejje\nހަތަރު ދިވެހިންނާއި ލަންކާ މީހަކު ކޮވިޑް19 އަށް ޕޮޒިޓިވްވެއްޖެ\nރާއްޖެއިން އަނެއްކާވެސް ކޮވިޑް19 އަށް ފަސް މީހަކު ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކޮށްފައިވާ ޓްވީޓެއްގައި މިރޭ ބުނީ ހަތަރު ދިވެއްސަކާއި ލަންކާ މީހަކު ކޮވިޑް19 އަށް ޕޮޒިޓިވްވެފައިވާ ކަމަށެވެ. މިއާއި އެކު ކޮވިޑް19 އަށް މިއަދު ޕޮޒިޓިވްވި މީހުންގެ އަދަދު މިހާތަނަށް 28 އަށް މިވަނީ އަރާފައެވެ.\nއަދި މުޅި ރާއްޖެއިން މި ބައްޔަށް ޕޮޒިޓިވްވި މީހުންގެ އަދަދު 519 އަށް ވަނީ އަރާފައެވެ.\nAs of 2nd May, 09:00pm, we have confirmed an additional5cases of COVID-19 infection in Maldives.\n- 1 Srilankan\n-4Maldivians\nTotal number of cases: 519\n— Health Protection Agency (@HPA_MV) May 2, 2020


ރަތަފަންދޫގެ ލޭންޑް ޔޫސް ޕްލޭން މުރާޖާކޮށް އަލުން ހަދައިދިނުމުގެ މަސައްކަތް ކޮށްދޭނެ ފަރާތެއް ހޯދަނީ – Gaafu.mv\nގދ ރަތަފަންދޫގެ ލޭންޑް ޔޫސް ޕްލޭންް މުރާޖާކޮށް އަލުން ލޭންޑްޔޫސް ޕްލޭ ހަދައިދިނުމުގެ މަސައްކަތް ކޮށްދޭނެ ފަރާތެއް ހޯދަން އިއުލާންކޮށްފި އެވެ.\nރަތަފަންދޫ ކައުންސިލުން މިއަދު ސަރުކާރުގެ ގެޒެޓުގައި ޝާއިރުކުރި އިއުލާނެއްގައި ބުނެފައިވަނީ ކައުންސިލުންނާއި ރައްޔިތުން ބޭނުންވާ ކަންކަމުގެ މައްޗަށް، ލޭންޑް ޔޫސް ޕްލޭން މުރާޖާކޮށް އަލުން ހަދައިދިނުމުގެ މަސައްކަތް ކޮށްދިނުމަށް ޝައުގުވެރިވާ ފަރާތްތަކުން މަސައްކަތް ކޮއްދޭނެ ފަރާތެއް ހޯދުމަށް ބޭނުންވެފައިވާ ކަމަށެވެ.\nލޭންޑް ޔޫސް ޕްލޭން މުރާޖާކޮށް އަލުން ހަދައިދިނުމުގެ މަސައްކަތް ކުރާއިރު އެ ޕްލޭން ބިނާކުރަންވީ ކަންކަންވެސް ވަނީ އެ އިއުލާނުގައި ވަނީ ފާހަގަކޮށްފައި އެވެ. އެކަންތައްތަކަކީ :\nކައުންސިލުންނާއި ރައްޔިތުން ބޭނުންވާ ކަންކަމުގެ މައްޗަށް، ލޭންޑް ޔޫސް ޕްލޭން ބިނާކުރުން.\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގް އެންޑް އިންފްރާސްޓްރަކްޗަރ އިން އެކަށައަޅާފައިވާ ޤަވާއިދުތަކާއި މިންގަނޑުތަކާއި އުޞޫލުތަކާއި އެއްގޮތަށް ލޭންޑް ޔޫސް ޕްލޭން މުރާޖާ ކުރުމުގެ އެންމެހާ މަރުހަލާތަކެއް ކުރިއަށް ގެންދިއުން.\nރަށުގެ ފަޅާއި އިޤްތިސޯސް ގައި ހިމެނޭ ފަޅުރަށްތައް ބޭނުންކުރެވޭނޭ ގޮތެއް ޕްލޭންގައި ހިމެނުން\nލޭންޑް ޔޫސް ޕްލޭން މުރާޖާ ކުރުމަށްފަހު، ފާސްކުރުމަށްޓަކައި ސަރުކާރުގެ ކަމާބެހޭ ފަރާތްތަކަށް ހުށަހަޅަންޖެހޭ ރިޕޯޓްތަކާއި ކުރެހުންތައް ތައްޔާރުކޮށްދިނުން.\nލޭންޑް ޔޫސް ޕްލޭން މުރާޖާ ކުރުމަށްފަހު ފާސްކުރުމަށް ހުށަހެޅުމުން، އިސްލާހުކުރުމަށް އަންގާ ކަމާގުޅޭ ބަދަލުތައް ޕްލޭނަށް ގެނެސް، ފާސްކުރެވެންދެން މަސައްކަތް ކޮށްދިނުން.\nމިމަސައްކަތް ކޮށްދިނުމަށް ޝައުގުވެރިވާ ފަރާތްތަކުން މަސައްކަތް ކޮއްދޭނެ އަގާއި މުއްދަތު ބަޔާންކޮށް 09 ނޮވެންބަރު 2021 ވާ އަގާރަ ދުވަހު 13:00 ގެ ކުރިން އަންދާސީހިސާބު މި އިދާރާއަށް ހުށަހެޅުއްވުމަށް އެކައުންސިލުން އެދެއެވެ. އަދި އަންދާސީ ހިސާބު މެއިލް ކުރައްވާނަމަ އެ އިދާރައިގެ މެއިލް info@rathafandhoo.gov.mv ގެ ޒަރިއްޔާއިންވެސް ހުށަހެޅުއްވޭނެއެވެ.\nމިމަސައްކަތަށް އަންދާސީ ހިސާބު ހުށަހެޅޭނީ މިނިސްޓްރީ އޮފް އިކޮނޮމިކް ޑިވަލޮޕްމަންޓްގެ ޤާނޫނު ނަމްބަރު: 18/2014 (ވިޔަފާރި ރަޖިސްޓްރީ ކުރުމުގެ ޤާނޫނު)ގެ ދަށުން ރަޖިސްޓްރީވެފައިވާ ކުންފުނިތަކަށާއި ޤާނޫނު ނަމްބަރު: 19/2014 (އަމިއްލަފަރުދުންގެ ވިޔަފާރި ޤާނޫނު)ގެ ދަށުން ރަޖިސްޓްރީވެފައިވާ ފަރާތްތަކަށެވެ.


vnews - Refugee camp thakun Rohingya muslimun minivan kurumah govaa laifi\nރެފިއުޖީ ކޭމްޕްތަކުން ރޮހިންގްޔާ މުސްލިމުން މިނިވަން ކުރުމަށް މިޔަންމާއަށް ގޮވާލައިފި\nއދގެ ކުރީގެ ސެކްރެޓަރީ ޖެނެރަލް ކޯފީ އަނާން، މިޔަންމާގެ ވެރިރަށް ޔަންގޫންގައި ނޫސްވެރިންނަށް މައުލޫމާތު ދެއްވަނީ - ފޮޓޯ: އޭ.އެފް.ޕީ\nރޮހިންގްޔާ މުސްލިމުން ބޭތިއްބުމަށް ރާހައިން ސްޓޭޓްގައި ހަދާފައިވާ ހުރިހާ ރެފިއުޖީ ކޭމްޕްތައް ބަންދުކޮށް މުސްލިމުން މިނިވަންކޮށް ދޫކޮށްލުމަށް، މައްސަލަ ހައްލު ކުރުމަށް މިޔަންމާގެ ލީޑަރު އަންސަން ސޫކީ އެކުލަވާލި ކޮމިޓީގެ ރިޕޯޓްގައި މިޔަންމާ ސަރުކާރަށް ގޮވާލައިފިއެވެ.\nއދގެ ކުރީގެ ސެކްރެޓަރީ ޖެނެރަލް ކޯފީ އަންނާން އިސްވެރިޔަކަށް ހުންނެވި މިކޮމިޓީން، ރާހައިން ސްޓޭޓްގެ ހާލަތު ބެލެމަށްފަހު މިއަދު އާންމުކުރި ރިޕޯޓްގައި، ހުރިހާ ރެފިއުޖީ ކޭމްޕްތައް ބަންދުކޮށް މުސްލިމުން ދޫކޮށްލުމުގެ މަސައްކަތު ޕްލޭނެއް އެކަށައެޅުމަށް ސަރުކާރަށް ގޮވާލާފައި ވެއެވެ.\nމިޔަންމާގެ ހަރުކަށި ބުދިސްޓުން 2012 ވަނަ އަހަރު މުސްލިމުންނާ ދެކޮޅަށް ހިންގާންފެށި އިންސާނިއްޔަތާ ޚިލާފް ބޮޑެތި ޖަރީމާތަކާ ގުޅިގެން، ބުދިސްޓުންނާއި މުސްލިމުންނާ ދެމެދު ހަމަނުޖެހުން ބޮޑުވެ، އެ އަހަރުން ފެށިގެން ރޮހިންގްޔާ މުސްލިމުން "ބަންދުކޮށްފައި" ތިބެނީ ރާހައިން ސްޓޭޓްގެ ރެފިއުޖީ ކޭމްޕްތަކުގައެވެ.\nއަމިއްލަ ގެދޮރުން ބޭރުކުރެވި ރެފިއުޖީ ކޭމްޕްތަކަށް 120،000 އަށްވުރެ ގިނަ މުސްލިމުން ލާފައި ވެއެވެ. އެގޮތުން، ރެފިއުޖީ ކޭމްޕްތަކަށް ލެވުނު ގިނަ މުސްލިމުން ރެފިއުޖީ ކޭމްޕްތަކުން ބޭރަށް ދިއުން މިޔަންމާއިން އޮންނަނީ މަނާކޮށްފައެވެ.\nރެފިއުޖީ ކޭމްޕްތަކަށް ލާފައިވާ މުސްލިމުންނަށް ތައުލީމާއި ސިއްހީ ޚިދުމަތްވެސް ނުދެއެވެ. މުސްލިމުން ދިރިއުޅެމުން ގެންދަނީ ކުދިކުދި ޖިފުޓިތައް އަމިއްލައަށް ހަދައިގެން ވަރަށް ނިކަމެތި ހާލުގައެވެ. އެކަށީގެންވާ ކާނާވެސް އެމީހުންނަކަށް ނުލިބެއެވެ.\nހަރުކަށި ބުދިސްޓުންނާއި، މުސްލިމުންނާ ދެމެދު ހިނގަމުންދިޔަ ކުރިމަތިލުންތަކާއި ހަމަނުޖެހުންތައް ހުއްޓުވޭނެ ގޮތެއް ހޯދުމަށް ސޫކީ ޚާއްސަ ކޮމިޝަނެއް އުފެއްދީ، އެކަމަށް ފިޔަވަޅު އެޅުމަށް އދއާއި ބައިނަލްއަގްވާމީ މުޖުތަމައުން ފިއްތުންތައް ކުރިމަތިކުރާން ފެށުމުންނެވެ.\nކޯފީ އަނާން އިސްވެރިޔަކަށް ހުރި މި ކޮމިޝަނުން މިއަދު އާންމުކުރި ރިޕޯޓްގައި، ރެފިއުޖީ ކޭމްޕްތައް ބަންދުކޮށް އެތަނުން ނުކުންނަ މުސްލިމުންނާއި އަދި އެނބުރި ވަޒަނަށް އަންނަ މުސްލިމުން އެމީހުން ބޭނުންވާ ތަންތަނުގައި ވަޒަންވެރިވުމުގެ ހައްގާއި، ދިރިއުޅުމުގެ ހައްގު ދިނުމަށް މިޔަންމާ ސަރުކާރަށް ގޮވާލާފައި ވެއެވެ. އަދި އެމީހުންގެ ސަލާމަތަށް ފިޔަވަޅު އެޅުމަށްވެސް ގޮވާލާފައި ވެއެވެ.\nމީގެއިތުރުން، ރޮހިންގްޔާ މުސްލިމުން މިޔަންމާގެ ރައްޔިތުންނަށް ވުމުގެ އެތެރެފެންނަ މަގެއް ފަހިކުރުމަށާއި، މިޔާންމާގައި ރޮހިންގްޔާ މުސްލިމުން ހަރަކާތްތެރިވެ އުޅުން މިހާރު މަނާކޮށް ދަތިކޮށްފައި އޮންނަ އޮތުން އުވާލުމަށްވެސް ގޮވާލާފައި ވެއެވެ.\nމިޔަންމާއިން ގަބޫލުކުރަނީ ރޮހިންގްޔާ މުސްލިމުންނަނީ އަވަށްޓެރި ބަނގްލަދޭޝްއިން ހިޖުރަކޮށްފައިވާ މީހުން ކަމަށެވެ. ރޮހިންގްޔާ މުސްލިމުންގެ ތާރީޚް 16 ވަނަ ގަރުނާ ހަމައަށް ދެމިގެންދިޔަ ނަމަވެސް، މިޔަންމާއިން އެމީހުންނަށް ރައްޔިތެއްގެ ދަރަޖަ ނުދޭތާނގައި މުސްލިމުންނާމެދު ކަންތައް ކުރަނީ ވަރަށް އަނިޔާވެރި ކޮށެވެ.\nރޮހިންގްޔާ މުސްލިމުންގެ މައްސަލަ އިތުރަށް ގޯސްވެ އިންތިހާއަށް މައްޗަށް ދިޔައީ، މިޔަންމާ ސަރުކާރުން މިދިޔަ އަހަރުގެ އޮކްޓޫބަރުމަހު ރާހައިން ސްޓޭޓަށް ސިފައިން ފޮނުވައިގެން މުސްލިމުން މަރައި ބޮޑެތި ޖަރީމާތައް ހިންގާން ފެށުމާ ގުޅިގެންނެވެ. މިކަމާ ގުޅިގެން ބައިނަލްއަގްވާމީ މުޖުތަމައުގެ ރުޅިވެރިކަން ކެކިއަރައިގެންދިޔައެވެ.\nމިޔަންމާ ސަރުކާރުން ރާހައިން ސްޓޭޓަށް ސިފައިން ފޮނުވައި މުސްލިމުން މަރައި، ގެދޮރުގައި ހުޅުޖަހައި، ޖިސްމާނީ ބޮޑެތި އަނިޔާތައް ކުރުމާއި އަންހެނުންގެ އިއްފަތް ފޭރުން ހައްދުފަހަނައެޅުމާ ގުޅިގެން ސިފައިންގެ އަނިޔާވެރިކަމަށް ފިލައިގެން 73،000 އަށްވުރެ ގިނަ މުސްލިމުން ސަރަހައްދީ އިން ހުރަސްކޮށް ބަނގްލަދޭޝްއަށް އެތެރެވެފައި ވެއެވެ.\nބަނގްލަދޭޝްއަށް އެތެރެވެފައިވާ އެމީހުންގެ ހެކިބަހާއި، ބަޔާނާއި އަދި ބައެއް މީހުންނަށް ކޮށްފައިވާ އަނިޔާތައް ބަލައި ވަޒަން ކުރުމަށްފަހު އދއިން ނެރުނު ރިޕޯޓްގައި މިޔަންމާ ސިފައިން ރޮހިންގްޔާ މުސްލިމުން މަރައި، އިއްފަތްފޭރި އަދި ބޮޑެތި އަނިޔާތައް ކުރިކަމަށް ބުނެފައި ވެއެވެ.\nއދގެ ރިޕޯޓަށް މައުލޫމާތުދިން ބައެއް މީހުން ބުނެފައިވަނީ ތުއްތު ކުދިން އެމީހުންގެ މައިންބަފައިންގެ އަތުން ޖަހައިގަނެ ތަޅައި މަރާލި ކަމަށާއި، ބައެއް މީހުން ދިރިތިއްބާ އަންދާލި ކަމަށާއި، ޖަމައީގޮތެއްގައި އަންހެނުންގެ އިއްފަތް ފޭރުމުގެ ޖަރީމާތައްވެސް ހިންގާފައިވާ ކަމަށެވެ. މިހުރިހާ ވާހަކަތަކެއް އދގެ ރިޕޯޓްގައި ހިމަނާފައި ވެއެވެ.\nނަމަވެސް މިރިޕޯޓަށް މިޔަންމާ ސަރުކާރުން ވަނީ ދެކޮޅު ހަދާފައެވެ.


Filmy Thari Step Ayya Hoadhan Fuluhun Iulaan Koffi ފިލްމީތަރި ސްޓެޕް އައްޔަ ހޯދަން ފުލުހުން އިއުލާންކޮށްފި – Huvadhoo News Filmy Thari Step Ayya Hoadhan Fuluhun Iulaan Koffi Huvadhoo News\nފިލްމީތަރި ސްޓެޕް އައްޔަ ހޯދަން ފުލުހުން އިއުލާންކޮށްފި\nއަލީ ޝާހިދު (ސްޓެޕް އައްޔަ)\nދިވެހި ފިލްމީ ތަރި ސްޓެޕް އައްއްޔަ ހޯދަން ފުލުހުން އިއުލާންކޮށްފިއެވެ.\nފުލުހުން ވިދާޅުވީ ސިވިލް ކޯޓަށް ހުށަހަޅާފައިވާ މައްސަލައަކާ ގުޅިގެން އެ ކޯޓަށް ހާޒިރުކުރަން ބޭނުންވެ ހާޒިރުކުރެވިފައިނުވާތީ އަލީ ޝާހިދު (ސްޓެޕް އައްޔަ) ބަންދުގައި ބަހައްޓައިގެން ކޯޓަށް ހާޒިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެން އޭނާ ހޯދަމުންދާ ކަމަށެވެ.\nޢައްޔަ ހޯދަމުންދަނީ ސިވިލް ކޯޓުގައި ދައުވާކުރާ ހުކުމް ތަންފީޒުކުރުމުގެ މައްސަލައާ ގުޅިގެންނެވެ. އެހެންކަމުން އޭނާ ބަންދުގައި ބަހައްޓައިގެން 2022 މާރިޗު 22 ވަނަ ދުވަހުގެ 10:45 އަށް ސިވިލް ކޯޓަށް ހާޒިރުކޮށްދިނުމަށް ފުލުހުންގެ މައްޗަށް ވަނީ އަމުރުކޮށްފައެވެ\nސްޓެޕް އައްޔަ އާއި ބެހޭ އެއްވެސް މައުލޫމާތެއް ލިބިފައިވާ ފަރާތެއްވާނަމަ ޕޮލިސް ކަސްޓޯޑިއަލް ޑިޕާޓްމަންޓުގެ ނަންބަރު 9991442 އަށް ގުޅުއްވައި ހިއްސާކުރެއްވުމަށް ފުލުހުން ވަނީ އެދިފައެވެ.\nމިފަދަ މައްސަލަތަކުގައި ރައްޔިތުންގެ ފަރާތުން ލިބޭ އެހީތެރިކަމަށް ފުލުހުން ވަނީ ޝުކުރު އަދާކޮށްފައެވެ.\nފުލުހުން ސްޓެޕް އައްޔަ


Bangladesh ge Rohingya refugee camp gai alifaanuge haadhisaaeh hingaa ethah haas baehgge gedhoru andhaifi – adduLIVE\nރޮހިންޔާ ރެފިއުޖީ ކޭމްޕްގައި އަލިފާނުގެ ހާދިސާއެއް، އެތައްހާސް ބައެެއްގެ ގެދޮރު އަނދައިފި\nJan 10, 2022, 11:05 އަބްދުﷲ ޔާމީން\nބަންގްލަދޭޝްގައި ރޮހިންޔާ ރެފިއުޖީން އުޅެމުންދިޔަ ކޭމްޕެއްގައި ހިނގި އަލިފާނުގެ ހާދިސާއެއްގައި އެތައްހާސް ބައެއްގެ ގެދޮރު އަނދައިފިއެވެ.\nއަލިފާންރޯވެ އަނދާފައިވަނީ ބަންގްލަދޭޝްގެ ދެކުނުއިރުމަތީ ސަރަހައްދުތަކުގައި ހުންނަ ރޮހިންޔާ މީހުންގެ ރެފިއުޖީ ކޭމްޕްތަކުގައި ކަމަށް ބަންގްލަދޭޝް ފުލުހުންނާ ހަވާލާދީ ބޭރު މީޑިއާތަކުން ރިޕޯޓްކޮށްފައިވެއެވެ.\nރެފިއުޖީންގެ ކޭމްޕްގައި ހިިނގި އަލިފާނުގެ ހާދިސާގައި 1200 ގެ އަނދާފައިވާކަމަށާއި، އަދި 5000 އެއްހާ ރޮހިންޔާ ރެފިއުޖީންގެ ގެދޮރު ގެއްލިފައިވާކަމަށްވެސް ރިޕޯޓްކޮށްފައިވެއެވެ. އަދި ކޭމްޕްގައި ރޯވި އަލިފާންގަނޑު ކޮންޓްރޯލް ކުރުމަށް ދެ ގަޑިއިރެއްހާއިރު ނެގިކަމަށްވެސް ބުނެފައިވެއެވެ.\nމިދިޔަ އަހަރުގެ މާޗް މަހުގެ ތެރޭގައިވެސް ރޮހިންޔާ ރެފިއުޖީންގެ ކޭމްޕެއްގައި އަލިފާނުގެ ހާދިސާއެއް ހިނގާ 15 މީހުން މަރުވެ 50،000 މީހުންގެ ގެދޮރު އަނދާ އަޅިއަށްވެފައިވެއެވެ.\n2017 ވަނަ އަހަރު މިޔަންމާގެ އަސްކަރިއްޔާއިން ރޮހިންޔާ މުސްލިމުންނާ ދެކޮޅަށް ހިންގަންފެށި ލާއިންސާނީ އަމަލުތަކުގެ ސަބަބުން ގިނަ ބަޔަކު މިޔަންމާ ދޫކޮށް ބަންގްލަދޭޝަށް ރެފިއުޖީންގެ ގޮތުގައި ގޮސްފައިވެއެވެ. އަދި އެމީހުން ބަންގްލަދޭޝަށް އެތެރެވުމުގެ ހުއްދަދީ އެމީހުންނަށް ރެފިއުޖީ ކޭމްޕްތައް ހަމަޖައްސައި ދިނުމުގެ ސަބަބުން ބަންގްލަދޭޝްއަށް ގިނަ ގައުމުތަކެއްގެ ތައުރީފް ލިބެމުން އައިނަމަވެސް، ރޮހިންޔާ ރެފިއުޖީންނަށް އަދިވެސް ދާއިމީ ބޯހިޔާވަހިކަމެއް ލިބިފައެއް ނުވެއެވެ.


Saudi gai dhiriulhey ehen gaumuthakuge meehun hajjah dhiyumah...\nމިއަހަރުގެ ހައްޖުގެ އަޅުކަން\nސައުދީ ގައި ދިރިއުޅޭ އެހެން ގައުމުތަކުގެ މީހުން ހައްޖަށް ދިޔުމަށް ރަޖިސްޓްރީވުމުގެ މުއްދަތު ހަމަވެއްޖެ\nމިއަހަރުގެ ހައްޖުގެ އަޅުކަމުގައި ބައިވެރިވާ މީހުންގެ ތެރެއިން 70 އިންސައްތަ މީހުންނަކީ އެގައުމުގައި ދިރިއުޅޭ އެހެން ގައުމުތަކުގެ މީހުން\nމިއަހަރު ހައްޖުގައި އަޅުކަމުގައި ބައިވެރިވާނީ 10،000 މީހުން\nސައުދީން ބޭރު އެއްވެސް ގައުމެއްގެ މީހަކަށް މިއަހަރު ހައްޖަށް ދިޔުމުގެ ފުރުސަތު ނެތް\nކ. މާލެ | 12 ޖުލައި 2020 | އާދީއްތަ 08:55 | 2,089\nމައްކާގައި ހުންނަ ގެފުޅު - ސޯޝަލް މީޑިއާ\nމިއަހަރު ހައްޖުގެ އަޅުކަން އަދާކުރުމަށް ސައުދީ އަރަބިއްޔާގައި ދިރިއުޅޭ އެހެން ގައުމުތަކުގެ މީހުން ރަޖިސްޓްރީ ވުމަށް ހުޅުވާލި މުއްދަތު ހަމަވެއްޖެއެވެ.\nކޮވިޑް-19 ފެތުރޭތީ މިއަހަރުގެ ހައްޖުގެ އަޅުކަމުގައި ބައިވެރިވުމުގެ ފުރުސަތު ދީފައިވަނީ ހަމައެކަނި ސައުދީ އަރަބިއްޔާގައި ދިރިއުޅޭ މީހުންނަށެވެ. ސައުދީން ބޭރު އެއްވެސް ގައުމެއްގެ މީހަކަށް މިއަހަރު ހައްޖަށް ސައުދީ އަށް ދިޔުމުގެ ފުރުސަތު ނުދިނުމަށް ސައުދީ ސަރުކާރުން ވަނީ ނިންމާފައެވެ.\nސައުދީން ބުނެފައިވަނީ މިއަހަރުގެ ހައްޖުގެ އަޅުކަމުގައި ބައިވެރިވާ މީހުންގެ ތެރެއިން 70 އިންސައްތަ މީހުންނަކީ އެގައުމުގައި ދިރިއުޅޭ އެހެން ގައުމުތަކުގެ މީހުން ކަމަށެވެ. އަދި 30 އިންސައްތަ އަކީ އެގައުމުގެ ރައްޔިތުން ކަމަށެވެ. ހައްޖުގެ އަޅުކަމުގައި ބައިވެރިވާ މީހުންގެ ރައްކާތެރިކަމަށްޓަކައި ހައްޖުގައި ބައިވެރިވާ މީހުންގެ އަދަދު ވެސް ވަނީ 10،000ށް މަދުކޮށްފައެވެ.\nސައުދީގައި ދިރިއުޅޭ އެހެން ގައުމުތަކުގެ މީހުންގެ ތެރެއިން ހައްޖުގެ އަޅުކަން ކުރަން ބޭނުންވާ މީހުންނަށް ރަޖިސްޓްރީ ވުމުގެ މުއްދަތު ހަމަވެފައިވަނީ ހުކުރު ދުވަހުއެވެ. އޮންލައިންކޮށް ރަޖިސްޓްރީވުމުގެ ފުރުސަތު ހުޅުވާލާފައިވާއިރު ކޮންމެ މީހަކުވެސް ބޮޑު ބައްޔެއް ނެތްކަމުގެ ލިޔުމަކާއި ވައިރަސް ނެތްކަން އަންގައިދޭ ޕީސީއާރު ޓެސްޓުގެ ނަތީޖާ ހުށަހަޅަންޖެހެއެވެ. އަދި އެމީހަކީ ކުރިން ހައްޖެއް ކޮށްފައިވާ މީހަކަށް ވެގެންނުވާނެއެވެ. އަދި 20 އަހަރާއި 50 އަހަރާއި ދެމެދުގެ މީހަކަށް ވެސް ވާންޖެހޭއިރު ހައްޖުގެ އަޅުކަން ފެށުމުގެ ކުރިންނާއި ފަހުން ކަރަންޓީނުވާން ޖެހޭނެ ކަމަށް ލިޔުމެއްގައި ސޮއިކުރަން ޖެހޭނެއެވެ.\nސައުދީގެ ހައްޖު އަދި އުމްރާ މިނިސްޓްރީން ބުނީ މި އަހަރު ހައްޖުގެ އަޅުކަމުގައި ބައިވެރިވުމުގެ ފުރުސަތު ލިބިގެންދާނީ ސިއްހީ ގޮތުން ރަނގަޅު މީހުންނަށް ކަމަށެވެ.\nކޮންމެ އަހަރަކު ދުނިޔޭގެ އެކި ކަންކޮޅުތަކުން ދެ މިލިއަނަށްވުރެ ގިނަ މީހުން ހައްޖުގެ އަޅުކަން އަދާކުރުމަށް ސައުދީ އަރަބިއްޔާ އަށް ދެއެވެ.


Dho?! Miee drama aai romance ge hafthaa eh\nމިއީ ޑްރާމާ އާއި ރޮމޭންސްގެ ހަފްތާއެއް\nއަންނަ ހަފްތާ އޮފީހަށް ނުކުންނަން ފަށާއިރު މި ހަފްތާ ބަންދުގައި ކޮންމެވެސް ވަރަކަށް ތައްޔާރީތަކެއް ވާން ޖެހޭނެ އެވެ. ހުސް ވަގުތު ފިލްމު ބަލަން ބޭނުންވެފައި ރަނގަޅު ފިލްމުތަކެއް ނެތް ނަމަ މިއޮތީ މި ހަފްތައަށް ވީ ލިސްޓެވެ. ލިސްޓުގެ އެންމެ މަތީގައި ހިމެނެނީ މަޝްހޫރު ވާހަކަލިޔުންތެރިޔާ ޖޯޖޯ މޯޔެސްގެ ވާހަކައަށް ބިނާކޮށް ތައްޔާރުކޮށްފައިވާ ރޮމޭންސް ފިލްމު "ލާސްޓް ލެޓާ ފްރޮމް ޔޯ ލަވާ" އެވެ. އެ ފިލްމުގެ އިތުރުން ލިސްޓުގައި ދެން ހިމެނެނީ ނިއުޒިލެންޑް ޑްރާމާއެކެވެ.\nލާސްޓް ލެޓާ ފްރޮމް ޔޯ ލަވާ\nމަޝްހޫރު ރޮމޭންސް ވާހަކަ ސީރީޒް "މީ ބިފޯ ޔޫ" ލިޔުންތެރިޔާ ޖޯޖޯ މޯޔެސްގެ އިތުރު ވާހަކައެއްގެ މައްޗަށް ބިނާކޮށް ތައްޔާރުކޮށްފައިވާ ފިލްމު ލާސްޓް ލެޓާ ފްރޮމް ޔޯ ލަވާ އަކީ އޭލިސްޓު ކާސްޓު ބޮޑު ފިލްމެކެވެ. ފެލިސިޓީ ޖޯންސް އިން ފެށިގެން ޝެއިލީން ވުޑްލީ އަދި ކެލަމް ޓާނާ ވެސް މި ފިލްމުން ފެންނާނެ އެވެ.\nފިލްމުގައި ފެންނާނީ އެލީ ނަމަކަށް ކިޔާ ޖާނަލިސްޓެކެވެ. އެލީ އަކީ ލޯތްބާއި ރޮމޭންސް އަށް އެއްވެސް ވަރަކަށް ޝައުގު ހުންނަ ޒުވާނެއް ނުނެވެ. އެއް ދުވަހަކު އެލީއަށް ޖެހެނީ އޭނާގެ ކުރީގެ އެޑިޓަރާ ގުޅިގެން ހާއްސަ ޕްރޮފައިލް އެއް ހަދާށެވެ. އޭނާގެ އެޑިޓަރު މަރުވުމުން އެކަމަށް ހަދާ ހާއްސަ އާޓިކަލްގައި އެޑިޓަރުގެ ކުރީގެ އެތައް ފައިލްތަކެއް އެލީއަށް ލިބެ އެވެ. ހުރިހާ ކަމެއް އެލީއަށް ބަދަލުވަނީ ފެންނަ ލަވް ލެޓާ އަކާ ގުޅިގެންނެވެ. ކޯޑް ނަމުން ލިޔެފައި އޮތް ލަވް ލެޓާގެ ފަހަތުގައި ރަނގަޅު ނިމުމެއް ނުލިބި އޮތް ލޯބީގެ ވާހަކައެއް އޮތްކަން އެނގި އެ ވާހަކައަށް ވާގޮތެއް ހޯދަން އެލީ އުޅޭތަން މި ފިލްމުން ފެންނާނެ އެވެ.\nމި ފިލްމަކީ ނެޓްފްލިކްސް އޮރިޖިނަލް ފިލްމަކަށް ވުމުން ފިލްމު މިހާރު ސްޓްރީމިން ސާވިސް އިން ބެލޭނެ އެވެ.\nކަޒިންސްގައި ފެންނާނީ މައޮރީ ތިން ކަޒިންގެ ވާހާކަ އެވެ. އޭގެތެރެއިން އެކަކީ މަތާ އެވެ. މަތާ ކުޑައިރު އޭނާ ޔަތީމުވާއިރު އޭނާގެ އިތުރު އެއްވެސް މީހަކު ނެތް ކަމަށް އެންމެން ހީކުރެ އެވެ. ނަތީޖާއެއްގެ ގޮތުން މަތާއަށް އުޅެން ޖެހެނީ ޔަތީމުހާނާއެއްގަ އެވެ. ދެން ފިލްމުގައި އުޅެނީ މަކަރީތާ އެވެ. މަކަރީތާ ބޮޑުވާފަހުން އޭނާގެ އިތުރު ކަޒިން އެއް ހުންނަ ކަން އެނގެ އެވެ. އޭރު އޭނާ ހުރީ އެރޭންޖު މެރިޖެއްގައި ތާށިވެފަ އެވެ. އޭނާގެ ފިރިމީހާ ކިބައިން ސަލާމަތްވާން ވެގެން މަކަރީތާ ދަތުރަކަށް ދަނީ އޭނާގެ ކަޒިންގެ ވާހަކަ އެނގުމުން އޭނާ ހޯދަން ބޭނުންވެގެންނެވެ. ފިލްމުގައި ފެންނާނީ ދެން ކަޒިންތައް ދިމާވެ އާއިލާ ގުޅެން އުޅޭއިރު ދިމާވާ ކަންތައްތަކާއި ކަޒިން ހޯދުމުގެ ތެރޭގައި ދިމާވާ ކަންތައްތަކެވެ.\nމި ފިލްމަކީ ތަފާތު ގިނަ ފިލްމު ފެސްޓިވަލްތަކުގައި އަޅުވާފައިވާ ފިލްމެކެވެ. މިހާރު ވީޑިއޯ އޮން ޑިމާންޑްކޮށް ފިލްމު ގަނެލައިގެން ބަލާލެވޭނެ އެވެ.